### NN 45/2017 (10.5.2017.), Uredba o unutarnjem ustrojstvu Ministarstva regionalnoga razvoja i fondova Europske unije

Vlada Republike Hrvatske

1055

Na temelju članka 63. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), članka 41. stavka 1. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, br. 93/16 i 104/16) i članka 29. stavka 1. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj 104/16), Vlada Republike Hrvatske je na sjednici održanoj 4. svibnja 2017. godine donijela

UREDBU

O UNUTARNJEM USTROJSTVU MINISTARSTVA REGIONALNOGA RAZVOJA I FONDOVA EUROPSKE UNIJE

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva regionalnoga razvoja i fondova Europske unije (u daljnjem tekstu: Ministarstvo), nazivi unutarnjih ustrojstvenih jedinica u sastavu Ministarstva i njihov djelokrug, način upravljanja tim jedinicama, okvirni broj državnih službenika i namještenika potrebnih za obavljanje poslova iz djelokruga Ministarstva, način planiranja poslova, radno vrijeme i uredovni dani, kao i druga pitanja od značaja za rad Ministarstva.

II. UNUTARNJE USTROJSTVO

Članak 2.

Za obavljanje poslova iz djelokruga Ministarstva, ustrojavaju se unutarnje ustrojstvene jedinice:

1. Kabinet ministra

2. Glavno tajništvo

3. Uprava za financije i informacijsko-telekomunikacijske sustave

4. Uprava za strateško planiranje i koordinaciju EU fondova

5. Uprava za provedbu operativnih programa i financijskih instrumenata

6. Uprava za regionalni razvoj

7. Uprava za otoke

8. Uprava za potpomognuta područja

9. Samostalna služba za unutarnju reviziju.

III. NADLEŽNOST UPRAVNIH ORGANIZACIJA I USTROJSTVENIH JEDINICA

1. KABINET MINISTRA

Članak 3.

Kabinet ministra obavlja stručne i administrativne poslove za ministra i državne tajnike, s ciljem omogućavanja uspješnog obavljanja njihovih službenih zadataka i protokolarnih aktivnosti, priprema izjave ministra i državnih tajnika u medijima, koordinira provedbu politika i odluka u pitanjima iz nadležnosti pojedinih ustrojstvenih jedinica Ministarstva, koordinira poslove u vezi sa sjednicama Vlade Republike Hrvatske i radnim tijelima Vlade Republike Hrvatske, obavlja stručne i administrativne poslove za potrebe dužnosnika za akreditaciju u vezi s povlačenjem i korištenjem sredstava pretpristupnih programa pomoći i sredstava iz strukturnih fondova i Kohezijskog fonda Europske unije, kao i Europskih strukturnih i investicijskih fondova (u daljnjem tekstu: ESI fondova) te poslove informiranja u vezi s akreditacijom, prima predstavke i pritužbe građana i brine o daljnjem postupanju po njima, obavlja poslove koji se odnose na komunikaciju s medijima i prezentaciju aktivnosti Ministarstva te poslove vezane uz planiranje, usmjeravanje, nadzor i provedbu strategije informiranja i odnosa s javnošću, obavlja medijsko, promidžbeno i drugo prezentiranje aktivnosti Ministarstva, surađuje s uredima Vlade Republike Hrvatske, službama koje obavljaju istu ili sličnu djelatnost, nevladinim organizacijama s posebnim naglaskom na institucije koje se bave fondovima Europske unije (u daljnjem tekstu: EU fondovima), obavlja poslove u vezi s razmjenom informacija od javnog interesa i provedbom važećih propisa o pravu na pristup informacijama, obavlja druge stručne i administrativne poslove za službene potrebe ministra i državne tajnike, te obavlja druge poslove iz svoga djelokruga.

2. GLAVNO TAJNIŠTVO

Članak 4.

Glavno tajništvo obavlja poslove usklađivanja rada upravnih organizacija i unutarnjih ustrojstvenih jedinica u sastavu Ministarstva, koordinira donošenje godišnjeg plana rada Ministarstva i izvješća o izvršenju godišnjeg plana rada, izrađuje prijedloge planova zapošljavanja, osposobljavanja i stručnog usavršavanja državnih službenika, poduzima mjere za osiguranje učinkovitosti u radu, obavlja upravne i stručne poslove koji se odnose na sudjelovanje u izradi nacrta prijedloga zakona i prijedloga drugih propisa iz nadležnosti Ministarstva, obavlja poslove procjene učinaka propisa u skladu s posebnim zakonom, priprema prijedloge ugovora i internih akata iz svoje nadležnosti, provodi kontrolu ugovora iz nadležnosti Glavnog tajništva, obavlja poslove planiranja, upravljanja i razvoja ljudskih potencijala, opće, tehničke i pomoćne poslove, poslove zaštite na radu, stručne i administrativne poslove koji se odnose na upravljanje dokumentacijom, skrbi o urednom i pravilnom korištenju imovine, sredstava za rad, opremanju prostora Ministarstva, voznom parku i korištenju vozila, načinu održavanja sredstava i opreme, obavlja poslove informacijske sigurnosti i obrane, organizira prijevoz dužnosnika i službenika Ministarstva, obavlja poslove pisarnice, dostave, održavanja poslovnih prostora, opreme i čišćenja, priprema godišnji plan nabave i provodi postupak nabave roba, radova i usluga za potrebe Ministarstva, te obavlja druge poslove iz svoga djelokruga.

Za obavljanje poslova iz djelokruga Glavnog tajništva, ustrojavaju se sljedeće ustrojstvene jedinice:

2.1. Sektor za ljudske potencijale i opće poslove

2.2. Sektor za pravne poslove

2.3. Služba za nabavu.

2.1. Sektor za ljudske potencijale i opće poslove

Članak 5.

Sektor za ljudske potencijale i opće poslove obavlja poslove planiranja, upravljanja i razvoja ljudskih potencijala Ministarstva, prati i osigurava primjenu zakona i drugih propisa iz područja službeničkih i radno-pravnih odnosa za potrebe Ministarstva, daje stručna mišljenja u vezi s primjenom zakona i drugih propisa iz navedenog područja, obavlja stručne i upravnopravne poslove u vezi s prijmom u državnu službu, rasporedom na radna mjesta i statusnim pravima dužnosnika, službenika i namještenika Ministarstva, obavlja poslove unosa podataka o zaposlenicima Ministarstva u Registar zaposlenih u javnom sektoru, obavlja stručne i administrativne poslove koji se odnose na upravljanje dokumentacijom, nadzor i provođenje mjera zaštite osoba, imovine i objekata Ministarstva, brine o urednom i pravilnom korištenju nekretnina koje su na korištenju i vozilima koja su u vlasništvu ili uporabi Ministarstava, obavlja poslove informacijske sigurnosti i obrane, organizira rad čajne kuhinje, obavlja stručne poslove vezane uz zaštitu na radu i protupožarnu zaštitu, obavlja tehničke i pomoćne poslove, te obavlja druge poslove iz svoga djelokruga.

Za obavljanje poslova iz djelokruga Sektora za ljudske potencijale i opće poslove, ustrojavaju se sljedeće ustrojstvene jedinice:

2.1.1. Služba za upravljanje i razvoj ljudskih potencijala

2.1.2. Služba za opće poslove i uredsko poslovanje.

2.1.1. Služba za upravljanje i razvoj ljudskih potencijala

Članak 6.

Služba za upravljanje i razvoj ljudskih potencijala obavlja upravne i stručne poslove u vezi s provedbom zakona i drugih propisa iz područja radno-pravnih odnosa, izrađuje prijedlog uredbe o unutarnjem ustrojstvu i pravilnika o unutarnjem redu Ministarstva, priprema prijedlog plana prijama u državnu službu za Ministarstvo, plan prijama na stručno osposobljavanje bez zasnivanja radnog odnosa za Ministarstvo i plan godišnjih odmora službenika i namještenika Ministarstva, organizira i provodi postupak prijma službenika i namještenika, provodi postupak prijma osoba na stručno osposobljavanje bez zasnivanja radnog odnosa u Ministarstvo, obavlja poslove vezane za raspored, premještaj i prestanak državne službe, obavlja poslove u vezi s pravima i obvezama službenika i namještenika Ministarstva, daje prethodnu suglasnost za zapošljavanje ustanovama u nadležnosti Ministarstva, pruža stručnu podršku u provedbi postupka ocjenjivanja rada i učinkovitosti državnih službenika, pruža stručnu podršku rukovodećim službenicima u planiranju i razvoju ljudskih potencijala, prati stanje i predlaže mjere razvoja kompetencija i karijere službenika, priprema rješenja i ugovore o svim radnopravnim pitanjima državnih službenika i namještenika, priprema očitovanja po žalbama podnijetim protiv rješenja kojima se odlučuje o pravima i obvezama državnih službenika, obavlja poslove vezane za provođenje postupaka utvrđivanja odgovornosti službenika za lake i teške povrede službene dužnosti, obavlja administrativne poslove vezane za polaganje državnih stručnih ispita, vodi osobne očevidnike i izdaje potvrde, vodi elektronske evidencije iz područja svoje nadležnosti, provodi postupak procjene potreba izobrazbe i planiranja izobrazbe državnih službenika, pruža podršku u izradi osobnih planova izobrazbe državnih službenika, organizira izobrazbu državnih službenika, provodi postupak izrade vježbeničkih i prilagodbenih programa, sudjeluje u postupku izbora mentora vježbenicima, praćenju vježbeničke prakse, te obavlja druge poslove iz svoga djelokruga.

Za obavljanje poslova iz djelokruga Službe za upravljanje i razvoj ljudskih potencijala, ustrojavaju se sljedeće ustrojstvene jedinice:

2.1.1.1. Odjel za upravljanje radnim odnosima

2.1.1.2. Odjel za planiranje i razvoj ljudskih potencijala.

2.1.1.1. Odjel za upravljanje radnim odnosima

Članak 7.

Odjel za upravljanje radnim odnosima obavlja upravne i stručne poslove u vezi s provedbom zakona i drugih propisa iz područja radno-pravnih odnosa, izrađuje prijedlog uredbe o unutarnjem ustrojstvu i pravilnika o unutarnjem redu Ministarstva, provodi postupke prijama u državnu službu i prijama osoba na stručno osposobljavanje bez zasnivanja radnog odnosa, obavlja poslove vezane za raspored, premještaj i prestanak državne službe službenika te poslove u vezi s pravima, obvezama i odgovornostima državnih službenika i namještenika, priprema rješenja i ugovore o svim radno-pravnim pitanjima državnih službenika i namještenika, priprema odgovore i dokumentaciju vezano uz žalbene postupke i sporove iz područja službeničkih prava i radno-pravnih odnosa, obavlja poslove vezane za provođenje postupaka utvrđivanja odgovornosti službenika za lake i teške povrede službene dužnosti, daje prethodnu suglasnost za zapošljavanje ustanovama u nadležnosti Ministarstva, unosi podatke o zaposlenima u Registar zaposlenih u javnom sektoru, vodi osobne očevidnike i izdaje potvrde, vodi elektronske evidencije iz područja svoje nadležnosti, daje prijedloge i mišljenja iz područja upravljanja ljudskim potencijalima, te obavlja druge poslove iz svoga djelokruga.

2.1.1.2. Odjel za planiranje i razvoj ljudskih potencijala

Članak 8.

Odjel za planiranje i razvoj ljudskih potencijala obavlja poslove pripreme prijedloga plana prijma u Ministarstvo, plana prijama na stručno osposobljavanje bez zasnivanja radnog odnosa u Ministarstvo i plana godišnjeg odmora državnih službenika i namještenika Ministarstva, brine o usklađenju administrativnih kapaciteta s potrebama službe svih ustrojstvenih jedinica Ministarstva i predlaže mjere za isto, pruža stručnu podršku službenicima u provedbi postupka ocjenjivanja rada i učinkovitosti državnih službenika te izrađuje prijedloge rješenja o ocjeni, pruža stručnu podršku rukovodećim službenicima u planiranju i razvoju ljudskih potencijala, prati stanje i predlaže mjere razvoja kompetencija i karijere službenika, priprema ugovore i programe o stručnom osposobljavanju bez zasnivanja radnog odnosa, provodi postupak procjene potreba izobrazbe i planiranja izobrazbe državnih službenika, pruža podršku u izradi osobnih planova izobrazbe državnih službenika i organizira izobrazbu državnih službenika, provodi postupak izrade prilagodbenih i vježbeničkih programa za državne službenike primljene u državnu službu, sudjeluje u postupku izbora mentora vježbenicima, praćenju vježbeničke prakse, obavlja administrativne poslove vezane za polaganje državnih stručnih ispita, te obavlja druge poslove iz svoga djelokruga.

2.1.2. Služba za opće poslove i uredsko poslovanje

Članak 9.

Služba za opće poslove i uredsko poslovanje obavlja poslove vezane uz zaštitu osoba, imovine i objekta Ministarstva, poslove upravljanja poslovnim prostorima koje koristi Ministarstvo, sudjeluje u postupcima sklapanja ugovora o zakupu poslovnih prostora, obavlja poslove opremanja prostorija Ministarstva sredstvima rada, obavlja poslove održavanja voznog parka Ministarstva, provodi postupke sklapanja ugovora koji se odnose na korištenje i održavanje voznog parka Ministarstva, vodi propisane evidencije o korištenju i održavanju službenih vozila, obavlja poslove organizacije vanjske dostave, prijevoza državnih dužnosnika i državnih službenika Ministarstva, obavlja poslove u vezi s provedbom zakonskih i podzakonskih propisa iz područja zaštite na radu i protupožarne zaštite, vodi evidenciju o ozljedama na radu i profesionalnim bolestima, obavlja poslove informacijske sigurnosti i obrane, obavlja poslove uredskog poslovanja, organizira rad čajne kuhinje, te obavlja druge poslove iz svoga djelokruga.

Za obavljanje poslova iz djelokruga Službe za opće poslove i uredsko poslovanje, ustrojavaju se sljedeće ustrojstvene jedinice:

2.1.2.1. Odjel za opće poslove

2.1.2.2. Odjel za uredsko poslovanje.

2.1.2.1. Odjel za opće poslove

Članak 10.

Odjel za opće poslove obavlja poslove vezane uz zaštitu osoba, imovine i objekta Ministarstva, upravlja poslovnim prostorima koje koristi Ministarstvo, sudjeluje u postupcima sklapanja ugovora o zakupu poslovnih prostora, ažurira evidenciju poslovnih prostora u kojima su smješteni zaposlenici Ministarstva, obavlja poslove opremanja prostorija Ministarstva sredstvima rada, predlaže mjere racionalizacije u korištenju materijalno-financijske imovine Ministarstva te kontrolira njihovo provođenje, obavlja poslove održavanja voznog parka Ministarstva, provodi postupke sklapanja ugovora koji se odnose na korištenje i održavanje voznog parka Ministarstva, vodi propisane evidencije o korištenju i održavanju službenih vozila, obavlja poslove organizacije vanjske dostave, prijevoza državnih dužnosnika i državnih službenika Ministarstva, obavlja poslove u vezi s provedbom zakonskih i podzakonskih propisa iz područja zaštite na radu i protupožarne zaštite, vodi evidenciju o ozljedama na radu i profesionalnim bolestima, obavlja poslove obrane, nadzire pravilnost i cjelovitost sustava evidentiranja radnog vremena, organizira rad čajne kuhinje, te obavlja druge poslove iz svoga djelokruga.

Za obavljanje poslova iz djelokruga Odjela za opće poslove, ustrojava se sljedeća ustrojstvena jedinica:

2.1.2.1.1. Pododsjek za vozni park.

2.1.2.1.1. Pododsjek za vozni park

Članak 11.

Pododsjek za vozni park obavlja poslove održavanja voznog parka Ministarstva, poslove vođenja evidencije o korištenju i održavanju službenih vozila, poslove organizacije dostave i prijevoza državnih dužnosnika i službenika Ministarstva, te obavlja druge poslove iz svoga djelokruga.

2.1.2.2. Odjel za uredsko poslovanje

Članak 12.

Odjel za uredsko poslovanje obavlja poslove uredskog poslovanja, odnosno administrativne poslove primanja i pregleda pismena i drugih dokumenata, njihovog razvrstavanja i raspoređivanja, upisivanja u odgovarajuće evidencije, dostave u rad, poslove otpremanja, razvođenja akata, poslove arhiviranja, čuvanja i izlučivanja registraturnog gradiva koje nastaje radom Ministarstva, sudjeluje u izradi plana klasifikacijskih oznaka i brojčanih oznaka stvaratelja i primatelja pismena u Ministarstvu i prijedloga pravilnika o obradi, zaštiti, čuvanju i korištenju arhivskog i registraturnog gradiva u Ministarstvu, brine o pečatima i žigovima s grbom Republike Hrvatske i natpisnim pločama Ministarstva, obavlja poslove informacijske sigurnosti, izrađuje propisana izvješća o spisima i pismenima Ministarstva, te obavlja druge poslove iz svoga djelokruga.

2.2. Sektor za pravne poslove

Članak 13.

Sektor za pravne poslove obavlja upravne i stručne poslove koji se odnose na sudjelovanje u izradi nacrta prijedloga zakona i prijedloga drugih propisa iz nadležnosti Ministarstva, koordinira donošenje godišnjeg plana rada Ministarstva i izvješća o izvršenju godišnjeg plana rada, prati realizaciju planiranih zakonodavnih aktivnosti, daje mišljenja na nacrte zakona i drugih propisa iz nadležnosti rada drugih središnjih tijela državne uprave, koordinira izradu objašnjenja i stručnih mišljenja o pitanjima iz nadležnosti Ministarstva kao Upravljačkog i Koordinacijskog tijela operativnih programa ESI fondova te Posredničkog tijela razine 1, uključujući pitanja koja se odnose na upravljanje IPA programima prekogranične suradnje i provedbu EGP financijskog mehanizma i Norveškog financijskog mehanizma, Švicarskog programa suradnje i ostalih programa EU u kojima sudjeluje i koje provodi Ministarstvo, zastupa Ministarstvo u upravnim sporovima i izvršavanju sudskih odluka, koordinira izradu prijedloga godišnjeg plana normativnih aktivnosti Ministarstva i ostale poslove iz područja procjene učinaka propisa u skladu s posebnim zakonom, izrađuje ugovore iz nadležnosti Sektora te daje mišljenje na prijedloge ugovora i ostalih akata iz nadležnosti Ministarstva kao Upravljačkog i Koordinacijskog tijela operativnih programa ESI fondova te Posredničkog tijela razine 1, uključujući pitanja koja se odnose na upravljanje IPA programima prekogranične suradnje i provedbu EGP i Norveškog financijskog mehanizma, Švicarskog programa suradnje i ostalih programa EU u kojima sudjeluje i koje provodi Ministarstvo, priprema interne normativne akte kojima se osigurava provedba poslova iz nadležnosti Ministarstva uključujući i EU poslove, obavlja upravne i stručne poslove koji se odnose na provedbu upravnog nadzora nad radom pravnih osoba koje imaju javne ovlasti iz nadležnosti Ministarstva, vodi evidenciju sudskih sporova u nadležnosti Ministarstva, izrađuje akte o imenovanjima te akte o ustrojavanju koordinacijskih i drugih tijela kojima se osigurava provedba poslova iz nadležnosti Ministarstva uključujući i EU poslove, koordinira pripremu odgovora i očitovanja te predlaže poduzimanje odgovarajućih mjera u građanskim, kaznenim, arbitražnim, upravnim i prekršajnim postupcima, vodi evidenciju ugovora i sudskih sporova u nadležnosti Ministarstva, te obavlja druge poslove iz svoga djelokruga.

Za obavljanje poslova iz djelokruga Sektora za pravne poslove, ustrojavaju se sljedeće ustrojstvene jedinice:

2.2.1. Služba za normativno-pravne poslove

2.2.2. Služba za zastupanje i suradnju s pravosudnim tijelima.

2.2.1. Služba za normativno-pravne poslove

Članak 14.

Služba za normativno-pravne poslove obavlja upravne i stručne poslove koji se odnose na sudjelovanje u izradi nacrta prijedloga zakona i prijedloga drugih propisa iz nadležnosti Ministarstva, koordinira donošenje godišnjeg plana rada Ministarstva i izvješća o izvršenju godišnjeg plana rada, obavlja poslove realizacije planiranih zakonodavnih aktivnosti, daje mišljenja, primjedbe i prijedloge na nacrte zakona i drugih propisa iz nadležnosti rada drugih središnjih tijela državne uprave, koordinira izradu objašnjenja i stručnih mišljenja o pitanjima iz nadležnosti Ministarstva kao Upravljačkog i Koordinacijskog tijela operativnih programa ESI fondova te Posredničkog tijela razine 1, uključujući pitanja koja se odnose na upravljanje IPA programima prekogranične suradnje i provedbu EGP i Norveškog financijskog mehanizma, Švicarskog programa suradnje i ostalih programa EU u kojima sudjeluje i koje provodi Ministarstvo te daje mišljenja na prijedloge ugovora i drugih akata koji se odnose na navedene nadležnosti Ministarstva, obavlja poslove iz područja procjene učinaka propisa u skladu s posebnim zakonom, sudjeluje u radu stručnih i drugih povjerenstava i radnih tijela Ministarstva uključujući i tijela koja su ustrojena radi provedbe EU poslova, priprema odgovore na pitanja zastupnika Hrvatskoga sabora, Vlade Republike Hrvatske i drugih tijela državne uprave uključujući i odgovore koji se odnose na nadležnosti Ministarstva za provedbu EU poslova, obavlja upravne i stručne poslove koji se odnose na provedbu upravnog nadzora nad radom pravnih osoba koje imaju javne ovlasti iz nadležnosti Ministarstva, priprema interne normativne akte i akte o imenovanjima te akte o ustrojavanju koordinacijskih i drugih tijela kojima se osigurava provedba poslova iz nadležnosti Ministarstva uključujući i EU poslove, vodi evidenciju ugovora iz nadležnosti Ministarstva, sudjeluje u pripremi i donošenju internih općih akata, te obavlja druge poslove iz svoga djelokruga.

2.2.2. Služba za zastupanje i suradnju s pravosudnim tijelima

Članak 15.

Služba za zastupanje i suradnju s pravosudnim tijelima surađuje s pravosudnim tijelima u Republici Hrvatskoj, koordinira suradnju s državnim odvjetništvima, koordinira suradnju s Povjerenstvom za izvansudsko rješavanje sporova, zastupa Ministarstvo u upravnim sporovima i izvršavanju sudskih odluka, priprema odgovore i očitovanja te predlaže poduzimanje odgovarajućih mjera u građanskim, kaznenim, upravnim, prekršajnim i arbitražnim postupcima, priprema odgovore i očitovanja na nalaze sudskih vještaka, poduzima mjere prevencije nastanka sporova vezano uz poslove iz nadležnosti Ministarstva uključujući EU poslove, sudjeluje u pokušaju mirnog rješavanja sporova te predlaže načine rješenja sporova, sudjeluje u izradi izvješća o potencijalnim obvezama po sudskim sporovima, vodi evidenciju sudskih sporova u nadležnosti Ministarstva, surađuje sa Središnjim državnim uredom za obnovu i stambeno zbrinjavanje vezano uz sporove u kojima je tuženo Ministarstvo, a financijska sredstva te prava i obveze je preuzeo Središnji državni ured za obnovu i stambeno zbrinjavanje, izrađuje izvješća, surađuje s nadležnom ustrojstvenom jedinicom Ministarstva pri izradi prijedloga akata vezano uz prigovore, žalbe i tužbe koje se odnose na odabir operacija sufinanciranih iz Europskog fonda za regionalni razvoj i Kohezijskog fonda, te obavlja druge poslove iz svoga djelokruga.

2.3. Služba za nabavu

Članak 16.

Služba za nabavu obavlja poslove koordinacije i planiranja svih poslova koji prethode sklapanju ugovora o javnoj nabavi i okvirnih sporazuma, administrativne i stručne poslove u vezi s javnom nabavom roba, radova i usluga za potrebe Ministarstva kao Upravljačkog i Koordinacijskog tijela operativnih programa ESI fondova, kao dijela operativne strukture zadužene za upravljanje IPA IIA i IPA IIB komponentama, kao nacionalne fokalne točke u sustavu provedbe EGP i Norveškog financijskog mehanizma, Nacionalne koordinacijske točke za Švicarski financijski mehanizam te ostalih programa EU u kojima sudjeluje i koje provodi Ministarstvo, stručne i administrativne poslove sukladno provedbenim uredbama EU, direktivama EU i nacionalnim propisima vezanim na pripremu i provedbu postupaka javne nabave koji se financiranju iz sredstava tehničke pomoći operativnih programa EU, priprema upute, obrasce i smjernice za provedbu postupaka javne nabave drugih nacionalnih programa i programa EU u nadležnosti Ministarstva u cilju usklađenosti postupka javne nabave s primjenjivim propisima EU te izbjegavanja financijskih korekcija sukladno Smjernicama za utvrđivanje financijskih ispravaka koje u slučaju nepoštovanja pravila o javnoj nabavi Komisija primjenjuje na izdatke koje u okviru podijeljenog upravljanja financira EU, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa koji se financiraju iz nacionalnih sredstava u dijelu koji se odnose na javnu nabavu, priprema godišnji plan nabave u suradnji s ustrojstvenim jedinicama Ministarstva, vodi evidencije o postupcima nabave, evidenciju zaključenih ugovora i okvirnih sporazuma o javnoj nabavi Ministarstva, evidenciju zaključenih ugovora i okvirnih sporazuma za Središnji državni ured za središnju javnu nabavu, prati ugovore zaključene po okvirnim sporazumima koji je sklopio Središnji državni ured za središnju javnu nabavu, izrađuje narudžbenice, osigurava nabavu i isporuku roba, radova i usluga, izrađuje izvješća o postupcima javne nabave te sklopljenim ugovorima i okvirnim sporazumima za potrebe kontrole ex ante i ex post kontrole usklađenosti javne nabave s primjenjivim nacionalnim propisima i propisima EU, priprema očitovanja Državnoj komisiji za kontrolu postupaka javne nabave povodom žalbi na odluke o odabiru ili odluke o poništenju postupaka javne nabave, te obavlja druge poslove iz svoga djelokruga.

Za obavljanje poslova iz djelokruga Službe za nabavu, ustrojavaju se sljedeće ustrojstvene jedinice:

2.3.1. Odjel za pripremu i provedbu postupaka nabave financiranih iz EU sredstava

2.3.2. Odjel za pripremu i provedbu postupaka nabave financiranih iz nacionalnih sredstava

2.3.3. Odjel za kontrolu postupaka nabave.

2.3.1. Odjel za pripremu i provedbu postupaka nabave financiranih iz EU sredstava

Članak 17.

Odjel za pripremu i provedbu postupaka nabave financiranih iz EU sredstava obavlja administrativne i stručne poslove vezane uz pripremu i provedbu postupaka javne nabave roba, radova i usluga za potrebe Ministarstva kao Upravljačkog i Koordinacijskog tijela operativnih programa ESI fondova, kao dijela operativne strukture zadužene za upravljanje IPA IIA i IPA IIB komponentama, za potrebe Ministarstva kao nacionalne fokalne točke u sustavu provedbe EGP i Norveškog financijskog mehanizma, Nacionalne koordinacijske točke za Švicarski financijski mehanizam te ostalih programa EU u kojima sudjeluje i koje provodi Ministarstvo, stručne i administrativne poslove sukladno provedbenim uredbama EU, direktivama EU i nacionalnim propisima vezanim na pripremu i provedbu postupaka javne nabave koji se financiraju iz sredstava tehničke pomoći operativnih programa EU, određuje način provedbe postupka javne nabave i ugovaranja s obzirom na predmet nabave, priprema upute, obrasce i smjernice za provedbu postupaka javne nabave programa i projekata u nadležnosti Ministarstva koji se financiraju iz fondova EU u cilju usklađenosti postupka javne nabave s primjenjivim propisima EU, izrađuje dokumentaciju o nabavi, objavljuje propisane objave u elektroničkom oglasniku javne nabave Republike Hrvatske, izrađuje odgovore na upite gospodarskih subjekata u suradnji s ustrojstvenom jedinicom koja je pokrenula postupak javne nabave vezano za dokumentaciju o nabavi, sudjeluje u otvaranju ponuda, pregledu, ocjeni i usporedbi ponuda i donošenju prijedloga odluke o odabiru, šalje obavijesti o sklopljenim ugovorima u elektronički oglasnik javne nabave Republike Hrvatske, pruža podršku unutarnjim ustrojstvenim jedinicama Ministarstva u pripremi i provedbi programa koji se financiraju iz sredstava Europske unije u dijelu koji se odnose na javnu nabavu, te obavlja druge poslove iz svoga djelokruga.

2.3.2. Odjel za pripremu i provedbu postupaka nabave financiranih iz nacionalnih sredstava

Članak 18.

Odjel za pripremu i provedbu postupaka nabave financiranih iz nacionalnih sredstava obavlja administrativne i stručne poslove vezane uz pripremu i provedbu postupaka javne nabave roba, radova i usluga koji se financiraju iz nacionalnih sredstava, određuje način provedbe postupka javne nabave i ugovaranja s obzirom na predmet nabave, izrađuje dokumentaciju o nabavi, priprema upute za jednostavnu nabavu, objavljuje propisane objave u elektroničkom oglasniku javne nabave Republike Hrvatske, te na internetskoj stranici Ministarstva, izrađuje odgovore na upite gospodarskih subjekata u suradnji s ustrojstvenom jedinicom koja je pokrenula postupak javne nabave vezano za dokumentaciju o nabavi, sudjeluje u otvaranju ponuda, pregledu, ocjeni i usporedbi ponuda i donošenju prijedloga odluke o odabiru, šalje obavijesti o sklopljenim ugovorima u elektronički oglasnik javne nabave Republike Hrvatske, pruža podršku unutarnjim ustrojstvenim jedinicama Ministarstva u pripremi i provedbi programa koji se financiraju iz nacionalnih sredstava u dijelu koji se odnose na javnu nabavu, priprema godišnji plan nabave u suradnji s drugim ustrojstvenim jedinicama Ministarstva, te obavlja druge poslove iz svoga djelokruga.

2.3.3. Odjel za kontrolu postupaka nabave

Članak 19.

Odjel za kontrolu postupaka nabave obavlja administrativne i stručne poslove vezane uz praćenje i kontrolu izvršenja postupaka javne nabave i ugovaranja javne nabave za potrebe Ministarstva kao Upravljačkog i Koordinacijskog tijela operativnih programa ESI fondova te Posredničkog tijela razine 1, za potrebe Ministarstva u funkciji dijela operativne strukture zadužene za upravljanje IPA IIA i IPA IIB komponentama, za potrebe Ministarstva kao nacionalne fokalne točke u sustavu provedbe EGP i Norveškog financijskog mehanizma, Nacionalne koordinacijske točke za Švicarski financijski mehanizam te ostalih programa EU u kojima sudjeluje i koje provodi Ministarstvo, vodi evidencije o postupcima nabave, evidenciju zaključenih ugovora i okvirnih sporazuma o javnoj nabavi Ministarstva, evidenciju zaključenih ugovora i okvirnih sporazuma za Središnji državni ured za središnju javnu nabavu, prati ugovore zaključene po okvirnim sporazumima koje je sklopio Središnji državni ured za središnju javnu nabavu. Iskazuje i dostavlja potrebe Ministarstva Središnjem državnom uredu za središnju javnu nabavu za pojedine nabavne kategorije, izrađuje narudžbenice, osigurava nabavu i isporuku roba, radova i usluga, izrađuje izvješća o postupcima javne nabave te sklopljenim ugovorima i okvirnim sporazumima za potrebe kontrole ex ante i ex post kontrole usklađenosti javne nabave s primjenjivim nacionalnim propisima i propisima EU, priprema očitovanja Državnoj komisiji za kontrolu postupaka javne nabave povodom žalbi na odluke o odabiru ili odluke o poništenju postupaka javne nabave, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa koji se financiraju iz nacionalnih sredstava u dijelu koji se odnose na javnu nabavu, te obavlja druge poslove iz svoga djelokruga.

3. UPRAVA ZA FINANCIJE I
 INFORMACIJSKO-TELEKOMUNIKACIJSKE SUSTAVE

Članak 20.

Uprava za financije i informacijsko-telekomunikacijske sustave (u daljnjem tekstu: ITK sustav) obavlja stručne poslove vezane uz planiranje i izvršavanje financijskog plana, koordinira razvoj sustava unutarnjih kontrola u Ministarstvu, provodi analize i izrađuje izvješća prema zahtjevima Upravljačkog tijela, obavlja stručne poslove vezane uz planiranje i pripremu financijskog plana za višegodišnje razdoblje za IPA programe prekogranične suradnje u suradnji s Upravljačkim tijelom, obavlja poslove Tijela za ovjeravanje troškova projekata u programima teritorijalne suradnje u kojima je Republika Hrvatska preuzela upravljačke ovlasti, sudjeluje u pripremi i ažuriranju Opisa kontrolnog i upravljačkog sustava, sudjeluje u pripremi planova i izradi izvješća o korištenju međunarodnih investicijskih zajmova i darovnica kojima se financiraju razvojni programi, prati dinamiku provedbe i analizira ostvarenje razvojnih projekata, brine o funkcioniranju i održavanju ITK sustava Ministarstva, planira, koordinira i organizira izradu infosustava i razvoj telekomunikacijskih mreža, prati informatičke tehnologije i predlaže primjenu mjera za unaprjeđenje informatičko-telekomunikacijskih sustava, određuje pravila i standarde zaštite i načina korištenja informacijske infrastrukture informatičkih i komunikacijskih sustava, potiče izradu raznih evidencija i daje njihovu tehničku podlogu, vodi evidenciju korisnika, daje upute i educira o djelotvornom i ispravnom korištenju informatičkih resursa, pruža pomoć i podršku korisnicima informatičkog sustava iz područja uporabe informatičke opreme i programskih rješenja, analizira i odabire sve komplementarne informatičke tehnologije, nadzire tekuće održavanje informatičke opreme, sudjeluje u izradi i provedbi mjera sigurnosti informacijskih sustava, prati i analizira radne procese unutar Ministarstva i daje prijedloge za poboljšanje radne učinkovitosti, te obavlja druge poslove iz svoga djelokruga.

Za obavljanje poslova iz djelokruga Uprave za financije i informacijsko-telekomunikacijske sustave, ustrojavaju se sljedeće ustrojstvene jedinice:

3.1. Sektor za financijsko planiranje, upravljanje troškovima i kontrolu

3.2. Sektor za informacijsko-telekomunikacijske sustave.

3.1. Sektor za financijsko planiranje, upravljanje troškovima i kontrolu

Članak 21.

Sektor za financijsko planiranje, upravljanje troškovima i kontrolu organizira, kontrolira i prati izvršenje financijskog plana, obavlja poslove vezane uz ustrojavanje i vođenje poslovnih knjiga, kontrolira financijsku dokumentaciju, izradu periodičnih izvještaja, pruža potporu ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i EU fondova u dijelu pripreme metodologije i modela financiranja, planiranja i praćenja tijeka financiranja, sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i EU fondova za operativne programe iz nadležnosti Ministarstva, obavlja poslove Tijela za ovjeravanje troškova projekata u programima teritorijalne suradnje u kojima je Republika Hrvatska preuzela upravljačke ovlasti, sudjeluje u pripremi i ažuriranju Opisa kontrolnog i upravljačkog sustava, prati postupak ugovaranja i povlačenja sredstava iz vanjskih izvora i plaćanja iz državnog proračuna, sudjeluje u poslovima ustrojavanja sustava praćenja tijeka financijskih sredstava, prati dinamiku provedbe i analizira ostvarenje razvojnih projekata, sudjeluje u pripremi financijskih izvješća za davatelje financijskih sredstava uz nadležne ustrojstvene jedinice, prati trošenje sredstava namijenjenih za provedbu financiranih programa, provodi kontrole ispravnosti dokumentacije i redoslijed procedura propisanih od međunarodnih financijskih institucija i tijela EU, koordinira i upravlja provedbom projekata iz nadležnosti rada Ministarstva koji su odabrani za sufinanciranje od strane EU kroz programe pretpristupne pomoći, koordinira razvoj sustava unutarnjih kontrola u Ministarstvu te u skladu s time koordinira provođenje samoprocjene sustava unutarnjih kontrola putem Izjave o fiskalnoj odgovornosti, koordinira uspostavu sustava upravljanja rizicima, pruža savjete i potporu rukovoditeljima ustrojstvenih jedinica, uključujući rukovoditelje korisnika proračuna u nadležnosti, u oblikovanju i razvoju sustava unutarnjih kontrola kojima se osigurava da su financijski učinci poslovanja za koje su odgovorni rukovoditelji na vrijeme prepoznati, adekvatno kontrolirani i usmjeravani radi osiguranja pravilnog, etičnog, ekonomičnog, učinkovitog i djelotvornog upravljanja sredstvima, sudjeluje u izradi strateških i financijskih operativnih planova Ministarstva u okviru svoje nadležnosti, ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr., u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unaprjeđenja poslovnih procesa, te obavlja druge poslove iz svoga djelokruga.

Za obavljanje poslova iz djelokruga Sektora za financijsko planiranje, upravljanje troškovima i kontrolu, ustrojavaju se sljedeće ustrojstvene jedinice:

3.1.1. Služba za proračun, ovjeravanje troškova i kontrolu

3.1.2. Služba za financiranje razvojnih programa.

3.1.1. Služba za proračun, ovjeravanje troškova i kontrolu

Članak 22.

Služba za proračun, ovjeravanje troškova i kontrolu obavlja stručne poslove vezane uz planiranje, pripremu i izvršavanje financijskog plana, godišnjih planova potrebnih financijskih sredstava, planira, izvršava i evidentira poslovne događaje vezane za provođenje programa financiranih iz EU fondova, obavlja poslove Tijela za ovjeravanje za programe teritorijalne suradnje, koji se odnose na ovjeravanje i plaćanje prihvatljivih troškova, priprema i podnosi zahtjeve za plaćanja Europskoj komisiji na temelju projektne financijske dokumentacije verificirane od strane Upravljačkog tijela, potvrđuje i prati rezultate revizija obavljenih od ili u ime Tijela za reviziju, sudjeluje u ovjeri troškova svih projektnih partnera u okviru programa Europske teritorijalne suradnje u skladu s EU procedurama, nacionalnim zakonodavstvom i zakonodavstvom zemalja koje s Republikom Hrvatskom sudjeluju u programima Europske teritorijalne suradnje, evidentira i pohranjuje podatke o ovjerenim i Europskoj komisiji prijavljenih troškova, izrađuje procedure za vezane poslovne procese, izrađuje plan kontrolnih mjera i aktivnosti, obavlja stručne poslove vezane za ustrojavanje i vođenje poslovnih knjiga, izrađuje financijska izvješća, analizira i podnosi izvješća o trošenju proračunskih sredstava u skladu s namjenom i planiranom dinamikom, redovno surađuje s nadležnim tijelima Europske komisije, te obavlja druge poslove iz svoga djelokruga.

Za obavljanje poslova iz djelokruga Službe za proračun, ovjeravanje troškova i kontrolu, ustrojavaju se sljedeće ustrojstvene jedinice:

3.1.1.1. Odjel za kontrolu i ovjeravanje troškova

3.1.1.2. Odjel za planiranje i praćenje izvršenja proračuna.

3.1.1.1. Odjel za kontrolu i ovjeravanje troškova

Članak 23.

Odjel za kontrolu i ovjeravanje troškova obavlja stručne poslove vezane uz financijsku realizaciju višegodišnjih IPA programa prekogranične suradnje, prati aktivnosti unutar državnog proračuna na kojima se evidentiraju uplate sredstava iz EU fondova, priprema i podnosi zahtjeve za plaćanja Europskoj komisiji temeljem projektne financijske dokumentacije verificirane od strane Upravljačkog tijela, potvrđuje i prati rezultate revizija obavljenih od ili u ime Tijela za reviziju, evidentira i pohranjuje podatke o ovjerenim i Europskoj komisiji prijavljenih troškova, izrađuje procedure za vezane poslovne procese, procjenjuje rizike automatskog povrata sredstava, vodi brigu o certificiranim sredstvima u svrhu smanjivanja rizika, te obavlja druge poslove iz svoga djelokruga.

Za obavljanje poslova iz djelokruga Odjela za kontrolu i ovjeravanje troškova, ustrojavaju se sljedeći pododsjeci:

3.1.1.1.1. Pododsjek za kontrolu projektne dokumentacije

3.1.1.1.2. Pododsjek za ovjeravanje projektnih troškova i izvješćivanje.

3.1.1.1.1. Pododsjek za kontrolu projektne dokumentacije

Članak 24.

Pododsjek za kontrolu projektne dokumentacije obavlja stručne poslove kontrole financijske dokumentacije te provjerava sukladnost s primjenjivim EU i nacionalnim propisima, provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU, prati ispravnost i redoslijed procedura propisanih od strane EU koje se odnose na provedbu svakog pojedinog projekta, prati vremenski okvir provedbe svakog projekta, izrađuje izvješća za provedbu pojedinog projekta, izrađuje dokumente potrebne za rad komisija, odbora i radnih tijela vezano uz suradnju s EU, te obavlja druge poslove iz svoga djelokruga.

3.1.1.1.2. Pododsjek za ovjeravanje projektnih troškova i izvješćivanje

Članak 25.

Pododsjek za ovjeravanje projektnih troškova i izvješćivanje obavlja stručne poslove ovjeravanja projektnih troškova, priprema i podnosi zahtjeve za plaćanja Europskoj komisiji temeljem projektne financijske dokumentacije verificirane od strane Upravljačkog tijela, prati trošenje programskih sredstava pomoći EU po pojedinom projektu, potvrđuje i prati rezultate revizija obavljenih od ili u ime Tijela za reviziju, evidentira i pohranjuje podatke o ovjerenim i Europskoj komisiji prijavljenih troškova, izrađuje procedure za vezane poslovne procese, procjenjuje rizike automatskog povrata sredstava, vodi brigu o certificiranim sredstvima u svrhu smanjivanja rizika, te obavlja druge poslove iz svoga djelokruga.

3.1.1.2. Odjel za planiranje i praćenje izvršenja proračuna

Članak 26.

Odjel za planiranje i praćenje izvršenja proračuna u okviru svoje nadležnosti obavlja stručne poslove vezane uz planiranje i pripremu te izvršavanje proračuna, u skladu sa zakonskim propisima služeći se metodom racionalnog i namjenskog korištenja proračunskih sredstava, obavlja kontrolu ispravnosti dokumentacije za unos u sustav Državne riznice, priprema i podnosi zahtjeve za plaćanje Europskoj komisiji, analizira usklađenost plana i izvršenja proračuna te predlaže preraspodjelu sredstava, izvješćuje sustav Državne riznice o rasporedu uplaćenih sredstava Europske komisije, potvrđuje cjelovitost, točnost i istinitost financijske dokumentacije te provjerava sukladnost s primjenjivim EU i nacionalnim propisima, obavlja stručne poslove vezane uz ustrojavanje i vođenje propisanih poslovnih knjiga, obavlja kontrolu financijske dokumentacije prije unosa u poslovne knjige, obavlja poslove i zadatke vezane uz evidentiranje poslovnih događaja u poslovnim knjigama kao i evidentiranje poslovnih događaja vezanih uz provođenje programa financiranih iz EU fondova, priprema financijska izvješća, obavlja poslove obračuna, kontrole i evidentiranja operativnih troškova, te obavlja druge poslove iz svoga djelokruga.

Za obavljanje poslova iz djelokruga Odjela za planiranje i praćenje izvršenja proračuna, ustrojavaju se sljedeći pododsjeci:

3.1.1.2.1. Pododsjek za planiranje i izvršenje proračuna

3.1.1.2.2. Pododsjek za praćenje operativnih troškova.

3.1.1.2.1. Pododsjek za planiranje i izvršenje proračuna

Članak 27.

Pododsjek za planiranje i izvršenje proračuna priprema podlogu za izradu financijskog plana, provodi analizu financijskih podataka te priprema izvješća na zahtjev, izvješćuje sustav Državne riznice o rasporedu uplaćenih sredstava Europske komisije, analizira i podnosi izvješća o korištenju proračunskih sredstava u skladu s namjenom i planiranom dinamikom, potvrđuje cjelovitost, točnost i istinitost financijske dokumentacije te provjerava sukladnost s primjenjivim EU i nacionalnim propisima, obavlja poslove vezane uz ustrojavanje i vođenje zakonom propisanih poslovnih knjiga, kontrolira i usklađuje poslovne knjige, obavlja kontrolu financijske dokumentacije, evidentira poslovne događaje u poslovnim knjigama koji obuhvaćaju i provedbu programa i projekata financiranih iz EU fondova, priprema propisana periodična financijska izvješća, sudjeluje u radnjama godišnjeg popisa imovine i obveza, te obavlja druge poslove iz svoga djelokruga.

3.1.1.2.2. Pododsjek za praćenje operativnih troškova

Članak 28.

Pododsjek za praćenje operativnih troškova obavlja poslove obračuna dohodaka od nesamostalnog rada i ostalih naknada zaposlenih, prati i primjenjuje propise vezane uz isplatu dohotka i pripadajućih obveznih poreznih i drugih davanja, obavlja poslove obračuna i isplate dohodaka s osnova samostalnog rada na temelju odluke ili rješenja po nalogu odgovorne osobe, vodi porezne evidencije i izdaje potvrde u vezi dohotka na zahtjev zaposlenih i osoba koje primaju ostale naknade i druge vrste dohotka u Ministarstvu, usklađuje evidenciju s Hrvatskim zavodom za zdravstveno osiguranje i Hrvatskim zavodom za mirovinsko osiguranje, prikuplja, obrađuje i kontrolira te unosi podatke u sustav Centraliziranog obračuna plaća (COP), obavlja cjelokupno kunsko i devizno blagajničko poslovanje, obavlja poslove obrade i isplate troškova inozemnih i tuzemnih dnevnica, smještaja i prijevoza prema putnim nalozima, te obavlja druge poslove iz svoga djelokruga.

3.1.2. Služba za financiranje razvojnih programa

Članak 29.

Služba za financiranje razvojnih programa obavlja poslove pružanja potpore ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i EU fondova u dijelu pripreme metodologije i modela financiranja, planiranja i praćenja tijeka financiranja, sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i EU fondova za operativne programe iz nadležnosti Ministarstva, obavlja poslove Tijela za ovjeravanje troškova projekata u programima Teritorijalne suradnje, koji se odnose na kontrolu i izvještavanje, prati postupak ugovaranja i povlačenja sredstava iz vanjskih izvora i plaćanja iz državnog proračuna, sudjeluje u poslovima ustrojavanja sustava praćenja tijeka financijskih sredstava, provodi aktivnosti financijskog praćenja razvojnih projekata kroz uspostavljene evidencije ugovora, građevinskih situacija, računa i instrumenata osiguranja plaćanja, prati trošenje sredstava namijenjenih za provedbu financiranih programa, provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU, prati dinamiku provedbe i analizira ostvarenje razvojnih projekata, sudjeluje u pripremi financijskih izvješća za davatelje financijskih sredstava uz nadležne ustrojstvene jedinice na temelju podataka proizašlih iz računovodstvenog sustava, u skladu sa zahtjevima Upravljačkog tijela priprema analitičke podloge i izrađuje analize u svrhu donošenja odluka, provodi aktivnosti vezane uz razvoj sustava unutarnjih kontrola, što podrazumijeva izradu prijedloga internih akata za ključne procese financijskog upravljanja, prati primjenu internih akata, razvoj i vođenje računovodstvenog sustava, uključujući troškovno i upravljačko računovodstvo, daje potporu rukovoditeljima ustrojstvenih jedinica u oblikovanju i razvoju sustava unutarnjih kontrola, obavlja provođenje samoprocjene sustava unutarnjih kontrola putem Izjave o fiskalnoj odgovornosti, uspostavlja sustav upravljanja rizicima u svim segmentima poslovanja Ministarstva, sudjeluje u izradi strateških i financijskih operativnih planova Ministarstva u okviru svoje nadležnosti, ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr., u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unaprjeđenja poslovnih procesa, te obavlja druge poslove iz svoga djelokruga.

3.2. Sektor za informacijsko-telekomunikacijske sustave

Članak 30.

Sektor za informacijsko-telekomunikacijske sustave organizira, koordinira i uspostavlja jedinstveni ITK sustav za sve ustrojstvene jedinice Ministarstva, obavlja poslove održavanja, administracije, analize, unaprjeđenja i nadzora cjelokupne informatičke infrastrukture, programskih rješenja, licenci, nužnog softvera iz područja informatike, obavlja sve aktivnosti vezane uz proces upravljanja informatičkom opremom ovisno o izvorima (su)financiranja iz nacionalnih izvora i ESI fondova, izrađuje i unaprjeđuje upute, pravila i postupke kojima se propisuje način korištenja informatičke infrastrukture u skladu s najboljim praksama i odgovarajućim svjetskim i domaćim normizacijskim dokumentima u području informatike za ITK sustave upravljanja ESI fondovima i ostale sustave u nadležnosti Ministarstva, nadzire sigurnost komunikacija i provodi mjere za zaštitu sigurnosti informacija unutar ITK sustava Ministarstva, surađuje s unutarnjim ustrojstvenim jedinicama zaduženim za uspostavu i unaprjeđenje rada informacijskog sustava za upravljanje ESI fondovima (ESI Managing Information System – ESIF MIS), te ostale informacijske sustave iz područja sufinanciranja, planiranja i strateške analize vezanih uz djelokrug rada Ministarstva, te obavlja druge poslove iz svoga djelokruga.

Za obavljanje poslova iz djelokruga Sektora za informacijsko-telekomunikacijske sustave, ustrojavaju se sljedeće ustrojstvene jedinice:

3.2.1. Služba za informacijsko-telekomunikacijsku podršku

3.2.2. Služba za unaprjeđenje sustava i poslovnih procesa.

3.2.1. Služba za informacijsko-telekomunikacijsku podršku

Članak 31.

Služba za informacijsko-telekomunikacijsku podršku upravlja računalnom i komunikacijskom infrastrukturom Ministarstva te pruža podršku svim procesima koji osiguravaju rad infrastrukturnih servisa i informatičkog sustava, uključujući informacijske sustave za upravljanje ESI fondovima (ESI Managing Information System – ESIF MIS) te ostale informacijske sustave iz područja sufinanciranja, planiranja i strateške analize vezanih uz nadležnost rada Ministarstva, obavlja poslove koji uključuju dizajn, primjenu, testiranje, instalaciju, održavanje, sigurnosne kopije i opravak poslužitelja, mrežnih uređaja i servisa, operacijskih sustava, programske opreme te programskih rješenja, evidentira, kontrolira i prati prijave incidenata na osnovi kojih pruža usluge pomoći korisnicima informatičkog sustava te otklanja incidente u informatičkom sustavu, organizira i upravlja procesom izrade sigurnosnih kopija i oporavka od incidenata, određuje i nadzire pravila kojima se osigurava sigurnost pristupa ITK infrastrukturi, sigurnost podataka, administriranje medija za pohranu podataka i održavanje arhive medija, prati potrebe za nabavom informatičke opreme i provodi aktivnosti, od planiranja do izvještavanja, vezane uz proces upravljanja informatičkom opremom ovisno o izvorima (su)financiranja iz nacionalnih izvora i ESI fondova, provjerava i održava fizičku i tehničku sigurnost prostorija u kojoj se nalazi ITK oprema o kojoj skrbi Sektor, nadzire i planira pristup internetu i intranetu, prati i primjenjuje odgovarajuću svjetsku i domaću normizaciju iz svoga djelokruga rada te sudjeluje u izradi, uvođenju i provođenju normi u području informatike, prati i testira nove tehnologije, dokumentira i implementira u informatički sustav, te obavlja druge poslove iz svoga djelokruga.

3.2.2. Služba za unaprjeđenje sustava i poslovnih procesa

Članak 32.

Služba za unaprjeđenje sustava i poslovnih procesa organizira, provodi, usklađuje i nadzire provođenje poslova vezanih uz sustav podrške poslovnom i strateškom odlučivanju, analizira, identificira i prati radne procese unutar ustrojstvenih jedinica Ministarstva te predlaže rješenja za poboljšanje radne učinkovitosti kroz uporabu informatičke infrastrukture, analizira korištenje, izgradnju, sigurnost i primjenjivost raspoloživih infrastrukturnih informatičkih i programskih rješenja u cilju unaprjeđenja sustava i poslovnih procesa, analizira korištenje i potrebe informatičkih sustava za upravljanje ESI fondovima, te ostale informacijske sustave iz područja sufinanciranja, planiranja i strateške analize vezanih uz nadležnost rada Ministarstva u suradnji sa Službom za informacijsko-telekomunikacijsku podršku i odgovarajućim unutarnjim ustrojstvenim jedinicama, predlaže i usuglašava unaprjeđenja radnih procesa te daje prijedloge za izradu, unaprjeđenja i/ili nabavu infrastrukturnih i programskih rješenja koja će se primijeniti kao potpora informacijskim sustavima i radnim procesima Ministarstva, sustava za upravljanje ESI fondovima, te ostalih informacijskih sustava iz područja sufinanciranja, planiranja i strateške analize vezanih uz nadležnost rada Ministarstva, izrađuje, uvodi i nadzire provedbu normi u području informatike, izrađuje upute, pravila i postupke kojima se propisuje način korištenja informatičke infrastrukture, sudjeluje u izradi politika, pravilnika i radnih uputa vezanih uz informacijsku sigurnost unutar ITK sustava i sustava za upravljanje ESI fondovima, sudjeluje u obavljanju poslova sigurnosnih provjera, sigurnosti podataka i poslovne suradnje, strukturira i priređuje podatke vezane uz procese revizije iz područja nadležnosti Ministarstva za revizijska tijela unutar i izvan Ministarstva koja nadziru korištenje sredstava sufinanciranja iz ESI fondova i drugih izvora, surađuje s informatičkim odjelima drugih javnih tijela u cilju sigurnosti, raspoloživosti i unaprjeđenja sustava i poslovnih procesa Ministarstva, te obavlja druge poslove iz svoga djelokruga.

4. UPRAVA ZA STRATEŠKO PLANIRANJE I KOORDINACIJU EU FONDOVA

Članak 33.

Uprava za strateško planiranje i koordinaciju EU fondova obavlja poslove vezane uz uspostavu, upravljanje i koordinaciju cjelokupnog sustava strateškog planiranja razvoja na nacionalnoj razini, koordinira izradu nacionalne razvojne strategije, vodeći pri tom računa o usklađenosti s EU ciljevima i prioritetima, u funkciji Koordinacijskog tijela za ESI fondove vrši koordinaciju, programiranje i strateško praćenje provedbe Kohezijske politike i programa europskih strukturnih i investicijskih fondova (u daljnjem tekstu: ESIF programa) u Republici Hrvatskoj, vodi računa o komplementarnom korištenju i potiče sinergiju između ESIF programa i ostalih EU i međunarodnih instrumenata i programa koji su na raspolaganju Republici Hrvatskoj, osigurava pripremljenost strateških dokumenata i zalihe projekata za iduće financijsko razdoblje EU-a, u suradnji s ostalim ustrojstvenim jedinicama Ministarstva i nadležnim javnopravnim tijelima uspostavlja i upravlja središnjom elektroničkom bazom razvojnih projekata, koordinira s tijelima državne uprave i sustavno prati korištenje EU instrumenata i Programa Unije kojima upravlja Europska komisija i institucije EU-e, koordinira pripreme za korištenje i nadzire provedbu međunarodnih financijskih mehanizama i drugih programa pomoći koji su dostupni Republici Hrvatskoj prema bilateralnim i međunarodnim ugovorima, uključujući Financijski mehanizam EGP i Norveški financijski mehanizam te Švicarski program suradnje, osigurava praćenje i vrednovanje programa EU-a u pristupnom i post-pristupnom razdoblju te praćenje i vrednovanje međunarodnih financijskih mehanizama, koordinira sudjelovanje Republike Hrvatske u višekorisničkim programima u okviru Instrumenta za pretpristupnu pomoć (IPA), obavlja poslove koordinacije pripreme i suradnje s tijelima državne uprave vezano uz programe i projekte financirane u sklopu IPA programa, prve komponente programa IPA i Prijelaznog instrumenta i funkciju podrške Nacionalnom IPA koordinatoru i EU koordinatoru u sklopu EU poslova, obavlja poslove koordinacije provedbe informativnih aktivnosti koje se odnose na upravljanje i korištenje EU fondova za tijela državne i javne uprave, lokalne i područne (regionalne) samouprave, potencijalne prijavitelje i korisnike EU fondova te pravne osobe s javnim ovlastima, provodi aktivnosti informiranja o mogućnostima ESI fondova te promovira ostvarenja, rezultate i primjere dobre prakse radi osiguranja kontinuirane transparentnosti upravljanja i provedbe programa i podizanja razine znanja javnosti o EU fondovima i projektima, promiče jedinstveni pristup i usklađivanje komunikacijskih aktivnosti te jačanje kapaciteta institucija u sustavu EU fondova, obavlja stručne i administrativne poslove vezane uz koordinaciju, razvoj, jačanje i unaprjeđenje obrazovnih aktivnosti koje se odnose na korištenje EU fondova, upravlja obrazovnim programima i po potrebi uvodi nove obrazovne programe, sudjeluje u izradi internih procedura i metodologija za administriranje i upravljanje programima i projektima financiranim EU sredstvima, priprema i ažurira pravila za vidljivost i komunikaciju EU fondova za korisnike na nacionalnoj razini, osigurava pokretanje i održavanje središnjeg internetskog portala za pružanje informacija o svim operativnim programima u državi članici te o pristupu tim programima, upravlja sadržajem službene internetske stranice Ministarstva i službenih računa na društvenim mrežama kojima se promoviraju EU fondovi i programi, putem jedinstvene informatičke platforme vodi baze podataka o predavačima, polaznicima, obrazovnim aktivnostima, obavlja ulogu izravne kontakt točke s Europskom komisijom u pitanjima komunikacije, informiranja i vidljivosti te sudjeluje u redovitim sastancima INIO i INFORM mreže, te obavlja druge poslove iz svoga djelokruga.

Za obavljanje poslova iz djelokruga Uprave za strateško planiranje i koordinaciju EU fondova, ustrojavaju se sljedeće ustrojstvene jedinice:

4.1. Sektor za strateško upravljanje i koordinaciju investicija iz EU instrumenata

4.2. Sektor za programiranje, koordinaciju i strateško praćenje ESI fondova

4.3. Sektor za EU programe i međunarodne financijske mehanizme

4.4. Sektor za komunikaciju i jačanje kapaciteta u području EU fondova.

4.1. Sektor za strateško upravljanje i koordinaciju investicija iz EU instrumenata

Članak 34.

Sektor za strateško upravljanje i koordinaciju investicija iz EU instrumenata uspostavlja i upravlja cjelovitim sustavom za strateško planiranje razvoja na nacionalnoj razini, koordinira izradu nacionalne razvojne strategije, vodeći pri tom računa o usklađenosti s EU ciljevima i prioritetima, koordinira i prati korištenje centraliziranih instrumenata EU-a u Republici Hrvatskoj, poput Europskog fonda za strateška ulaganja (u daljnjem tekstu: EFSU), Instrumenta za povezivanje Europe (u daljnjem tekstu: CEF), Programa Unije i dr. i kombinirano korištenje ESI fondova i ostalih izvora financiranja, organizira korištenje vanjske stručne pomoći u pripremi projekata za ESI fondove i druge EU i međunarodne izvore, osiguravajući pri tom suradnju s međunarodnim financijskim institucijama, u funkciji Koordinacijskog tijela za ESI fondove vodi računa o komplementarnom korištenju ESIF programa i ostalih EU instrumenata i programa, uspostavlja i upravlja središnjom elektroničkom bazom razvojnih projekata, usmjerava razvojne projekte na prikladne EU i međunarodne izvore financiranja, sudjeluje u vezanim aktivnostima informiranja i edukacije, te obavlja druge poslove iz svoga djelokruga.

Za obavljanje poslova iz djelokruga Sektora za strateško upravljanje i koordinaciju investicija iz EU instrumenata, ustrojavaju se sljedeće ustrojstvene jedinice:

4.1.1. Služba za strateško planiranje i praćenje razvoja

4.1.2. Služba za koordinaciju razvojnih projekata i centraliziranih EU instrumenata.

4.1.1. Služba za strateško planiranje i praćenje razvoja

Članak 35.

Služba za strateško planiranje i praćenje razvoja obavlja upravne i stručne poslove koji se odnose na izradu nacrta prijedloga zakona i prijedloga drugih propisa u području strateškog planiranja razvoja, razvija metodologiju i smjernice za strateško planiranje razvoja, kontrolira kvalitetu nacionalnih strateških i provedbenih dokumenata za planiranje razvoja, vodeći pri tom računa o usklađenosti strateške dokumentacije s EU ciljevima i prioritetima te vertikalnoj i horizontalnoj povezanosti dokumenata, prati provedbu strateških i provedbenih dokumenata za planiranje razvoja i organizira periodičko vrednovanje istih, te obavlja druge poslove iz svoga djelokruga.

Za obavljanje poslova iz djelokruga Službe za strateško planiranje i praćenje razvoja, ustrojavaju se sljedeće ustrojstvene jedinice:

4.1.1.1. Odjel za upravljanje, kontrolu i informacijski sustav

4.1.1.2. Odjel za nacionalnu razvojnu strategiju.

4.1.1.1. Odjel za upravljanje, kontrolu i informacijski sustav

Članak 36.

Odjel za upravljanje, kontrolu i informacijski sustav obavlja poslove povezane s upravljanjem i nadzorom nad sustavom strateškog planiranja razvoja, osigurava sukladnost strateških dokumenata s višim planskim dokumentima i aktima koji uređuju sustav strateškog planiranja razvoja na nacionalnoj razini, uspostavlja i održava informacijski sustav za strateško razvojno planiranje, razvija metodologiju strateškog planiranja i analitičke alate, prikuplja podatke o rezultatima u provedbi strateških i provedbenih dokumenata za planiranje razvoja na razini pokazatelja uspješnosti, izrađuje plan vrednovanja strateških dokumenata, te obavlja druge poslove iz svoga djelokruga.

4.1.1.2. Odjel za nacionalnu razvojnu strategiju

Članak 37.

Odjel za nacionalnu razvojnu strategiju priprema i koordinira izradu nacionalne razvojne strategije, poštujući načela partnerstva i suradnje s drugim relevantnim institucijama i dionicima u društvu, osigurava praćenje provedbe nacionalne razvojne strategije i vrednovanja nacionalne razvojne strategije, izrađuje procjenu usklađenosti srednjoročnih strateških dokumenata s krovnim (dugoročnim i/ili srednjoročnim) strateškim okvirom za razvoj, procjenjuje komplementarnost i korelaciju s ostalim sektorskim planovima i strategijama te strateškim okvirom EU-a, uključujući za korištenje ESI fondova i drugih EU instrumenata i programa, analizira učinke provedbe strategija na društveno-gospodarski rast i razvoj, te obavlja druge poslove iz svoga djelokruga.

4.1.2. Služba za koordinaciju razvojnih projekata i centraliziranih EU instrumenata

Članak 38.

Služba za koordinaciju razvojnih projekata i centraliziranih EU instrumenata uspostavlja i upravlja središnjom elektroničkom bazom razvojnih projekata, koordinira, prati, izvještava i unaprjeđuje korištenje centraliziranih EU instrumenata i programa u Republici Hrvatskoj, poput CEF-a, Programa Unije i drugih, koordinira i nadzire provedbu Plana ulaganja za Europu u Republici Hrvatskoj i prijavu projekata za EFSU, surađuje s institucijama EU-a koje su zadužene za provedbu centraliziranih EU instrumenata i programa, predlaže i razvija mogućnosti za kombinirano korištenje ESI fondova i drugih EU instrumenata i programa, prati postojeće i nove inicijative EU-a, pri tom identificira EU instrumente i programe koji mogu dati dodatnu vrijednost provedbi nacionalnih prioriteta i projekata od strateškog interesa za Republiku Hrvatsku, pruža stručnu pomoć i podršku u realizaciji EU izvora financiranja za provedbu takvih projekata, surađuje s međunarodnim financijskim institucijama po pitanjima jačanja kapaciteta javnog sektora za planiranje i pripremu javnih investicijskih projekata, uspostavlja koordinacijski mehanizam za postojeće i nove programe tehničke pomoći, odnosno savjetničkih usluga (JASPERS, ELENA, EPEC i dr. programi potpore provedbi u okviru Europskog savjetodavnog centra za ulaganja), u suradnji s nadležnim državnim tijelima razvija smjernice za pripremu, odabir i prioritizaciju strateških investicijskih projekata koje je moguće realizirati putem različitih EU instrumenata i fondova, u suradnji s Upravljačkim tijelima nadzire pripremu takvih projekata, te obavlja i druge poslove iz svoga djelokruga.

4.2. Sektor za programiranje, koordinaciju i strateško praćenje ESI fondova

Članak 39.

Sektor za programiranje, koordinaciju i strateško praćenje ESI fondova obavlja poslove koordinacije izrade, izmjena i strateškog praćenja provedbe višegodišnjih programskih dokumenata kao osnovnih uvjeta za korištenje ESI fondova, uključujući: osiguravanje usklađenosti s regulativama i strategijama EU-a i nacionalnim strateškim okvirima, uključivanje odgovarajućih dionika u proces planiranja i izradu potrebnih popratnih dokumenata, vođenje pregovora s Europskom komisijom, organizira rad NKO-a, osigurava zastupljenost Republike Hrvatske u relevantnim radnim strukturama i odborima Europske komisije i Vijeća i sudjeluje u pregovorima o budućnosti kohezijske politike i višegodišnjeg financijskog okvira, u dijelu strateškog praćenja, nadzire i izvješćuje o napretku provedbe Sporazuma o partnerstvu, izrađuje i nadzire provedbu Evaluacijske strategije za ESI fondove 2014. – 2020. te strateški usmjerava djelovanja s ciljem optimalne iskorištenosti sredstava i ostvarenja postavljenih strateških ciljeva, izvješćuje druga nacionalna tijela, Europsku komisiju i ostale dionike o ESI fondovima te prema potrebi sudjeluje u vezanim aktivnostima informiranja i edukacije, te obavlja druge poslove iz svoga djelokruga.

Za obavljanje poslova iz djelokruga Sektora za programiranje, koordinaciju i strateško praćenje ESI fondova, ustrojavaju se sljedeće ustrojstvene jedinice:

4.2.1. Služba za poslove koordinacije i programiranja ESI fondova

4.2.2. Služba za izvještavanje i vrednovanje ESI fondova

4.2.3. Služba za kohezijsku politiku i EU poslove.

4.2.1. Služba za poslove koordinacije i programiranja ESI fondova

Članak 40.

Služba za poslove koordinacije i programiranja ESI fondova obavlja stručne i administrativne poslove koordinacije i sudjelovanja u izradi i izmjenama višegodišnjih programskih dokumenata sufinanciranih iz ESI fondova, primarno Sporazuma o partnerstvu i operativnih programa u vezi s ciljem »Ulaganje za rast i radna mjesta«, usmjerava ulaganja, određuje prioritete i ciljeve ulaganja te raspodjelu dostupnih sredstava za ulaganja, organizira i koordinira rad NKO-a uključujući sveukupnu koordinaciju provedbe ESI fondova u Republici Hrvatskoj, prati razine rashoda koji se odnose na provedbu ESI fondova u Republici Hrvatskoj, prati horizontalna pitanja doprinosa ESI fondova makro-regionalnim strategijama i osiguranja poštivanja horizontalnih načela ESI fondova, predlaže mjere za poboljšanje apsorpcije ESI fondova, te obavlja druge poslove iz svoga djelokruga.

Za obavljanje poslova iz djelokruga Službe za poslove koordinacije i programiranja ESI fondova, ustrojavaju se sljedeće ustrojstvene jedinice:

4.2.1.1. Odjel za strateško praćenje u području konkurentnosti i kohezije (tematski ciljevi 1, 2 i 3) i objedinjene poslove koordinacije ESI fondova

4.2.1.2. Odjel za strateško praćenje u području konkurentnosti i kohezije (tematski ciljevi 4, 5, 6 i 7) i programiranje ESI fondova.

4.2.1.1. Odjel za strateško praćenje u području konkurentnosti i kohezije (tematski ciljevi 1, 2 i 3) i objedinjene poslove koordinacije ESI fondova

Članak 41.

Odjel za strateško praćenje u području konkurentnosti i kohezije (tematski ciljevi 1, 2 i 3) i objedinjene poslove koordinacije ESI fondova obavlja stručne i administrativne poslove izvještavanja i strateškog praćenja provedbe tematskih ciljeva 1, 2 i 3, prati pripremu natječaja, objavljivanje natječaja, ugovaranje, plaćanja i sveukupnu apsorpciju dostupnih sredstava u okviru ovih programa tematskih ciljeva te provedbu povezanih nacionalnih strateških dokumenata, obavlja poslove te pruža stručnu i administrativnu podrška u radu NKO-a, prati razine rashoda koji se odnose na provedbu ESI fondova u Republici Hrvatskoj, nadzire pripremu i podnosi godišnje račune Europskoj komisiji za ESIF programe, prati pripremu i provodi postupak imenovanja tijela u sustavima upravljanja i kontrole ESIF programa i programa Europske teritorijalne suradnje, prati osiguranje poštivanja horizontalnih načela i partnerskog načela ESI fondova, te obavlja druge poslove iz svoga djelokruga.

4.2.1.2. Odjel za strateško praćenje u području konkurentnosti i kohezije (tematski ciljevi 4, 5, 6 i 7) i programiranje ESI fondova

Članak 42.

Odjel za strateško praćenje u području konkurentnosti i kohezije (tematski ciljevi 4, 5, 6 i 7) i programiranje ESI fondova obavlja stručne i administrativne poslove izvještavanja i strateškog praćenja provedbe tematskih ciljeva 4, 5, 6 i 7 Operativnog programa »Konkurentnost i kohezija« te prati pripremu i objavljivanje natječaja, ugovaranje, plaćanja i sveukupnu apsorpciju dostupnih sredstava u okviru ovih tematskih ciljeva, obavlja poslove koordinacije izrade i izmjena višegodišnjih programskih dokumenata sufinanciranih iz ESI fondova, primarno Sporazuma o partnerstvu i operativnih programa u vezi s ciljem »Ulaganje za rast i radna mjesta«, uključujući: osiguravanje usklađenosti s regulativama i strategijama Europske unije i nacionalnim strateškim okvirima, uključivanje odgovarajućih dionika u proces planiranja i izradu potrebnih popratnih dokumenata, vođenje pregovora s Europskom komisijom, izradu prijedloga za poboljšanje apsorpcije, prati provedbu programa Europske teritorijalne suradnje, prati doprinos ESI fondova makro-regionalnim strategijama, te obavlja druge poslove iz svoga djelokruga.

4.2.2. Služba za izvještavanje i vrednovanje ESI fondova

Članak 43.

Služba za izvještavanje i vrednovanje ESI fondova obavlja stručne i administrativne poslove strateškog praćenja, izvještavanja i vrednovanja provedbe višegodišnjih programskih dokumenata sufinanciranih iz ESI fondova i horizontalnih pitanja: teritorijalnog pristupa, osiguranja ispunjenja prethodnih uvjetovanosti za korištenje ESI fondova, izrađuje Izvješća o napretku Sporazuma o partnerstvu i izvješća za Vladu Republike Hrvatske i Hrvatski sabor, izrađuje i prati ostvarenje ciljeva Evaluacijske strategije za ESI fondove 2014. – 2020., koordinira rad Međuresorne evaluacijske radne skupine te nadzire odgovarajuće funkcioniranje sustava upravljanja i kontrole pojedinih programa koji se financiraju iz ESI fondova, osigurava usklađenost različitih izvora financiranja ulaganja u Republici Hrvatskoj, te obavlja druge poslove iz svoga djelokruga.

Za obavljanje poslova iz djelokruga Službe za izvještavanje i vrednovanje ESI fondova, ustrojavaju se sljedeće ustrojstvene jedinice:

4.2.2.1. Odjel za strateško praćenje tematskih ciljeva 8, 9, 10 i 11 ESI fondova te izvještavanje o ESI fondovima

4.2.2.2. Odjel za strateško praćenje u području ruralnog razvoja, pomorstva i ribarstva te vrednovanje na razini Sporazuma o partnerstvu.

4.2.2.1. Odjel za strateško praćenje tematskih ciljeva 8, 9, 10 i 11 ESI fondova te izvještavanje o ESI fondovima

Članak 44.

Odjel za strateško praćenje tematskih ciljeva 8, 9, 10 i 11 ESI fondova te izvještavanje o ESI fondovima obavlja stručne i administrativne poslove izvještavanja i strateškog praćenja provedbe višegodišnjih programskih dokumenata sufinanciranih iz ESI fondova, primarno Operativnog programa »Učinkoviti ljudski potencijali«, Operativnog programa za hranu i materijalnu pomoć i tematskih ciljeva 9 i 10 Operativnog programa »Konkurentnost i kohezija«, prati pripremu i objavljivanje natječaja, ugovaranje, plaćanja i sveukupnu apsorpciju dostupnih sredstava u okviru ovih programa, prati financijske pokazatelje statusa provedbe programa ESI fondova kao i napredak provedbe postupaka dodjele bespovratnih sredstava u okviru navedenih programa, izrađuje Izvješća o napretku Sporazuma o partnerstvu i izvješća za Vladu Republike Hrvatske i Hrvatski sabor, provodi mehanizme za osiguravanje usklađenosti utvrđenih u Sporazumu o partnerstvu i sprječavanje dvostrukog financiranja, prati provedbu teritorijalnog pristupa, te obavlja druge poslove iz svoga djelokruga.

4.2.2.2. Odjel za strateško praćenje u području ruralnog razvoja, pomorstva i ribarstva te vrednovanje na razini Sporazuma o partnerstvu

Članak 45.

Odjel za strateško praćenje u području ruralnog razvoja, pomorstva i ribarstva te vrednovanje na razini Sporazuma o partnerstvu obavlja stručne i administrativne poslove strateškog praćenja provedbe višegodišnjih programskih dokumenata sufinanciranih iz ESI fondova, primarno Programa ruralnog razvoja (u daljnjem tekstu: PRR) i Operativnog programa za pomorstvo i ribarstvo (u daljnjem tekstu: OP PiR) te poslove vrednovanja na razini Sporazuma o partnerstvu. Prati pripremu natječaja, objavljivanje natječaja, ugovaranje, plaćanja i sveukupnu apsorpciju dostupnih sredstava u okviru PRR i OP PiR, izrađuje i prati ostvarenje ciljeva Evaluacijske strategije za ESI fondove 2014. – 2020., koordinira rad Međuresorne evaluacijske radne skupine, prati i izvještava o ispunjenju tematskih uvjetovanosti za korištenje ESI fondova, te obavlja druge poslove iz svoga djelokruga.

4.2.3. Služba za kohezijsku politiku i EU poslove

Članak 46.

Služba za kohezijsku politiku i EU poslove obavlja stručne i administrativne poslove te osigurava zastupljenost Republike Hrvatske u relevantnim radnim strukturama i odborima Europske komisije i Vijeća Europske unije, sudjeluje u pregovorima o budućnosti kohezijske politike i Višegodišnjeg financijskog okvira Europske unije, sudjeluje u pripremi i usvajanju tzv. Okvirnih stajališta, stajališta za sastanke Odbora stalnih predstavnika (COREPER), za sastanke Vijeća za opće poslove te stajališta za sastanke Europskog vijeća, na osnovi kojih tijela državne vlasti djeluju u institucijama i tijelima EU, sudjeluje u radu Međuresorne radne skupine za europske poslove te priprema potrebne dokumente za rad iste, kao nositelj izrade prijedloga stajališta za određene Radne skupine Vijeća EU surađuje s drugim tijelima državne uprave u cilju formiranja stajališta Republike Hrvatske o pojedinim pitanjima u okviru EU politika, programa i inicijativa, koordinira komentare i primjedbe na stajališta prije njihova upućivanja u daljnju proceduru, prati politike EU prema pojedinim važnim pitanjima vezanim uz kohezijsku politiku, sudjeluje u radu međunarodnih inicijativa vezanih uz kohezijsku politiku, sudjeluje u pripremama za hrvatsko predsjedanje Vijećem Europske unije u prvoj polovici 2020. godine, te obavlja druge poslove iz svoga djelokruga.

4.3. Sektor za EU programe i međunarodne financijske mehanizme

Članak 47.

Sektor za EU programe i međunarodne financijske mehanizme obavlja poslove planiranja, koordinacije i upravljanja provedbom međunarodnim financijskim mehanizmima i drugih programa pomoći koji su dostupni Republici Hrvatskoj prema bilateralnim i međunarodnim sporazumima, uključujući Financijski mehanizam EGP i Norveški financijski mehanizam te Švicarski program suradnje, obavlja poslove koordinacije pripreme i suradnje s tijelima državne uprave i jedinicama lokalne i područne (regionalne) samouprave vezano uz programe i projekte financirane u sklopu prve komponente programa IPA i Prijelaznog instrumenta i poslove tehničkog tajništva za Nacionalnog IPA koordinatora (u daljnjem tekstu: NIPAK), osigurava praćenje i vrednovanje višekorisničkih programa EU-a u pristupnom i post-pristupnom razdoblju, osigurava praćenje i vrednovanje međunarodnih financijskih mehanizama i programa bilateralne pomoći, u okviru ingerencije NIPAK-a osigurava potporu Dunavskoj strategiji, u funkciji Koordinacijskog tijela za ESI fondove vodi računa o komplementarnom korištenju ESIF programa i ostalih EU i međunarodnih financijskih mehanizama i programa, te obavlja druge poslove iz svoga djelokruga.

Za obavljanje poslova iz djelokruga Sektora za EU programe i međunarodne financijske mehanizme, ustrojavaju se sljedeće ustrojstvene jedinice:

4.3.1. Služba za koordinaciju IPA programa i Prijelaznog instrumenta i programiranje međunarodnih financijskih mehanizama

4.3.2. Služba za upravljanje, praćenje i vrednovanje IPA programa, Prijelaznog instrumenta i međunarodnih financijskih mehanizama.

4.3.1. Služba za koordinaciju IPA programa i Prijelaznog instrumenta i programiranje međunarodnih financijskih mehanizama

Članak 48.

Služba za koordinaciju IPA programa i Prijelaznog instrumenta i programiranje međunarodnih financijskih mehanizama pruža potporu NIPAK-u u obavljanju obaveza temeljem sklopljenih međunarodnih ugovora i akreditacijskih kriterija, koordinira pripremu i programiranje međunarodnih i bilateralnih programa pomoći dostupnih Republici Hrvatskoj temeljem bilateralnih i međunarodnih sporazuma, za Financijski mehanizam EGP i Norveški financijski mehanizma vrši funkciju Nacionalne fokalne točke koja je odgovorna za upravljanje i provedbu programa, kao i Program operatora za određena područja odgovornog za objavu poziva, odabir i praćenje projekata, za Švicarsko-hrvatski program suradnje vrši funkciju Nacionalne koordinacijske jedinice koja ima opću odgovornost za upravljanje doprinosom u Republici Hrvatskoj, te obavlja druge poslove iz svoga djelokruga.

Za obavljanje poslova iz djelokruga Službe za koordinaciju IPA programa i Prijelaznog instrumenta i programiranje međunarodnih financijskih mehanizama, ustrojavaju se sljedeće ustrojstvene jedinice:

4.3.1.1. Odjel za koordinaciju pripreme i provedbe financijskih, društvenih, socijalnih i administrativnih prioriteta

4.3.1.2. Odjel za koordinaciju pripreme i provedbe gospodarskih, znanstvenih, okolišnih i energetskih prioriteta.

4.3.1.1. Odjel za koordinaciju pripreme i provedbe financijskih, društvenih, socijalnih i administrativnih prioriteta

Članak 49.

Odjel za koordinaciju pripreme i provedbe financijskih, društvenih, socijalnih i administrativnih prioriteta obavlja stručne i administrativne poslove vezane uz planiranje, programiranje, koordinaciju i korištenje IPA programa i Prijelaznog instrumenta, Financijskog mehanizma EGP, Norveškog financijskog mehanizma, i Švicarskog programa suradnje u područjima društvene uključenosti, zapošljavanja, smanjenja siromaštva, kulture, civilnog društva, dobrog upravljanja, temeljnih prava, pravosuđa i unutarnjih poslova, djelujući pri tom kao Nacionalna fokalna točka u sustavu provedbe Financijskog mehanizma EGP i Norveškog financijskog mehanizma te Nacionalna koordinacijska jedinica za Švicarski program suradnje, priprema sporazume i druge akte kojima se uređuje međuodnos tijela zaduženih za provedbu međunarodnih financijskih mehanizama, osigurava razmjenu programske i projektne dokumentacije sa donorima, odnosno agencijama koje su ovlastili donori, surađuje s ostalim tijelima koja su zadužena za provedbu međunarodnih financijskih mehanizama kao Program operatori, posrednička tijela i izvršne agencije, sudjeluje u pripremi izvješća, strateškog izvješća, godišnjih izvješća i godišnjih sastanaka te odbora za suradnju, izrađuje i provodi komunikacijsku strategiju, obavlja radnje u svrhu izbjegavanja dvostrukog financiranja ili preklapanja s projektima koji se financiraju sredstvima iz ESI fondova i drugih EU izvora financiranja, te obavlja druge poslove iz svoga djelokruga.

4.3.1.2. Odjel za koordinaciju pripreme i provedbe gospodarskih, znanstvenih, okolišnih i energetskih prioriteta

Članak 50.

Odjel za koordinaciju pripreme i provedbe gospodarskih, znanstvenih, okolišnih i energetskih prioriteta obavlja stručne i administrativne poslove vezane uz planiranje, programiranje, koordinaciju i korištenje IPA programa i Prijelaznog instrumenta, Financijskog mehanizma EGP, Norveškog financijskog mehanizma i Švicarskog programa suradnje u područjima inovacija, istraživanja, obrazovanja, konkurentnosti, okoliša, energetike, klimatskih promjena i niskougljičnog gospodarstva, djelujući pri tom kao Nacionalna fokalna točka u sustavu provedbe Financijskog mehanizma EGP i Norveškog financijskog mehanizma te Nacionalna koordinacijska jedinica za Švicarski program suradnje, priprema sporazume i druge akte kojima se uređuje međuodnos tijela zaduženih za provedbu međunarodnih financijskih mehanizama, osigurava razmjenu programske i projektne dokumentacije sa donorima, odnosno agencijama koje su ovlastili donori, surađuje s ostalim tijelima koja su zadužena za provedbu međunarodnih financijskih mehanizama kao Program operatori, posrednička tijela i izvršne agencije, sudjeluje u pripremi izvješća, strateškog izvješća, godišnjih izvješća i godišnjih sastanaka te odbora za suradnju, izrađuje i provodi komunikacijsku strategiju, obavlja radnje u svrhu izbjegavanja dvostrukog financiranja ili preklapanja s projektima koji se financiraju sredstvima iz ESIF-ova i drugih EU izvora financiranja, te obavlja druge poslove iz svoga djelokruga.

4.3.2. Služba za upravljanje, praćenje i vrednovanje IPA programa, Prijelaznog instrumenta i međunarodnih financijskih mehanizama

Članak 51.

Služba za upravljanje, praćenje i vrednovanje IPA programa, Prijelaznog instrumenta i međunarodnih financijskih mehanizama obavlja poslove vezane uz uspostavu sustava upravljanja i kontrole programa u okviru međunarodnih financijskih mehanizama, uspostavlja sustav za pouzdano praćenje i financijsko izvještavanje putem IT platforme, osigurava ispravnost i regularnost izdataka, obavlja poslove praćenja i nadzora nad provedbom za instrumente pretpristupne pomoći (program IPA i Prijelazni instrument) i međunarodne financijske mehanizme (Financijski mehanizam EGP, Norveški financijski mehanizam i Švicarski program suradnje), osigurava prikupljanje i usklađivanje podataka po projektima vezanim uz procese praćenja projekata i praćenja održivosti projekata u sklopu prve komponente IPA programa i Prijelaznog instrumenta, osigurava podatke za pripremu polugodišnjih, godišnjih i ad hoc izvješća vezano uz projekte financirane iz prve komponente IPA programa i Prijelaznog instrumenta, obavlja poslove vezane uz zatvaranja godišnjih pretpristupnih programa, organizira vrednovanje programa, koordinira postupke revizija između tijela uključenih u provedbu programa IPA, Prijelaznog instrumenta i međunarodnih financijskih mehanizama i prati rezultate revizija, evidentira i pohranjuje podatke o prijavljenim i ovjerenim troškovima koji se odnose na provedbu programa IPA, Prijelaznog instrumenta i međunarodnih financijskih mehanizama, te obavlja druge poslove iz svoga djelokruga.

4.4. Sektor za komunikaciju i jačanje kapaciteta u području EU fondova

Članak 52.

Sektor za komunikaciju i jačanje kapaciteta u području EU fondova obavlja poslove Koordinacijskog tijela za informativno-obrazovne aktivnosti o EU fondovima te poslove Upravljačkog tijela u dijelu koji se odnosi na komunikacijske aktivnosti operativnih programa iz nadležnosti Ministarstva, osigurava pokretanje i održavanje središnjeg internetskog portala za pružanje informacija o svim operativnim programima u državi članici te o pristupu tim programima, izravno kontaktira s Europskom komisijom u pitanjima komunikacije, informiranja i vidljivosti, koordinira i priprema odgovore na upite potencijalnih korisnika i korisnika EU sredstava koji su zaprimljeni elektroničkim putem i službenom poštom, obavlja poslove komunikacije i informiranja o EU fondovima, organizira i provodi promotivne kampanje iz područja EU fondova, organizira promotivne događaje i aktivnosti, organizira pripremu, izradu i nabavku promotivnih materijala za potrebe promocije EU fondova i drugih potreba iz nadležnosti Ministarstva, vodi evidenciju projekata financiranih EU sredstvima, obavlja stručne i administrativne poslove vezane uz koordinaciju, organizaciju, razvoj, jačanje i unaprjeđenje obrazovnih aktivnosti koje se odnose na korištenje EU fondova za tijela državne i javne uprave, zaposlenike tijela u sustavu upravljanja i kontrole EU fondova, pravne osobe s javnim ovlastima te potencijalne prijavitelje i korisnike, surađuje s regionalnim koordinatorima na poslovima organizacije seminara, radionica i drugih obrazovnih aktivnosti koje se odnose na korištenje EU fondova za tijela lokalne i područne (regionalne) samouprave, surađuje na obrazovnim aktivnostima s institucijama uključenima u proces obrazovanja o EU fondovima, upravlja obrazovnim programima i po potrebi uvodi nove obrazovne programe, te obavlja druge poslove iz svoga djelokruga.

Za obavljanje poslova iz djelokruga Sektora za komunikaciju i jačanje kapaciteta u području EU fondova, ustrojavaju se sljedeće ustrojstvene jedinice:

4.4.1. Služba za jačanje kapaciteta, koordinaciju i vidljivost u području EU fondova

4.4.2. Služba za komunikaciju i promotivne aktivnosti o EU fondovima.

4.4.1. Služba za jačanje kapaciteta, koordinaciju i vidljivost u području EU fondova

Članak 53.

Služba za jačanje kapaciteta, koordinaciju i vidljivost u području EU fondova obavlja stručne i administrativne poslove vezane uz koordinaciju, organizaciju, razvoj, jačanje i unaprjeđenje obrazovnih aktivnosti koje se odnose na korištenje EU fondova za tijela državne i javne uprave, zaposlenike tijela u sustavu upravljanja i kontrole EU fondova, pravne osobe s javnim ovlastima te potencijalne prijavitelje i korisnike, surađuje s regionalnim koordinatorima na poslovima organizacije seminara, radionica i drugih obrazovnih aktivnosti koje se odnose na korištenje EU fondova za tijela lokalne i područne (regionalne) samouprave, surađuje na obrazovnim aktivnostima s institucijama uključenima u proces obrazovanja o EU fondovima, izrađuje interne procjene potreba za obrazovnim aktivnostima i procjene potreba zaposlenika u sustavu upravljanja i kontrole EU fondova na nacionalnoj razini, upravlja obrazovnim programima i po potrebi uvodi nove obrazovne programe, izrađuje Godišnji plan izobrazbi o EU fondovima, obavlja poslove Koordinacijskog tijela za informativno-obrazovne aktivnosti o EU fondovima, u suradnji s drugim nadležnim institucijama izrađuje sveobuhvatnu komunikacijsku strategiju koja definira zajedničke poruke, ciljeve i rezultate za sve EU fondove, izvještava o provedbi strategije, obavlja poslove vezane uz određivanje službenika za informiranje, komunikaciju i vidljivost EU fondova, priprema i ažurira pravila za vidljivost i komunikaciju EU fondova za korisnike na nacionalnoj razini, koordinira aktivnostima komunikacije i promocije EU fondova među tijelima u sustavu upravljanja i kontrole EU fondova te regionalnim koordinatorima, surađuje s informacijskim centrima EU, osigurava pokretanje i održavanje središnjeg internetskog portala za pružanje informacija o svim operativnim programima u državi članici te o pristupu tim programima, izravno kontaktira s Europskom komisijom u pitanjima komunikacije, informiranja i vidljivosti, sudjeluje u redovitim sastancima INIO i INFORM mreže, koordinira i priprema odgovore na upite potencijalnih korisnika i korisnika EU sredstava koji su zaprimljeni elektroničkim putem i službenom poštom, uređuje, izdaje i distribuira mjesečni bilten s informacijama o EU fondovima, te obavlja druge poslove iz svoga djelokruga.

Za obavljanje poslova iz djelokruga Službe za jačanje kapaciteta, koordinaciju i vidljivost u području EU fondova, ustrojavaju se sljedeće ustrojstvene jedinice:

4.4.1.1. Odjel za jačanje kapaciteta za provedbu EU fondova

4.4.1.2. Odjel za koordinaciju i vidljivost EU fondova.

4.4.1.1. Odjel za jačanje kapaciteta za provedbu EU fondova

Članak 54.

Odjel za jačanje kapaciteta za provedbu EU fondova obavlja stručne i administrativne poslove vezane uz koordinaciju, organizaciju, razvoj, jačanje i unaprjeđenje obrazovnih aktivnosti koje se odnose na korištenje EU fondova za tijela državne i javne uprave, zaposlenike tijela u sustavu upravljanja i kontrole EU fondova, pravne osobe s javnim ovlastima te potencijalne prijavitelje i korisnike, surađuje na obrazovnim aktivnostima s institucijama uključenima u proces obrazovanja o EU fondovima, izrađuje interne procjene potreba za obrazovnim aktivnostima i procjene potreba zaposlenika u sustavu upravljanja i kontrole EU fondova na nacionalnoj razini, upravlja obrazovnim programima i po potrebi uvodi nove obrazovne programe, izrađuje Godišnji plan izobrazbi o EU fondovima, upravlja bazom podataka o predavačima, sudionicima i obrazovnim aktivnostima iz svoje nadležnosti, procjenjuje potrebe za obrazovnim aktivnostima na regionalnoj razini te u suradnji s regionalnim koordinatorima obavlja stručne i administrativne poslove vezane uz organiziranje seminara, radionica i drugih obrazovnih aktivnosti koje se odnose na korištenje EU fondova za tijela lokalne i područne (regionalne) samouprave, predlaže uvođenje novih obrazovnih programa za regionalnu i lokalnu razinu, kontrolira izvješća o provedenim obrazovnim aktivnostima na regionalnoj razini, te obavlja druge poslove iz svoga djelokruga.

4.4.1.2. Odjel za koordinaciju i vidljivost EU fondova

Članak 55.

Odjel za koordinaciju i vidljivost EU fondova u suradnji s drugim nadležnim institucijama izrađuje sveobuhvatnu komunikacijsku strategiju koja definira zajedničke poruke, ciljeve i rezultate za sve EU fondove i podnosi je na usvajanje Nacionalnom koordinacijskom odboru, nadzire njezinu provedbu te najmanje jednom godišnje obavještava Nacionalni koordinacijski odbor o napretku njezine provedbe, izrađuje i ažurira sveobuhvatni komunikacijski plan, uspostavlja i koordinira mrežama osoba za informiranje, komunikaciju i vidljivost te koordinira aktivnostima komunikacije, informiranja i vidljivosti između njih, obavlja poslove vezane uz određivanje službenika za informiranje, komunikaciju i vidljivost EU fondova, priprema i ažurira pravila za vidljivost i komunikaciju EU fondova za korisnike na nacionalnoj razini, koordinira aktivnostima komunikacije i promocije EU fondova među tijelima u sustavu upravljanja i kontrole EU fondova te regionalnim koordinatorima, surađuje s informacijskim centrima EU, osigurava pokretanje i održavanje središnjeg internetskog portala za pružanje informacija o svim operativnim programima u državi članici te o pristupu tim programima, izravno kontaktira s Europskom komisijom u pitanjima komunikacije, informiranja i vidljivosti, sudjeluje u redovitim sastancima INIO i INFORM mreže, obavlja poslove vezane uz određivanje službenika za informiranje, komunikaciju i vidljivost EU fondova, sudjeluje u organizaciji i provedbi informativnih kampanja i izradi promotivnih materijala o EU fondovima, koordinira i priprema odgovore na upite potencijalnih korisnika i korisnika EU sredstava koji su zaprimljeni elektroničkim putem i službenom poštom, uređuje, izdaje i distribuira mjesečni bilten s informacijama o EU fondovima, te obavlja druge poslove iz svoga djelokruga.

4.4.2. Služba za komunikaciju i promotivne aktivnosti o EU fondovima

Članak 56.

Služba za komunikaciju i promotivne aktivnosti o EU fondovima obavlja poslove komunikacije i informiranja o EU fondovima uključujući poslove komunikacije i vidljivosti operativnih programa za koje Ministarstvo obnaša funkciju Upravljačkog tijela, a odnose se na određivanje osobe odgovorne za informiranje i komunikaciju na razini pojedinog operativnog programa, pripremu te upravljanje provedbom komunikacijskih strategija operativnih programa iz svoje nadležnosti i komunikacijskih planova, u suradnji s nadležnim organizacijskim jedinicama Upravljačkog tijela priprema izvješća o provedbi komunikacijskih planova i podnosi izvješća relevantnim nadzornim tijelima, uspostavlja i upravlja radom mreže osoba za informiranje u okviru operativnog programa iz svoje nadležnosti, sudjeluje na sastancima relevantnih mreža osoba za informiranje, komunikaciju i vidljivost, surađuje s i osigurava informacije nacionalnom službeniku za informiranje, komunikaciju i vidljivost, odnosno Koordinacijskom tijelu, upravlja sadržajem središnjeg internetskog portala za pružanje informacija o svim operativnim programima u državi članici te o pristupu tim programima i sadržajem službenih računa na društvenim mrežama kojima se promoviraju EU fondovi i programi, priprema različite vrste materijala i sadržaja za objavu na internetskim portalima i društvenim mrežama, surađuje s drugim institucijama i uredima za komunikaciju, organizira i provodi promotivne aktivnosti iz područja EU fondova s ciljem promoviranja aktualnih mogućnosti financiranja, aktualnih aktivnosti te postignuća i rezultata ostvarenih uz pomoć EU fondova i drugih programa i izvora financiranja, organizira i provodi promotivne kampanje iz područja EU fondova, organizira pripremu, izradu i nabavku promotivnih materijala za potrebe promocije EU fondova i drugih potreba iz nadležnosti Ministarstva, vodi evidenciju projekata financiranih EU sredstvima, te obavlja druge poslove iz svoga djelokruga.

5. UPRAVA ZA PROVEDBU OPERATIVNIH PROGRAMA I FINANCIJSKIH INSTRUMENATA

Članak 57.

Uprava za provedbu operativnih programa i financijskih instrumenata obavlja poslove upravljanja i provedbe Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija«, sufinanciranih sredstvima strukturnih instrumenata Europske unije, uključujući: uspostavu i unaprjeđenje rada sustava, financijsko upravljanje i kontrolu, praćenje, izvještavanje i vrednovanje, pripremu i provedbu projekata te koordinaciju s međunarodnim financijskim institucijama u pitanjima vezanim za aktivnosti predmetnih programa, redovnu suradnju sa službama Europske komisije i obavljanje poslova vezanih uz sudjelovanje u radnim tijelima Europske komisije, te obavlja druge poslove iz svoga djelokruga.

Za obavljanje poslova iz djelokruga Uprave za provedbu operativnih programa i financijskih instrumenata, ustrojavaju se sljedeće ustrojstvene jedinice:

5.1. Sektor za uspostavu i unaprjeđenje rada sustava

5.2. Sektor za horizontalna pitanja i postupanje po prigovorima

5.3. Sektor za provedbu operativnih programa i financijskih instrumenata

5.4. Sektor za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture

5.5. Sektor za pripremu i provedbu projekata u područjima energetike, klimatskih promjena, zaštite okoliša te prometne infrastrukture i mobilnosti

5.6. Služba za koordinaciju u pripremi i provedbi projekata.

5.1. Sektor za uspostavu i unaprjeđenje rada sustava

Članak 58.

Sektor za uspostavu i unaprjeđenje rada sustava obavlja poslove uspostave i unaprjeđenja rada sustava za provedbu Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija«, uključujući: uspostavu institucionalnog okvira i pravila za provedbu programa i instrumenata, poslove vezane uz akreditaciju sustava upravljanja i kontrole, praćenje i razvoj administrativnih kapaciteta sustava, analizu i optimizaciju poslovnih procesa te razvoj i održavanje informatičkih sustava za podršku u provedbi istih, provjere na razini sustava te koordinaciju provedbe aktivnosti tijela sustava u pogledu revizija, sudjelovanje u aktivnostima radnih tijela Europske komisije a posebice onima koji se odnose na regulatorni i provedbeni okvir za upravljanje ESI fondovima, te obavlja druge poslove iz svoga djelokruga.

Za obavljanje poslova iz djelokruga Sektora za uspostavu i unaprjeđenje rada sustava, ustrojavaju se sljedeće ustrojstvene jedinice:

5.1.1. Služba za uspostavu sustava

5.1.2. Služba za potporu poslovnim procesima

5.1.3. Služba za kontrolu kvalitete sustava.

5.1.1. Služba za uspostavu sustava

Članak 59.

Služba za uspostavu sustava obavlja poslove uspostave sustava upravljanja i kontrole i poslove praćenja i razvoja administrativnih kapaciteta tijela u sustavu upravljanja i kontrole, uključujući: pripremu prijedloga akata kojima se utvrđuju institucionalni okvir te uloge i odgovornosti tijela u sustavu, poslovni procesi za tijela u sustavu te uvjeti korištenja sredstava za korisnike, kontinuirano praćenje stanja i potreba te pripremu prijedloga mjera jačanja kapaciteta, praćenje provedbe mjera jačanja kapaciteta i povezano izvještavanje, poslove vezane uz akreditaciju sustava, koordinaciju i sudjelovanje u aktivnostima vezanim za regulatorni i provedbeni okvir za upravljanje ESI fondovima, te obavlja druge poslove iz svoga djelokruga.

Za obavljanje poslova iz djelokruga Službe za uspostavu sustava, ustrojavaju se sljedeće ustrojstvene jedinice:

5.1.1.1. Odjel za institucionalni okvir i pravila

5.1.1.2. Odjel za praćenje i razvoj administrativnih kapaciteta.

5.1.1.1. Odjel za institucionalni okvir i pravila

Članak 60.

Odjel za institucionalni okvir i pravila obavlja poslove pripreme prijedloga akata kojima se utvrđuju institucionalni okvir te uloge i odgovornosti tijela u sustavu upravljanja i kontrole, poslovni procesi za tijela u sustavu upravljanja i kontrole te uvjeti korištenja sredstava za korisnike, obavlja upravne i stručne poslove koji se odnose na sudjelovanje u izradi nacrta prijedloga zakona i prijedloga drugih propisa, odluka, prijedloga pravilnika i smjernica, sporazuma kojima tijela u sustavu detaljnije sporazumno utvrđuju načine provedbe dodijeljenih im uloga te priručnika o postupanju ustrojstvenih jedinica Uprave, poslove vezane uz usvajanje te pravovremenu razmjenu informacija s tijelima sustava o navedenim aktima i njihovoj primjeni, izradu priručnika o postupanju ustrojstvenih jedinica Uprave, kontrolu sadržaja priručnika o postupanju posredničkih tijela u sustavu u svrhu njihova odobrenja te pripremu opisa sustava i drugih dokumenata potrebnih za akreditaciju sustava, redovito prati sve aktivnosti vezane uz definiranje i primjenu EU regulatornog okvira za upravljanje ESI fondovima te u skladu s obvezama i mogućnostima zemlje članice, obavlja i poslove vezane uz pripremu prijedloga EU regulatornog okvira za upravljanje ESI fondovima te osigurava pravovremenu razmjenu informacija s tijelima sustava o navedenom okviru i njegovoj primjeni, doprinosi pripremi dokumentacije o funkcioniranju sustava upravljanja i kontrole korištenja ESI fondova, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.1.1.2. Odjel za praćenje i razvoj administrativnih kapaciteta

Članak 61.

Odjel za praćenje i razvoj administrativnih kapaciteta obavlja poslove vezane za praćenje i razvoj administrativnih kapaciteta sustava upravljanja i kontrole, uključujući: praćenje stanja administrativnih kapaciteta u sustavu te povezano izvještavanje prema nadležnim tijelima i Europskoj komisiji, kontinuirano praćenje potreba te pripremu prijedloga mjera jačanja administrativnih kapaciteta u kvantitativnom i kvalitativnom smislu, pružanje podrške tijelima sustava u provedbi poslovnih procesa vezanih uz praćenje i razvoj administrativnih kapaciteta, pripremu i koordinaciju izrade strategije organizacijskog razvoja, analiza radne opterećenosti te drugih analiza kojima se utvrđuju potrebe za ljudskim i materijalnim resursima tijela za provedbu dodijeljenih im funkcija, pripremu prijedloga akata kojima se utvrđuju mjere razvoja administrativnih kapaciteta tijela sustava, doprinos postupku akreditacije u pogledu praćenja i osiguravanja administrativnih kapaciteta sustava, te u slučajevima izmjena sustava, sudjelovanje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osiguravanje koordinacije i razmjene informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.1.2. Služba za potporu poslovnim procesima

Članak 62.

Služba za potporu poslovnim procesima obavlja poslove vezane uz uspostavu, unaprjeđenje i osiguranje redovitog rada informacijskih sustava za podršku poslovnim procesima u dijelu koji se odnosi na upravljanje i provedbu programa sufinanciranih sredstvima ESI fondova, osigurava usklađenost informacijskih sustava s institucionalnim okvirom, poslovnim procesima te relevantnim regulatornim okvirom Europske unije, sudjeluje u pripremi prijedloga akata kojima se utvrđuju poslovni procesi za tijela u sustavu upravljanja i kontrole programa sufinanciranih sredstvima ESI fondova, te obavlja druge poslove iz svoga djelokruga.

5.1.3. Služba za kontrolu kvalitete sustava

Članak 63.

Služba za kontrolu kvalitete sustava obavlja poslove s ciljem provjere funkcioniranja sustava, uključujući: planiranje i provedbu provjera na razini sustava, praćenje postupanja po preporukama i nalazima provjera na razini sustava te koordinaciju provedbe aktivnosti tijela sustava upravljanja i kontrole uz revizije operacija i sustava upravljanja i kontrole ESI fondova, te obavlja druge poslove iz svoga djelokruga.

Za obavljanje poslova iz djelokruga Službe za kontrolu kvalitete sustava, ustrojavaju se sljedeće ustrojstvene jedinice:

5.1.3.1. Odjel za provedbu planiranih i ad hoc provjera na razini sustava

5.1.3.2. Odjel za osiguranje pravilnosti i zakonitosti izdataka i provedbu provjera na razini sustava

5.1.3.3. Odjel za koordinaciju revizija i kontrola.

5.1.3.1. Odjel za provedbu planiranih i ad hoc provjera na razini sustava

Članak 64.

Odjel za provedbu planiranih i ad hoc provjera na razini sustava provodi provjere na razini sustava u tijelima u sustavu upravljanja i kontrole, uključujući planiranje te provedbu godišnjih (planiranih) i ad hoc provjera na razini sustava, uzorkovanje poslovnih procesa i projekata za provjeru, uzimajući u obzir procjene rizika te nalaze i preporuke prethodnih provjera i revizija vezanih uz upravljanje i korištenje europskih strukturnih i investicijskih fondova, komunikaciju s tijelom sustava koje je predmet provjere u pogledu najave provjere i razmjene dokumentacije, provedbu provjere putem provjere dokumentacije te terenskog posjeta tijelu i/ili korisniku sredstava kao i izradu izvješća s nalazima i preporukama, izradu i ažuriranje registra nalaza i preporuka provjera na razini sustava, praćenje provedbe preporuka, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.1.3.2. Odjel za osiguranje pravilnosti i zakonitosti izdataka i provedbu provjera na razini sustava

Članak 65.

Odjel za osiguranje pravilnosti i zakonitosti izdataka i provedbu provjera na razini sustava provodi provjere na razini sustava u tijelima u sustavu upravljanja i kontrole, uključujući planiranje te provedbu provjera na razini sustava prije slanja Zahtjeva za plaćanje prema Europskoj komisiji i ad hoc provjera na razini sustava, uzorkovanje poslovnih procesa i projekata za provjeru, uzimajući u obzir procjene rizika te nalaze i preporuke prethodnih provjera i revizija vezanih uz upravljanje i korištenje europskih strukturnih i investicijskih fondova, komunikaciju s tijelom sustava koje je predmet provjere u pogledu najave provjere i razmjene dokumentacije i komunikaciju s Tijelom za ovjeravanje, provedbu provjere putem provjere dokumentacije te terenskog posjeta tijelu i/ili korisniku sredstava kao i izradu izvješća s nalazima i preporukama, izradu i ažuriranje registra nalaza i preporuka provjera na razini sustava, praćenje provedbe preporuka, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.1.3.3. Odjel za koordinaciju revizija i kontrola

Članak 66.

Odjel za koordinaciju revizija i kontrola obavlja poslove vezane uz komunikaciju s revizijskim tijelima te revizijske nalaze i izvješća: pripremu dokumentacije vezane uz revizije operacija i sustava upravljanja i kontrole ESI fondova te koordinaciju postupanja tijela vezano uz revizije, koordinaciju vezanu za pripremu očitovanja na nalaze iz nacrta revizijskih izvješća, praćenje postupanja tijela vezano za ispunjavanje revizijskih preporuka, izradu i ažuriranje registra revizijskih nalaza i preporuka, pripremu relevantne dokumentacije iz djelokruga Sektora pri pripremi Izjave o izdacima, pripremu dokumentacije o funkcioniranju sustava upravljanja i kontrole korištenja ESI fondova, uključujući Godišnji sažetak i Izjavu o upravljanju, te izvršenim kontrolama od strane sustava, osiguravanje razmjene potrebnih informacija s Tijelom za ovjeravanje i Tijelom za reviziju u svrhu koordinacije izrade godišnjih računa, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.2. Sektor za horizontalna pitanja i postupanje po prigovorima

Članak 67.

Sektor za horizontalna pitanja i postupanje po prigovorima obavlja poslove upravljanja rizicima, nepravilnostima i prijevarama na razini sustava upravljanja i kontrole, uključujući preventivne aktivnosti, praćenje postupanja i izvještavanje, pruža potporu sustavu upravljanja i kontrole u horizontalnim pitanjima, posebice u području javne nabave i državnih potpora, postupa po prigovorima, žalbama i tužbama u sustavu upravljanja i kontrole te osigurava primjenu regulatornog i provedbenog okvira za upravljanje ESI fondovima, te obavlja druge poslove iz svoga djelokruga.

Za obavljanje poslova iz djelokruga Sektora za horizontalna pitanja i postupanje po prigovorima, ustrojavaju se sljedeće ustrojstvene jedinice:

5.2.1. Služba za upravljanje rizicima i horizontalna pitanja

5.2.2. Služba za postupanje po prigovorima.

5.2.1. Služba za upravljanje rizicima i horizontalna pitanja

Članak 68.

Služba za upravljanje rizicima i horizontalna pitanja obavlja poslove upravljanja rizicima na razini sustava upravljanja i kontrole te izrade odgovarajućih registara rizika i preporuka za postupanje, prati i koordinira postupanja na razini sustava u pogledu upravljanja nepravilnostima, pruža potporu sustavu upravljanja i kontrole u horizontalnim pitanjima, poput javne nabave i državnih potpora, te obavlja druge poslove iz svoga djelokruga.

Za obavljanje poslova iz djelokruga Službe za upravljanje rizicima i horizontalna pitanja, ustrojavaju se sljedeće ustrojstvene jedinice:

5.2.1.1. Odjel za upravljanje rizicima

5.2.1.2. Odjel za praćenje nepravilnosti i potporu sustavu u području javne nabave i državnih potpora.

5.2.1.1. Odjel za upravljanje rizicima

Članak 69.

Odjel za upravljanje rizicima koordinira i provodi redovne procjene sustavnih rizika i rizika od prijevara na razini Upravljačkog tijela, priprema mapu procesnih rizika, koordinira pripremu registra rizika i akcijskog plana za ublažavanje rizika, te prati provedbu predloženih mjera za ublažavanje rizika, na razini sustava upravljanja i kontrole prikuplja i analizira godišnja izvješća, registre rizika i akcijske planove tijela sustava upravljanja i kontrole za ublažavanje sustavnih rizika i rizika od prijevara te prati provedbu istih na razini sustava, organizira sastanke osoba za rizike i Skupine za procjenu rizika od prijevare, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju te razmjenu informacija s drugim unutarnjim ustrojstvenim jedinicama Upravljačkog tijela i s tijelima sustava, te obavlja druge poslove iz svoga djelokruga.

5.2.1.2. Odjel za praćenje nepravilnosti i potporu sustavu u području javne nabave i državnih potpora

Članak 70.

Odjel za praćenje nepravilnosti i potporu sustavu u području javne nabave i državnih potpora poduzima i koordinira aktivnosti za ispunjavanje ex ante uvjetovanosti iz područja javne nabave i državnih potpora, uspostavlja i pruža potporu radu Mreži koordinatora iz područja javne nabave i Mreži koordinatora iz područja državnih potpora, daje stručnu podršku tijelima u sustavu upravljanja i kontrole vezano uz primjenu propisa, naročito vezano uz horizontalna pitanja provedbe u područjima javne nabave i državnih potpora, prati pojave nepravilnosti u sustavu i pruža podršku u radu posredničkim tijelima u slučajevima nepravilnosti, obavlja identifikaciju sustavnih nepravilnosti te inicira mjere za njihovo rješavanje u suradnji s drugim unutarnjim ustrojstvenim jedinicama Upravljačkog tijela i posredničkim tijelima, surađuje i komunicira s predstavnicima tijela AFCOS mreže i koordinira postupanja tijela u sustavu upravljanja i kontrole po pitanju upravljanja nepravilnostima, doprinosi pripremi dokumenata o funkcioniranju sustava upravljanja i kontrole, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.2.2. Služba za postupanje po prigovorima

Članak 71.

Služba za postupanje po prigovorima obavlja poslove postupanja po prigovorima u postupcima odabira operacija i u provedbi operacija iz Operativnih programa u nadležnosti ovog Upravljačkog tijela, uključujući obradu podnesaka te pripremu prijedloga akata vezanih uz prigovore, žalbe i tužbe, komunicira s Europskom komisijom po pitanju prigovora te doprinosi aktivnostima vezanima uz pripremu i primjenu regulatornog i provedbenog okvira za upravljanje ESI fondovima, te obavlja druge poslove iz svoga djelokruga.

Za obavljanje poslova iz djelokruga Službe za postupanje po prigovorima, ustrojavaju se sljedeće ustrojstvene jedinice:

5.2.2.1. Odjel za prigovore u postupcima odabira operacija

5.2.2.2. Odjel za prigovore u provedbi operacija.

5.2.2.1. Odjel za prigovore u postupcima odabira operacija

Članak 72.

Odjel za prigovore u postupcima odabira operacija obavlja poslove izrade prijedloge akata vezano uz prigovore, žalbe i tužbe koje se odnose na odabir operacija sufinanciranih iz ESI fondova, prati relevantni zakonski okvir i obavlja pregled popratne dokumentacije vezano za predmet prigovora, komunicira i razmjenjuje informacije s tijelima u sustavu vezano za prigovore, priprema prijedloge izvješća i odgovora Europskoj komisiji vezano za prigovore u postupcima odabira operacija, doprinosi aktivnostima zemlje članice vezanim uz pripremu i primjenu regulatornog i provedbenog okvira za upravljanje ESI fondovima, sudjeluje u pripremi onih dijelova priručnika o postupanju Upravljačkog tijela koji se odnose na djelokrug rada Odjela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.2.2.2. Odjel za prigovore u provedbi operacija

Članak 73.

Odjel za prigovore u provedbi operacija obavlja poslove izrade prijedloga akata vezano uz prigovore, žalbe i tužbe koje se odnose na provedbu operacija sufinanciranih iz ESI fondova, prati relevantni zakonski okvir i obavlja pregled popratne dokumentacije vezano za predmet prigovora, komunicira i razmjenjuje informacije s tijelima u sustavu vezano za prigovore, obavlja obradu prigovora na Odluke o nepravilnosti i prigovora na postupanja tijela u sustavu upravljanja i kontrole te druge prigovore vezane za provedbu operacija, priprema prijedloge izvješća i odgovora Europskoj komisiji vezano za prigovore u provedbi operacija, doprinosi aktivnostima zemlje članice vezanim uz pripremu i primjenu regulatornog i provedbenog okvira za upravljanje ESI fondovima, doprinosi u pripremi priručnika o postupanju Upravljačkog tijela, osigurava koordinaciju i razmjenu informacija s drugim unutarnjim ustrojstvenim jedinicama Upravljačkog tijela, te obavlja druge poslove iz svoga djelokruga.

5.3. Sektor za provedbu operativnih programa i financijskih instrumenata

Članak 74.

Sektor za provedbu operativnih programa i financijskih instrumenata obavlja funkcije provedbe programa i instrumenata iz nadležnosti Uprave, uključujući: financijsko upravljanje i kontrolu, praćenje, izvještavanje, pripremu i provedbu aktivnosti vrednovanja, provedbu programa u dijelu korištenja sredstava tehničke pomoći, pripremu, provedbu i kontrolu provedbe financijskih instrumenata, te obavlja druge poslove iz svoga djelokruga.

Za obavljanje poslova iz djelokruga Sektora za provedbu operativnih programa i financijskih instrumenata, ustrojavaju se sljedeće ustrojstvene jedinice:

5.3.1. Služba za upravljanje provedbom operativnih programa

5.3.2. Služba za financijsku kontrolu, prognoziranje i plaćanja

5.3.3. Služba za koordinaciju korištenja sredstava tehničke pomoći

5.3.4. Služba za financijske instrumente.

5.3.1. Služba za upravljanje provedbom operativnih programa

Članak 75.

Služba za upravljanje provedbom operativnih programa obavlja poslove Upravljačkog tijela vezane uz provedbu Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija«, uključujući: planiranje korištenja sredstava na programskoj razini, osiguravanje korištenja sredstava programa u skladu s godišnjim i višegodišnjim ciljnim vrijednostima u svrhu izbjegavanja automatskog opoziva sredstava N+3 i usklađenosti provedbe s utvrđenim okvirom za učinkovitost, praćenje i izvještavanje o ostvarenju fizičkih i financijskih pokazatelja u skladu s okvirom za učinkovitost, pripremu dokumenata kojima se iskazuju nastali izdaci u cilju njihova ovjeravanja i refundacije od strane Europske komisije, koordinaciju te administrativnu podršku radu Odbora za praćenje programa i drugih tijela osnovanih za te potrebe, u dijelu koji se odnosi na provedbu funkcija vrednovanja obavlja poslove vezane uz pripremu i provedbu vrednovanja načina i učinaka provedbe programa i instrumenata, i to vrednovanja Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija«, uključujući: izradu i provedbu Plana vrednovanja Operativnog programa »Regionalna konkurentnost 2007. – 2013.« te izradu i provedbu Strategije vrednovanja i Plana vrednovanja Operativnog programa »Konkurentnost i kohezija«, odabir metodologije vrednovanja, provedbu vrednovanja načina i učinaka provedbe programa i instrumenata, sudjelovanje u pripremi prijedloga korektivnih mjera proizašlih iz postupaka vrednovanja, te obavlja druge poslove iz svoga djelokruga.

Za obavljanje poslova iz djelokruga Službe za upravljanje provedbom operativnih programa, ustrojavaju se sljedeće ustrojstvene jedinice:

5.3.1.1. Odjel za financijsko praćenje

5.3.1.2. Odjel za praćenje i izvještavanje

5.3.1.3. Odjel za vrednovanje Upravljačkog tijela.

5.3.1.1. Odjel za financijsko praćenje

Članak 76.

Odjel za financijsko praćenje obavlja poslove vezane uz praćenje korištenja sredstava Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija«, u skladu s godišnjim i višegodišnjim ciljnim vrijednostima u svrhu izbjegavanja automatskog opoziva sredstava, uključujući: praćenje provedbe financijskih planova i prognoza na programskoj razini, praćenje provedbe pravila N+3 i financijskog dijela okvira uspješnosti, odobravanje zahtjeva za preraspodjelom sredstava, osiguravanje podataka Odjelu za praćenje i izvještavanje potrebnih za praćenje i izvještavanje o ostvarenju financijskih pokazatelja u skladu s obavezama izvješćivanja prema Europskoj komisiji, Koordinacijskom tijelu i drugim tijelima, provjeru nastalih izdataka te pripremu dokumenata kojima se iskazuju nastali izdaci u cilju njihova ovjeravanja i refundacije od strane Europske komisije, sudjeluje u pripremi prijedloga korektivnih mjera koje se odnose na financijski aspekt provedbe i nadzoru njihove provedbe, te obavlja druge poslove iz svoga djelokruga.

5.3.1.2. Odjel za praćenje i izvještavanje

Članak 77.

Odjel za praćenje i izvještavanje obavlja poslove vezane uz praćenje i izvještavanje o ostvarenju fizičkih i financijskih pokazatelja te ciljeva Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija« u skladu s N+3 pravilom i okvirom za učinkovitost, uključujući utvrđivanje pokazatelja za praćenje ostvarivanja rezultata operativnih programa, izradu internih, godišnjih, polugodišnjih, završnih i drugih izvješća o provedbi, koordinaciju rada odbora (Nadzornog odbora Operativnog programa »Regionalna konkurentnost 2007. – 2013.« i Odbora za praćenje Operativnog programa »Konkurentnost i kohezija«) i drugih tijela osnovanih za potrebe praćenja napretka provedbe programa te osiguranje administrativne podrške radu istih, razmjenu informacija o napretku provedbe programa s Europskom komisijom, sudjelovanje u pripremi prijedloga korektivnih mjera koje se odnose na fizički aspekt provedbe i nadzoru njihove provedbe, te obavlja druge poslove iz svoga djelokruga.

5.3.1.3. Odjel za vrednovanje Upravljačkog tijela

Članak 78.

Odjel za vrednovanje Upravljačkog tijela obavlja poslove vrednovanja iz nadležnosti Upravljačkog tijela Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija»: koordiniranje, pripremu i provođenje vrednovanja načina i učinaka provedbe programa i instrumenata, izradu i provedbu Plana vrednovanja Operativnog programa »Regionalna konkurentnost 2007. – 2013.« te pripremu izvješća o njegovoj provedbi Nadzornom odboru te podnošenje navedenih izvješća u suradnji s Odjelom za praćenje i izvještavanje, izradu i provedbu Strategije vrednovanja i Plana vrednovanja Operativnog programa »Konkurentnost i kohezija« te pripremu izvješća o njihovoj provedbi Odboru za praćenje te podnošenje navedenih izvješća u suradnji s Odjelom za praćenje i izvještavanje, odabir metodologije vrednovanja, koordiniranje provedbe vrednovanja s tijelima u sustavima upravljanja i kontrole Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija«, sudjelovanje u pripremi prijedloga korektivnih mjera proizišlih iz postupaka vrednovanja, sudjelovanje u radu relevantnih mreža evaluatora, te obavlja druge poslove iz svoga djelokruga.

5.3.2. Služba za financijsku kontrolu, prognoziranje i plaćanja

Članak 79.

Služba za financijsku kontrolu, prognoziranje i plaćanja obavlja poslove Upravljačkog tijela vezane uz provedbu Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija»: planiranje i praćenje izvršenja proračuna u dijelu koji se odnosi na sufinanciranje ESI fondova te koordiniranje pripreme prijedloga korektivnih mjera u slučaju podbačaja ostvarenja financijskih pokazatelja pojedinih specifičnih ciljeva/investicijskih prioriteta te koordiniranje i nadzor njihove provedbe, u sklopu provedbe Operativnog programa »Konkurentnost i kohezija»: kratkoročno i dugoročno prognoziranje u odnosu na ciljeve operativnog programa te pripadajuće financijske pokazatelje okvira uspješnosti, za specifične ciljeve i projekte za koje poslovi posredničkog tijela nisu delegirani drugom tijelu, praćenje provedbe i provođenje financijske kontrole ispravnosti zahtjeva za plaćanje od posredničkih tijela te obrada zahtjeva za plaćanje od posredničkih tijela te pripremanje naloga za izvršenje plaćanje za sektorski nadležna tijela, koordinaciju aktivnosti sektorski nadležnih tijela vezano uz osiguravanje sredstava nacionalnog sufinanciranja i korištenje sredstava ESI fondova, poduzimanje potrebnih mjera radi sprječavanja automatskog opoziva te povrata neutrošenih sredstava i postupanje po zahtjevima za povrat prema korisnicima bespovratnih sredstava, te obavlja druge poslove iz svoga djelokruga.

Za obavljanje poslova iz djelokruga Službe za financijsku kontrolu, prognoziranje i plaćanja, ustrojavaju se sljedeće ustrojstvene jedinice:

5.3.2.1. Odjel za plaćanja te financijsku kontrolu i prognoziranje u područjima jačanja gospodarstva i konkurentnosti te socijalne, zdravstvene i obrazovne infrastrukture

5.3.2.2. Odjel za plaćanja te financijsku kontrolu i prognoziranje u područjima energetike, zaštite okoliša, prometne infrastrukture i mobilnosti te informacijsko-komunikacijske tehnologije (u daljnjem tekstu: IKT).

5.3.2.1. Odjel za plaćanja te financijsku kontrolu i prognoziranje u područjima jačanja gospodarstva i konkurentnosti te socijalne, zdravstvene i obrazovne infrastrukture

Članak 80.

Odjel za plaćanja te financijsku kontrolu i prognoziranje u područjima jačanja gospodarstva i konkurentnosti te socijalne, zdravstvene i obrazovne infrastrukture obavlja poslove Upravljačkog tijela vezane uz provedbu Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija«, u sektorima jačanja gospodarstva i konkurentnosti te socijalne, zdravstvene i obrazovne infrastrukture, što uključuje planiranje i praćenje izvršenja proračuna u dijelu koji se odnosi na sufinanciranje Europskih strukturnih instrumenata, odnosno ESI fondova te koordiniranje pripreme prijedloga korektivnih mjera u slučaju podbačaja ostvarenja financijskih pokazatelja pojedinih specifičnih ciljeva/investicijskih prioriteta te koordiniranje i nadzor njihove provedbe, u sklopu provedbe Operativnog programa »Konkurentnost i kohezija»: kratkoročno i dugoročno prognoziranje u odnosu na ciljeve operativnog programa te pripadajuće financijske pokazatelje okvira uspješnosti, za specifične ciljeve i projekte za koje poslovi posredničkog tijela nisu delegirani drugom tijelu, praćenje provedbe i provođenje financijske kontrole ispravnosti zahtjeva za plaćanje od posredničkih tijela te obrada zahtjeva za plaćanje od posredničkih tijela te pripremanje naloga za izvršenje plaćanje za sektorski nadležna tijela, koordinaciju aktivnosti sektorski nadležnih tijela vezano uz osiguravanje sredstava nacionalnog sufinanciranja i korištenje sredstava ESI fondova, poduzimanje potrebnih mjera radi sprječavanja automatskog opoziva te povrata neutrošenih sredstava i postupanje po zahtjevima za povrat prema korisnicima bespovratnih sredstava, te obavlja druge poslove iz svoga djelokruga.

5.3.2.2. Odjel za plaćanja te financijsku kontrolu i prognoziranje u područjima energetike, zaštite okoliša, prometne infrastrukture i mobilnosti te informacijsko-komunikacijske tehnologije

Članak 81.

Odjel za plaćanja te financijsku kontrolu i prognoziranje u područjima energetike, zaštite okoliša, prometne infrastrukture i mobilnosti te informacijsko-komunikacijske tehnologije obavlja poslove Upravljačkog tijela vezane uz provedbu Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija«, u sektorima energetike, zaštite okoliša, prometne infrastrukture i mobilnosti te IKT, što uključuje planiranje i praćenje izvršenja proračuna u dijelu koji se odnosi na sufinanciranje Europskih strukturnih instrumenata, odnosno ESI fondova te koordiniranje pripreme prijedloga korektivnih mjera u slučaju podbačaja ostvarenja financijskih pokazatelja pojedinih specifičnih ciljeva/investicijskih prioriteta te koordiniranje i nadzor njihove provedbe, u sklopu provedbe Operativnog programa »Konkurentnost i kohezija»: kratkoročno i dugoročno prognoziranje u odnosu na ciljeve operativnog programa te pripadajuće financijske pokazatelje okvira uspješnosti, za specifične ciljeve i projekte za koje poslovi posredničkog tijela nisu delegirani drugom tijelu, praćenje provedbe i provođenje financijske kontrole ispravnosti zahtjeva za plaćanje od posredničkih tijela te obrada zahtjeva za plaćanje od posredničkih tijela te pripremanje naloga za izvršenje plaćanje za sektorski nadležna tijela, koordinaciju aktivnosti sektorski nadležnih tijela vezano uz osiguravanje sredstava nacionalnog sufinanciranja i korištenje sredstava ESI fondova, poduzimanje potrebnih mjera radi sprječavanja automatskog opoziva te povrata neutrošenih sredstava i postupanje po zahtjevima za povrat prema korisnicima bespovratnih sredstava, te obavlja druge poslove iz svoga djelokruga.

5.3.3. Služba za koordinaciju korištenja sredstava tehničke pomoći

Članak 82.

Služba za koordinaciju korištenja sredstava tehničke pomoći obavlja poslove provedbe Operativnog programa »Konkurentnost i kohezija« u dijelu koji se odnosi na korištenje sredstava tehničke pomoći, pri čemu obavlja poslove vezano uz: koordinaciju korištenja sredstava tehničke pomoći Upravljačkog tijela i Koordinacijskog tijela, koordinaciju korištenja sredstava tehničke pomoći tijela u Sustavu upravljanja i kontrole te drugih korisnika sredstava tehničke pomoći, dodjelu sredstava korisnicima tehničke pomoći, razradu uvjeta za korištenje sredstava i upravljanje sustavom dodjele i kontrole korištenja sredstava tehničke pomoći, te obavlja druge poslove iz svoga djelokruga.

5.3.4. Služba za financijske instrumente

Članak 83.

Služba za financijske instrumente obavlja poslove provedbe Operativnog programa »Konkurentnost i kohezija« u dijelu koji se odnosi na pripremu korištenja te upravljanje provedbom financijskih instrumenata, u dijelu provedbe Operativnog programa »Konkurentnost i kohezija« putem financijskih instrumenata obavlja poslove vezano uz: prethodnu procjenu opravdanosti uvođenja navedenih instrumenata te provedbenih modaliteta, razradu uvjeta korištenja sredstava i razradu modela financijskih proizvoda prihvatljivih za sufinanciranje Europskim fondom za regionalni razvoj, utvrđivanje (potencijalnih) korisnika instrumenata uključujući financijske posrednike i krajnje primatelje te pripremu sporazuma kojima se uređuje njihov međuodnos, komunikaciju s tijelima zaduženim za njihovu provedbu, financijsko upravljanje sredstvima namijenjenim financijskim instrumentima te praćenje i izvještavanje o provedbi istih, te obavlja druge poslove iz svoga djelokruga.

Za obavljanje poslova iz djelokruga Službe za financijske instrumente, ustrojavaju se sljedeće ustrojstvene jedinice:

5.3.4.1. Odjel za razvoj modela provedbe financijskih proizvoda

5.3.4.2. Odjel za praćenje i kontrolu kvalitete provedbe financijskih instrumenata.

5.3.4.1. Odjel za razvoj modela provedbe financijskih proizvoda

Članak 84.

Odjel za razvoj modela provedbe financijskih proizvoda obavlja poslove provedbe Operativnog programa »Konkurentnost i kohezija« u dijelu provedbe programa putem financijskih instrumenata, uključujući: izradu, u suradnji s relevantnim tijelima državne uprave i drugim dionicima, prethodne procjene opravdanosti uvođenja financijskih instrumenata te provedbenih modaliteta, razradu uvjeta korištenja sredstava i razvoj te optimizaciju modela financijskih proizvoda prihvatljivih za sufinanciranje Europskim fondom za regionalni razvoj uzimajući u obzir demarkaciju s drugim linijama financiranja u i izvan Operativnog programa »Konkurentnost i kohezija«, uspostavu modela financijskog upravljanja i praćenja provedbe financijskih instrumenata, utvrđivanje (potencijalnih) korisnika instrumenata uključujući financijske posrednike i krajnje primatelje u suradnji s tijelima zaduženim za njihovu provedbu, donošenje, na temelju izvršenih prethodnih procjena opravdanosti i stava Odbora za praćenje programa, odluke o modelu provedbe financijskih instrumenata, te obavlja druge poslove iz svoga djelokruga.

5.3.4.2. Odjel za praćenje i kontrolu kvalitete provedbe financijskih instrumenata

Članak 85.

Odjel za praćenje i kontrolu provedbe financijskih instrumenata obavlja poslove provedbe Operativnog programa »Konkurentnost i kohezija« u dijelu provedbe programa putem financijskih instrumenata: praćenje izvršavanja odluke o modelu provedbe financijskih instrumenata i poštivanja uvjeta korištenja sredstava, koordiniranje rada tijela zaduženih za provedbu financijskih instrumenata, zaprimanje redovitih izvješća o provedbi od tijela zaduženih za provedbu financijskih instrumenata u svrhu praćenja provedbe istih, pripremu, u suradnji sa Službom za upravljanje provedbom operativnih programa, u pogledu ostvarenja fizičkih i financijskih pokazatelja, posebnih izvješća o provedbi financijskih instrumenata, kao prilog internim, polugodišnjim, godišnjim, završnim te drugim izvješćima o provedbi Operativnog programa »Konkurentnost i kohezija«, obavlja poslove kontrole ispravnosti i kvalitete provedbe financijskih instrumenata, priprema sporazume i druge akte kojima se uređuje međuodnos tijela zaduženih za provedbu financijskih instrumenata, priprema odgovore i očitovanja te predlaže poduzimanje odgovarajućih mjera na zahtjev tijela zaduženih za provedbu financijskih instrumenata, obavlja stručne poslove vezane uz financijsku realizaciju provedbe Operativnog programa »Konkurentnost i kohezija« u dijelu provedbe programa putem financijskih instrumenata, obavlja stručne poslove vezane uz upravljanje modelom i kontrolu kvalitete financijskog upravljanja i praćenja provedbe financijskih instrumenata uključujući uređivanje i koordinaciju ugovornih odnosa između tijela uključenih u provedbu financijskih instrumenata, koordinaciju pripreme potrebne dokumentacije za izvršenje međuplaćanja od strane Europske komisije između tijela uključenih u provedbu financijskih instrumenata te osiguravanje rješavanja prigovora krajnjih primatelja financijskih instrumenata, koordinira postupke revizija između tijela uključenih u provedbu financijskih instrumenata i prati rezultate revizija u dijelu u kojemu se odnose na financijske instrumente, evidentira i pohranjuje podatke o prijavljenim i ovjerenim troškovima koji se odnose na provedbu financijskih instrumenata, priprema procedure za poslovne procese koji se odnose na provedbu financijskih instrumenata te tijek informacija i komunikacije među tijelima koji sudjeluju u provedbi financijskih instrumenata, procjenjuje rizik neiskorištenja sredstava i nedostizanja okvira uspješnosti u odnosu na operacije koje se provode putem financijskih instrumenata i po potrebi definira mjere u svrhu smanjivanja navedenog rizika, te obavlja druge poslove iz svoga djelokruga.

5.4. Sektor za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture

Članak 86.

Sektor za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) za područja ulaganja Operativnog programa »Konkurentnost i kohezija« u nadležnosti Ministarstva, odnosno poslove odobrenja dokumentacije za postupke dodjele sredstava u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Sektora za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture, ustrojavaju se sljedeće ustrojstvene jedinice:

5.4.1. Služba za pripremu i provedbu projekata u područjima jačanja gospodarstva i konkurentnosti

5.4.2. Služba za pripremu i provedbu projekata u području socijalne, zdravstvene i obrazovne infrastrukture.

5.4.1. Služba za pripremu i provedbu projekata u područjima jačanja gospodarstva i konkurentnosti

Članak 87.

Služba za pripremu i provedbu projekata u područjima jačanja gospodarstva i konkurentnosti obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u području digitalnog razvoja i razvoja e-usluga u kojem je Ministarstvo određeno za Upravljačko tijelo, odnosno poslove odobrenja dokumentacije za postupke dodjele sredstava u područjima istraživanja i razvoja te jačanja poslovne konkurentnosti u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Službe za pripremu i provedbu projekata u područjima jačanja gospodarstva i konkurentnosti, ustrojavaju se sljedeće ustrojstvene jedinice:

5.4.1.1. Odjel za pripremu i provedbu projekata u području istraživanja i razvoja

5.4.1.2. Odjel za pripremu i provedbu projekata u području jačanja poslovne konkurentnosti

5.4.1.3. Odjel za pripremu i provedbu projekata u području digitalnog razvoja i razvoja e-usluga.

5.4.1.1. Odjel za pripremu i provedbu projekata u području istraživanja i razvoja

Članak 88.

Odjel za pripremu i provedbu projekata u području istraživanja i razvoja obavlja poslove vezane za pripremu strateških i ostalih projekata, poslove odobrenja dokumentacije za postupke dodjele sredstava u područjima istraživanja i razvoja u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.4.1.2. Odjel za pripremu i provedbu projekata u području jačanja poslovne konkurentnosti

Članak 89.

Odjel za pripremu i provedbu projekata u području jačanja poslovne konkurentnosti obavlja poslove vezane za pripremu strateških i ostalih projekata, poslove odobrenja dokumentacije za postupke dodjele sredstava u području jačanja poslovne konkurentnosti u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.4.1.3. Odjel za pripremu i provedbu projekata u područjima digitalnog razvoja i razvoja e-usluga

Članak 90.

Odjel za pripremu i provedbu projekata u područjima digitalnog razvoja i razvoja e-usluga obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u području digitalnog razvoja i razvoja e-usluga u kojem je Ministarstvo određeno za Upravljačko tijelo, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.4.2. Služba za pripremu i provedbu projekata u području socijalne, zdravstvene i obrazovne infrastrukture

Članak 91.

Služba za pripremu i provedbu projekata u području socijalne, zdravstvene i obrazovne infrastrukture obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u području socijalne, zdravstvene i obrazovne infrastrukture u kojem je Ministarstvo određeno za Upravljačko tijelo, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Službe za pripremu i provedbu projekata u područjima socijalne, zdravstvene i obrazovne infrastrukture, ustrojavaju se sljedeće ustrojstvene jedinice:

5.4.2.1. Odjel za pripremu i provedbu projekata u području socijalne i zdravstvene infrastrukture

5.4.2.2. Odjel za pripremu i provedbu projekata u području obrazovne infrastrukture.

5.4.2.1. Odjel za pripremu i provedbu projekata u području socijalne i zdravstvene infrastrukture

Članak 92.

Odjel za pripremu i provedbu projekata u području socijalne i zdravstvene infrastrukture obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u području socijalne i zdravstvene infrastrukture u kojem je Ministarstvo određeno za Upravljačko tijelo, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.4.2.2. Odjel za pripremu i provedbu projekata u području obrazovne infrastrukture

Članak 93.

Odjel za pripremu i provedbu projekata u području obrazovne infrastrukture obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u području obrazovne infrastrukture u kojem je Ministarstvo određeno za Upravljačko tijelo, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.5. Sektor za pripremu i provedbu projekata u područjima energetike, klimatskih promjena, zaštite okoliša te prometne infrastrukture i mobilnosti

Članak 94.

Sektor za pripremu i provedbu projekata u područjima energetike, klimatskih promjena, zaštite okoliša te prometne infrastrukture i mobilnosti obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) za područja ulaganja Operativnog programa »Konkurentnost i kohezija« u nadležnosti Ministarstva, odnosno poslove odobrenja dokumentacije za postupke dodjele sredstava u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Sektora za pripremu i provedbu projekata u područjima energetike, klimatskih promjena, zaštite okoliša te prometne infrastrukture i mobilnosti, ustrojavaju se sljedeće ustrojstvene jedinice:

5.5.1. Služba za pripremu i provedbu projekata u područjima energetike te prometne infrastrukture i mobilnosti

5.5.2. Služba za pripremu i provedbu projekata u područjima klimatskih promjena i zaštite okoliša.

5.5.1. Služba za pripremu i provedbu projekata u područjima energetike te prometne infrastrukture i mobilnosti

Članak 95.

Služba za pripremu i provedbu projekata u područjima energetike te prometne infrastrukture i mobilnosti obavlja poslove vezane za pripremu strateških i ostalih projekata, poslove odobrenja dokumentacije za postupke dodjele sredstava u područjima energetike te prometne infrastrukture i mobilnosti u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Službe za pripremu i provedbu projekata u područjima energetike te prometne infrastrukture i mobilnosti, ustrojavaju se sljedeće ustrojstvene jedinice:

5.5.1.1. Odjel za pripremu i provedbu projekata u području energetike

5.5.1.2. Odjel za pripremu i provedbu projekata u područjima prometne infrastrukture i mobilnosti.

5.5.1.1. Odjel za pripremu i provedbu projekata u području energetike

Članak 96.

Odjel za pripremu i provedbu projekata u području energetike obavlja poslove vezane za pripremu strateških i ostalih projekata, poslove odobrenja dokumentacije za postupke dodjele sredstava u području energetike u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.5.1.2. Odjel za pripremu i provedbu projekata u područjima prometne infrastrukture i mobilnosti

Članak 97.

Odjel za pripremu i provedbu projekata u područjima prometne infrastrukture i mobilnosti obavlja poslove vezane za pripremu strateških i ostalih projekata, poslove odobrenja dokumentacije za postupke dodjele sredstava u područjima prometne infrastrukture i mobilnosti u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.5.2. Služba za pripremu i provedbu projekata u područjima klimatskih promjena i zaštite okoliša

Članak 98.

Služba za pripremu i provedbu projekata u područjima klimatskih promjena i zaštite okoliša obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u područjima zaštite okoliša u nadležnosti Ministarstva, odnosno poslove odobrenja dokumentacije za postupke dodjele sredstava u područjima klimatskih promjena i zaštite okoliša u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

Za obavljanje poslova iz djelokruga Službe za pripremu i provedbu projekata u područjima klimatskih promjena i zaštite okoliša, ustrojavaju se sljedeće ustrojstvene jedinice:

5.5.2.1. Odjel za pripremu i provedbu projekata u područjima klimatskih promjena, kulturne i prirodne baštine te bioraznolikosti

5.5.2.2. Odjel za pripremu i provedbu projekata u područjima upravljanja vodama, gospodarenja otpadom te upravljanja rizicima.

5.5.2.1. Odjel za pripremu i provedbu projekata
 u područjima klimatskih promjena, kulturne i prirodne
 baštine te bioraznolikosti

Članak 99.

Odjel za pripremu i provedbu projekata u područjima klimatskih promjena, kulturne i prirodne baštine te bioraznolikosti obavlja poslove vezane za pripremu strateških i ostalih projekata, pripremu dokumentacije te provedbu postupaka dodjele sredstava (uključujući sklapanje ugovora o dodjeli sredstava te izmjena i dopuna istih tijekom provedbe) u područjima kulturne i prirodne baštine u nadležnosti Ministarstva, odnosno poslove odobrenja dokumentacije za postupke dodjele sredstava u područjima klimatskih promjena i bioraznolikosti u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.5.2.2. Odjel za pripremu i provedbu projekata u područjima upravljanja vodama, gospodarenja otpadom te upravljanja rizicima

Članak 100.

Odjel za pripremu i provedbu projekata u područjima upravljanja vodama, gospodarenja otpadom te upravljanja rizicima obavlja poslove vezane za odobrenja dokumentacije za postupke dodjele sredstava u područjima upravljanja vodama, gospodarenja otpadom te upravljanja rizicima u nadležnosti drugih tijela sustava, poslove vezane za pružanje podrške korisnicima strateških projekata i drugim tijelima tijekom provedbe istih, te obavlja druge poslove iz svoga djelokruga.

5.6. Služba za koordinaciju u pripremi i provedbi projekata

Članak 101.

Služba za koordinaciju u pripremi i provedbi projekata obavlja poslove koordinacije korištenja vanjske stručne pomoći u pripremi projekata, koordinacije postupaka neovisne procjene i odobrenja strateških projekata te suradnje s međunarodnim financijskim institucijama vezano uz sufinanciranje projekata u okviru Operativnog programa »Konkurentnost i kohezija«. Uz navedeno, u okviru pripreme i provedbe projekata koji se provode u okviru navedenog programa, Služba se bavi pitanjima primjene horizontalnih politika nediskriminacije, ravnopravnosti spolova, prava osoba s invaliditetom i održivim razvojem, koordinira izradu programskih dodataka, osigurava usklađenost projekata s pravilima vidljivosti, te obavlja druge poslove iz svoga djelokruga.

Za obavljanje poslova iz djelokruga Službe za koordinaciju u pripremi i provedbi projekata, ustrojavaju se sljedeće ustrojstvene jedinice:

5.6.1. Odjel za koordinaciju vanjske stručne pomoći tijelima u sustavu

5.6.2. Odjel za suradnju s međunarodnim financijskim institucijama i primjenu horizontalnih načela.

5.6.1. Odjel za koordinaciju vanjske stručne pomoći tijelima u sustavu

Članak 102.

Odjel za koordinaciju vanjske stručne pomoći tijelima u sustavu obavlja poslove koordinacije vanjske stručne pomoći u pripremi projekata te postupaka neovisne procjene i odobrenja strateških projekata, koordinira izradu programskih dodataka za postupke dodjele, osigurava usklađenost sa zahtjevima vidljivosti, sve u pogledu projekata u okviru Operativnog programa »Konkurentnost i kohezija«, te obavlja druge poslove iz svoga djelokruga.

5.6.2. Odjel za suradnju s međunarodnim financijskim institucijama i primjenu horizontalnih načela

Članak 103.

Odjel za suradnju s međunarodnim financijskim institucijama i primjenu horizontalnih načela obavlja poslove koordinacije suradnje s međunarodnim financijskim institucijama vezano uz sufinanciranje projekata, bavi se pitanjima primjene horizontalnih politika nediskriminacije, ravnopravnosti spolova, prava osoba s invaliditetom i održivim razvojem u planiranju i provedbi projekata te koordinira izradu programskih dodataka, sve u pogledu projekata Operativnog programa »Konkurentnost i kohezija«, te obavlja druge poslove iz svoga djelokruga.

6. UPRAVA ZA REGIONALNI RAZVOJ

Članak 104.

Uprava za regionalni razvoj predlaže politiku regionalnoga razvoja i uspostave cjelovitog sustava planiranja, upravljanja i financiranja regionalnoga razvoja: predlaganje unaprjeđenja zakonodavnog i institucionalnog sustava upravljanja regionalnim razvojem, koordinaciju sudionika i aktivnosti u pogledu formuliranja i provedbe regionalne politike te ostalih javnih politika od posebne važnosti za regionalni razvoj, predlaganje strateških ciljeva, prioriteta i mjera regionalnoga razvoja, izradu strateških i programskih dokumenta politike regionalnoga razvoja te teritorijalnih programa, sudjelovanje u predlaganju mjera za razvoj potpomognutih područja i drugih područja s razvojnim posebnostima, suradnju s jedinicama lokalne i područne (regionalne) samouprave, koordinaciju aktivnosti s ostalim tijelima i nositeljima razvojnih programa, koordinaciju i vođenje svih međuresornih radnih skupina vezano uz regionalni razvoj na državnoj razini, vođenje baze podataka vezano uz regionalni razvoj te promidžbu državnih poticajnih mjera i razvojnih programa i projekata vezanih uz regionalni razvoj, uspostavu cjelovitog sustava praćenja i vrednovanja politike regionalnoga razvoja, izvještavanje o provedbi politike regionalnoga razvoja te uspostavu integriranog informacijskog sustava podataka i pokazatelja za praćenje stanja i trendova regionalnog razvoja, koordinaciju pripreme i provedbe programa urbanog razvoja te uspostave sustava za provedbu mehanizma integriranih teritorijalnih ulaganja (u daljnjem tekstu: ITU mehanizam), obavlja funkcije korisnika operacija u sklopu Programa integrirane fizičke, gospodarske i socijalne regeneracije malih gradova na ratom pogođenim područjima (u nastavku: program integrirane regeneracije malih gradova), koordinaciju pripreme i provedbe programa prekogranične, transnacionalne i međuregionalne suradnje (teritorijalna suradnja) te makroregionalnih strategija u kojima sudjeluje Republika Hrvatska, sudjelovanje u radu programskih tijela programa teritorijalne suradnje, obavljanje funkcija kontrole Operativne strukture IIb komponente programa IPA za razdoblje 2007. – 2013., te obavlja druge poslove iz svoga djelokruga.

Za obavljanje poslova iz djelokruga Uprave za regionalni razvoj, ustrojavaju se sljedeće ustrojstvene jedinice:

6.1. Sektor za politiku regionalnoga razvoja

6.2. Sektor za programe urbanoga razvoja

6.3. Sektor za europsku teritorijalnu suradnju.

6.1. Sektor za politiku regionalnoga razvoja

Članak 105.

Sektor za politiku regionalnoga razvoja predlaže politiku regionalnoga razvoja i uspostavu cjelovitog sustava planiranja, upravljanja i financiranja regionalnoga razvoja: predlaganje unaprjeđenja zakonodavnog i institucionalnog sustava upravljanja regionalnim razvojem, koordinaciju sudionika i aktivnosti u pogledu formuliranja i provedbe regionalne politike te ostalih javnih politika od posebne važnosti za regionalni razvoj, izradu strateških i programskih dokumenta politike regionalnoga razvoja, predlaganje strateških ciljeva, prioriteta i mjera regionalnoga razvoja, sudjelovanje u predlaganju mjera za razvoj potpomognutih područja i drugih područja s razvojnim posebnostima, utvrđivanje metodologije za izračun indeksa razvijenosti te razvrstavanje teritorijalnih jedinica prema stupnju razvijenost, uspostavu integriranog informacijskog sustava pokazatelja za praćenje stanja i trendova regionalnoga razvoja, te obavlja druge poslove iz svoga djelokruga.

Za obavljanje poslova iz djelokruga Sektora za politiku regionalnoga razvoja, ustrojavaju se sljedeće ustrojstvene jedinice:

6.1.1. Služba za pravni i strateški okvir politike regionalnoga razvoja

6.1.2. Služba za podršku politici regionalnoga razvoja.

6.1.1. Služba za pravni i strateški okvir politike regionalnoga razvoja

Članak 106.

Služba za pravni i strateški okvir politike regionalnoga razvoja obavlja poslove koji se odnose na predlaganje strateških ciljeva, prioriteta i mjera regionalnoga razvoja te unaprjeđenje pravnog i institucionalnog okvira upravljanja regionalnim razvojem, koordinaciju sudionika središnje, regionalne i lokalne razine vezano za formuliranje i provedbu politike regionalnoga razvoja te ostalih javnih politika od posebne važnosti za regionalni razvoj, pokretanje i koordinaciju izrade višegodišnjih i godišnjih strateških i operativnih dokumenata za regionalni razvoj koji se financiraju iz državnog proračuna, ESI fondova te drugih izvora, daje strateške smjernice za sve regionalne i teritorijalne razvojne programe te predlaže njihovo financiranje iz ESI fondova, ocjenjuje i razrađuje regionalnu dimenziju u ključnim nacionalnim razvojnim strateškim dokumentima i zakonskim aktima te programima za korištenje ESI fondova, vodi analitiku regionalnoga razvoja, vodi Upisnik regionalnih koordinatora i lokalnih razvojnih agencija, te obavlja druge poslove iz svoga djelokruga.

6.1.2. Služba za podršku politici regionalnoga razvoja

Članak 107.

Služba za podršku politici regionalnoga razvoja surađuje sa županijama i regionalnim koordinatorima te drugim tijelima i ostalim dionicima na središnjoj, regionalnoj i lokalnoj razini, vezano za poslove regionalnoga razvoja, pruža podršku regionalnim i lokalnim akterima u poslovima upravljanja razvojem te izradi planova i programa regionalnoga i lokalnog razvoja, sudjeluje u upravljanju središnjom elektroničkom bazom razvojnih projekta, upravljanje sredstvima za sufinanciranje pripreme i provedbe EU projekta na regionalnoj i lokalnoj razini, koordinira dionike na svim razinama vezano za izvješćivanje o provedbi politike regionalnoga razvoja te priprema objedinjeno izvješće o provedbi i učincima politike regionalnoga razvoja za Vladu Republike Hrvatske i Hrvatski sabor, osigurava postupak vrednovanja strateških dokumenata i učinaka politike regionalnoga razvoja, te obavlja druge poslove iz svoga djelokruga.

6.2. Sektor za programe urbanoga razvoja

Članak 108.

Sektor za programe urbanoga razvoja obavlja poslove vezano za sudjelovanje u procesu programiranja vezano za korištenje ESI fondova namijenjenih urbanom razvoju, koordinaciju tijela u sustavu koja su uključena u pripremu i provedbu ITU mehanizma u sklopu Operativnog programa »Konkurentnost i kohezija« i Operativnog programa »Učinkoviti ljudski potencijali«, uspostavu, nadzor i unaprjeđenje sustava za provedbu ITU mehanizma, predlaganje kriterija odabira urbanih područja za provedbu ITU mehanizma u okviru programskih dokumenta za korištenje ESI fondova, suradnju s koordinacijskim tijelom i posredničkim tijelima tijekom izrade, provedbe, praćenja i vrednovanja Partnerskog sporazuma i operativnih programa vezanim uz ITU mehanizam, koordinaciju izrade provedbenih planova u okviru ITU mehanizma, provedbu ITU mehanizma, financijsko upravljanje i izvještavanje za ITU mehanizam, obavljanje funkcija korisnika tehničke pomoći za ITU mehanizam te operacija 9b1.1. i 9b1.3 financiranih u sklopu programa integrirane regeneracije malih gradova Operativnog programa »Konkurentnost i kohezija«, te obavlja druge poslove iz svoga djelokruga.

Za obavljanje poslova iz djelokruga Sektora za programe urbanoga razvoja, ustrojavaju se sljedeće ustrojstvene jedinice:

6.2.1. Služba za pripremu i koordinaciju programa urbanoga razvoja

6.2.2. Služba za provedbu programa urbanoga razvoja.

6.2.1. Služba za pripremu i koordinaciju programa urbanoga razvoja

Članak 109.

Služba za pripremu i koordinaciju programa urbanoga razvoja obavlja poslove vezano za sudjelovanje u procesu programiranja vezano za korištenje ESI fondova namijenjenih urbanom razvoju, koordinaciju tijela u sustavu koja su uključena u pripremu i provedbu ITU mehanizma, uspostavu, nadzor i unaprjeđenje sustava za provedbu ITU mehanizma, predlaganje kriterija odabira urbanih područja za provedbu programa urbanoga razvoja, koordinaciju izrade i objave poziva za dostavu projektnih prijedloga, koordinaciju izrade provedbenih planova u okviru ITU mehanizma, izradu izvješća o provedbi, obavljanje poslova vezanih uz korištenje tehničke pomoći i obavljanje funkcija korisnika tehničke pomoći za ITU mehanizam te operacija 9b1.1. i 9b1.3, te obavlja druge poslove iz svoga djelokruga.

Za obavljanje poslova iz djelokruga Službe za pripremu i koordinaciju programa urbanoga razvoja, ustrojavaju se sljedeće ustrojstvene jedinice:

6.2.1.1. Odjel za pripremu i praćenje programa urbanoga razvoja

6.2.1.2. Odjel za uspostavu sustava i horizontalne poslove.

6.2.1.1. Odjel za pripremu i praćenje programa urbanoga razvoja

Članak 110.

Odjel za pripremu i praćenje programa urbanoga razvoja obavlja poslove vezano za izradu dijelova Operativnog programa »Konkurentnost i kohezija« i Operativnog programa »Učinkoviti ljudski potencijali« i Sporazum o partnerstvu koji se odnose na urbani razvoj, predlaganje kriterija odabira urbanih područja za provedbu specifičnih ciljeva u okviru programskih dokumenta za korištenje ESI fondova namijenjenih ITU mehanizmu, koordinaciju pripreme odabranih velikih gradova za korištenje ITU mehanizma, koordinaciju izrade ITU provedbenih planova, izradu programskog dodatka i prijedloga kriterija odabira operacija i metodologije odabira, koordinaciju tijela u sustavu uključenih u pripremu i provedbu ITU mehanizma, koordinaciju izrade i objave poziva za dostavu projektnih prijedloga i sudjelovanja u njihovoj izradi, koordinaciju praćenja provedbe na razini ITU mehanizma, izradu tromjesečnih i godišnjih izvješća o provedbi programa urbanoga razvoja, te obavlja druge poslove iz svoga djelokruga.

6.2.1.2. Odjel za uspostavu sustava i horizontalne poslove

Članak 111.

Odjel za uspostavu sustava i horizontalne poslove obavlja poslove vezano za predlaganje sustava za provedbu ITU mehanizma te uspostavu, nadzor i unaprjeđenje istog, sudjelovanje u izradi Zajedničkih nacionalnih pravila za ITU mehanizam, izradu sporazuma te priručnika o postupanju i odgovarajućem revizijskom tragu vezano za ITU mehanizam, davanje uputa za provedbu delegiranih funkcija ITU posredničkim tijelima u urbanim područjima u sklopu Operativnog programa »Konkurentnost i kohezija«, sudjelovanje u nadzoru provedbe delegiranih funkcija, izradu odluke o financiranju i sudjelovanje u pripremi ugovora o dodjeli bespovratnih sredstava, praćenje stanja i jačanje administrativnih kapaciteta, uspostavu registra rizika te upravljanje rizicima vezano za ITU mehanizam, koordinaciju procedura vezanih za nepravilnosti na razini ITU mehanizma, čuvanje dokumenata i evidencija o provedbi funkcija radi osiguravanja odgovarajućeg revizijskog traga, uspostavu i vođenje registra revizija za ITU mehanizam te osiguranje postupanja po nalazima i preporukama revizora, informiranje i komunikaciju o ITU mehanizmu, sudjelovanje u vrednovanju ITU mehanizma, korištenje tehničke pomoći, funkciju korisnika operacija 9b1.1. i 9b1.3 financiranih u sklopu programa integrirane regeneracije malih gradova Operativnog programa »Konkurentnost i kohezija«, te obavlja druge poslove iz svoga djelokruga.

6.2.2. Služba za provedbu programa urbanoga razvoja

Članak 112.

Služba za provedbu programa urbanoga razvoja obavlja poslove vezano za podršku u pripremi projektne dokumentacije, izradu programa državnih potpora i programa potpora male vrijednosti, pripremu i objavu poziva za dostavu projektnih prijedloga, suradnju s tijelima u sustavu uključenih u provedbu ITU mehanizma, praćenje provedbe projekata, proračunsko planiranje, financijsko upravljanje i izvještavanje za ITU mehanizam te obavlja druge poslove iz svoga djelokruga.

Za obavljanje poslova iz djelokruga Službe za provedbu programa urbanoga razvoja, ustrojavaju se sljedeće ustrojstvene jedinice:

6.2.2.1. Odjel za podršku u pripremi projektne dokumentacije

6.2.2.2. Odjel za pripremu i objavu poziva te financijsko upravljanje.

6.2.2.1. Odjel za podršku u pripremi projektne dokumentacije

Članak 113.

Odjel za podršku u pripremi projektne dokumentacije obavlja poslove vezano za pružanje podrške urbanim područjima u pripremi projektne dokumentacije za projekte financirane u okviru ITU mehanizma, suradnju s vanjskim stručnjacima, izradu programa državnih potpora i programe potpora male vrijednosti za projekte financirane u okviru ITU mehanizma, te obavlja druge poslove iz svoga djelokruga.

6.2.2.2. Odjel za pripremu i objavu poziva te financijsko upravljanje

Članak 114.

Odjel za pripremu i objavu poziva te financijsko upravljanje obavlja poslove vezano za sudjelovanje u izradi programskog dodatka te kriterija odabira operacija i metodologije odabira, pripremu i objavu poziva za dostavu projektnih prijedloga, organizaciju i sudjelovanje na informativnim radionicama, suradnju s tijelima u sustavu uključenim u provedbu ITU mehanizma, praćenje provedbe projekata, osiguranje pravilne primjene N+3 pravila po Operativnom programu »Konkurentnosti i kohezije« 2014. – 2020. vezano za ITU mehanizam, planiranje i osiguravanje proračunskih sredstava za financiranje ITU projekata iz Europskog fonda za regionalni razvoj te Kohezijskog fonda te za projekte u kojima je Ministarstvo korisnik operacija u okviru programa integrirane regeneracije malih gradova, praćenje izvršenja proračuna te predlaganja korektivnih mjera u svrhu izbjegavanja automatskog opoziva sredstva, dostavu tijelu za ovjeravanje zahtjeve za isplatu javnih sredstava te odobravanje i osiguravanje ukupnosti plaćanja istih, osiguravanje povrata nepravilno utrošenih sredstava i vođenje evidencije o povratima, suradnju s tijelom za ovjeravanje u postupku godišnjeg poravnavanja računa i godišnjeg zatvaranja dovršenih operacija ili izdataka, financijsko izvještavanje, sudjelovanje u izradi tromjesečnih i godišnjih izvješća o provedbi programa urbanog razvoja, prikuplja, unosi i pohranjuje podatke vezano za ITU mehanizam u sustav evidencije, te obavlja druge poslove iz svoga djelokruga.

6.3. Sektor za europsku teritorijalnu suradnju

Članak 115.

Sektor za europsku teritorijalnu suradnju obavlja poslove koji se odnose na koordinaciju pripreme i provedbe programa prekogranične, transnacionalne i međuregionalne suradnje te provedbe makroregionalnih strategija u kojima sudjeluje Republika Hrvatska, prati i kontrolira provedbu programa i projekata europske teritorijalne suradnje, sudjeluje u radu programskih tijela programa europske teritorijalne suradnje, izvještava i informira o programima europske teritorijalne suradnje, koordinira sve aspekte upravljanja programima dodijeljene Nacionalnom tijelu, predlaže mjere u svrhu unaprjeđenja učinkovitosti korištenja sredstava, sudjeluje u integraciji aktivnosti europske teritorijalne suradnje u regionalnu razvojnu politiku Republike Hrvatske, obavlja funkciju upravljanja i kontrole Operativne strukture IIb komponente programa IPA za razdoblje 2007. – 2013., surađuje s Europskom komisijom i državama sudionicama u programima, koordinira hrvatske nacionalne, regionalne i lokalne dionike u području europske teritorijalne suradnje, planira sredstva državnog proračuna potrebna za sufinanciranje programa te koordinira korištenje nacionalne tehničke pomoći iz programa europske teritorijalne suradnje, obavlja poslove u vezi Europskih grupacija za teritorijalnu suradnju u okviru svoga djelokruga temeljem postojećeg pravnog okvira Europske unije i nacionalnog zakonodavstva koji uređuju osnivanje i funkcioniranje Europskih grupacija za teritorijalnu suradnju, koordinira rad službi i odjela i njihovih horizontalnih funkcija i administrativnih poslova, koordinira praćenje pravnih aspekata provedbe programa Europske unije, kao i usuglašenosti s uredbama i pravilima Europske unije, koordinira postupanja po nepravilnostima, žalbama i procedurom povrata, te obavlja druge poslove iz svoga djelokruga.

Za obavljanje poslova iz djelokruga Sektora za europsku teritorijalnu suradnju, ustrojavaju se sljedeće ustrojstvene jedinice:

6.3.1. Služba za prekograničnu suradnju

6.3.2. Služba za transnacionalnu i međuregionalnu suradnju.

6.3.1. Služba za prekograničnu suradnju

Članak 116.

Služba za prekograničnu suradnju obavlja poslove koji se odnose na izradu programa prekogranične suradnje financiranih iz EU fondova i/ili drugih izvora financiranja u kontekstu prekogranične suradnje, prati i kontrolira provedbu programa i projekata prekogranične suradnje te s tim u vezi sudjeluje u radu zajedničkih programskih tijela i pruža podršku Upravljačkim tijelima, informira o programima prekogranične suradnje, organizira i nadzire aktivnosti tehničke pomoći u okviru programa prekogranične suradnje, predlaže mjere u svrhu unaprjeđenja učinkovitosti korištenja sredstava, odgovorna je za uspostavu i funkcioniranje kontrolnog sustava u programima prekogranične suradnje, koordinira hrvatske nacionalne, regionalne i lokalne dionike u području prekogranične suradnje, surađuje s Europskom komisijom i državama sudionicama u programima prekogranične suradnje, obavlja funkciju upravljanja Operativnom strukturom IIb komponente programa IPA za razdoblje 2007. – 2013., te obavlja druge poslove iz svoga djelokruga.

Za obavljanje poslova iz djelokruga Službe za prekograničnu suradnju, ustrojavaju se sljedeće ustrojstvene jedinice:

6.3.1.1. Odjel za prekograničnu suradnju s državama članicama Europske unije

6.3.1.2. Odjel za prekograničnu suradnju s državama nečlanicama Europske unije.

6.3.1.1. Odjel za prekograničnu suradnju s državama članicama Europske unije

Članak 117.

Odjel za prekograničnu suradnju s državama članicama Europske unije nadležan je za tri programa prekogranične suradnje iz financijske perspektive 2014. – 2020.: Interreg V-A Mađarska – Hrvatska, Interreg V-A Slovenija – Hrvatska, Interreg V-A Italija – Hrvatska te tri programa prekogranične suradnje iz financijske perspektive 2007. – 2013.: Mađarska – Hrvatska, Slovenija – Hrvatska, IPA Jadranska prekogranična suradnja. Odjel obavlja poslove koji se odnose na sudjelovanje u izradi programa prekogranične suradnje s državama članicama Europske unije, prati i kontrolira provedbu programa i projekata prekogranične suradnje s državama članicama Europske unije te s tim u vezi sudjeluje u radu zajedničkih programskih tijela i pruža podršku Upravljačkim tijelima, izvještava i informira vezano uz navedene programe prekogranične suradnje, vodi baze podataka o programima i projektima, sudjeluje u organizaciji natječaja za dodjelu bespovratnih sredstava i odabiru projekata koji se financiraju iz navedenih programa, sudjeluje u vrednovanju i revidiranju programa, planira sredstva državnog proračuna potrebna za sufinanciranje navedenih programa te koordinira korištenje nacionalne tehničke pomoći, predlaže mjere u svrhu unaprjeđenja učinkovitosti korištenja sredstava, odgovoran je za uspostavu i funkcioniranje kontrolnog sustava u navedenim programima, koordinira hrvatske nacionalne, regionalne i lokalne dionike u području prekogranične suradnje s državama članicama Europske unije, surađuje s Europskom komisijom i državama sudionicama u navedenim programima, sudjeluje u aktivnostima zatvaranja programa prekogranične suradnje s državama članicama Europske unije iz razdoblja 2007. – 2013., pruža podršku odgovarajućim tijelima u provedbi revizija i osigurava revizijski trag, te obavlja druge poslove iz svoga djelokruga.

6.3.1.2. Odjel za prekograničnu suradnju s državama nečlanicama Europske unije

Članak 118.

Odjel za prekograničnu suradnju s državama nečlanicama Europske unije nadležan je za dva programa prekogranične suradnje iz financijske perspektive 2014. – 2020.: Interreg IPA Hrvatska – Bosna i Hercegovina – Crna Gora, Interreg IPA Hrvatska – Srbija te tri programa prekogranične suradnje iz financijske perspektive 2007. – 2013.: IPA Hrvatska – Srbija, IPA Hrvatska – Crna Gora, IPA Hrvatska – Bosna i Hercegovina. Odjel obavlja poslove koji se odnose na sudjelovanje u izradi programa prekogranične suradnje s državama nečlanicama Europske unije, prati i kontrolira provedbu programa i projekata prekogranične suradnje s državama nečlanicama Europske unije te s tim u vezi sudjeluje u radu zajedničkih programskih tijela i pruža podršku Upravljačkim tijelima, izvještava i informira vezano uz navedene programe prekogranične suradnje, vodi baze podataka o programima i projektima sudjeluje u organizaciji natječaja za dodjelu bespovratnih sredstava i odabiru projekata koji se financiraju iz navedenih programa, sudjeluje u vrednovanju i revidiranju programa, planira sredstva državnog proračuna potrebna za sufinanciranje navedenih programa te koordinira korištenje nacionalne tehničke pomoći, predlaže mjere u svrhu unaprjeđenja učinkovitosti korištenja sredstava, odgovoran je za uspostavu i funkcioniranje kontrolnog sustava u navedenim programima, koordinira hrvatske nacionalne, regionalne i lokalne dionike u području prekogranične suradnje s državama nečlanicama Europske unije, surađuje s Europskom komisijom i državama sudionicama u navedenim programima, sudjeluje u aktivnostima zatvaranja programa prekogranične suradnje s državama nečlanicama Europske unije iz razdoblja 2007.-2013., pruža podršku odgovarajućim tijelima u provedbi revizija i osigurava revizijski trag. Kao dio Operativne strukture zadužene za upravljanje IPA II B komponentom, Služba pruža podršku čelniku Operativne strukture vezano uz uspostavu i održavanje akreditirane institucionalne strukture i sustava u okviru IPA II B komponente, pruža podršku čelniku Operativne strukture u programiranju, reprogramiranju, koordinaciji i nadziranju programa prekogranične suradnje, te obavlja druge poslove iz svoga djelokruga.

6.3.2. Služba za transnacionalnu i međuregionalnu suradnju

Članak 119.

Služba za transnacionalnu i međuregionalnu suradnju obavlja poslove koji se odnose na izradu programa i projekata transnacionalne i međuregionalne suradnje financiranih iz fondova Europske unije i/ili drugih izvora financiranja u kontekstu transnacionalne i međuregionalne suradnje, prati i kontrolira provedbu programa i projekata transnacionalne i međuregionalne suradnje te s tim u vezi sudjeluje u radu zajedničkih programskih tijela i pruža podršku Upravljačkim tijelima, informira o programima transnacionalne i međuregionalne suradnje, organizira i nadzire aktivnosti tehničke pomoći u okviru programa transnacionalne i međuregionalne suradnje, predlaže mjere u svrhu unaprjeđenja učinkovitosti korištenja sredstava, odgovorna je za uspostavu i funkcioniranje kontrolnog sustava u programima transnacionalne i međuregionalne suradnje, koordinira hrvatske nacionalne, regionalne i lokalne dionike u području transnacionalne i međuregionalne suradnje te rad Pododbora za koordinaciju sudjelovanja Republike Hrvatske u programima europske teritorijalne suradnje te makroregionalnim strategijama Europske unije, surađuje s Europskom komisijom i državama sudionicama u programima transnacionalne i međuregionalne suradnje, obavlja funkciju nadzora Operativne strukture IIb komponente programa IPA za razdoblje 2007. – 2013., sudjeluje u koordinaciji provedbe makroregionalnih strategija u kojima sudjeluje Republika Hrvatska, obavlja funkcije u vezi s nepravilnostima, žalbama i povratima te u vezi s praćenjem pravnih aspekata provedbe programa europske teritorijalne suradnje, te obavlja druge poslove iz svoga djelokruga.

7. UPRAVA ZA OTOKE

Članak 120.

Uprava za otoke obavlja upravne i stručne poslove vezane uz održivi razvoj hrvatskih otoka: oblikovanje i predlaganje razvojne politike zajedničkog razvoja otoka, predlaganje i uspostavljanje cjelovitog sustava planiranja, programiranja, upravljanja i financiranja održivog razvoja otoka za sve upravne razine, izrada strateškog i pravnog okvira za razvojnu politiku otoka, koordinacija korištenja ESI fondova u financijskom razdoblju 2014. – 2020. te ostalih međunarodnih financijskih mehanizama i drugih programa pomoći koji su dostupni Republici Hrvatskoj prema bilateralnim i međunarodnim ugovorima, za područje otoka, sudjelovanje u izradi višegodišnjih programskih dokumenta kao osnovnih uvjeta za korištenje ESI fondova i drugih instrumenata Europske unije, osmišljavanje razvojnih mjera za očuvanje identiteta hrvatskih otoka u skladu s politikama Europske unije, obavljanje upravnih i stručnih poslova koji se odnose na sudjelovanje u izradi nacrta prijedloga zakona i prijedloga drugih propisa iz područja otoka, provedba i nadzor provedbe zakona i propisa iz djelokruga Uprave te njihovo usklađivanje s drugim propisima i propisima Europske unije kao i predlaganje izmjena i dopuna postojećih te predlaganje novih propisa, odnosno usklađivanje s propisima Europske unije, izrada godišnjeg plana usmjeravanja i rasporeda sredstava za razvoj područja otoka, koordinacija provedbe Nacionalnog programa razvitka otoka i godišnjeg plana usmjeravanja i rasporeda sredstava za razvoj područja otoka, uspostavljanje cjelovitog sustava praćenja i vrednovanja politike razvoja otoka, izvješćivanje o provedbi politike održivog razvoja otoka, koordiniranje i analiza problema u suradnji s nadležnim tijelima Europske unije vezano za specifične probleme s kojima se suočavaju otoci, pružanje podrške lokalnim akterima na otocima u formuliranju i pripremi projekata za sufinanciranje iz državnog proračuna, fondova Europske unije te drugih izvora financiranja, promicanje i zastupanje razvojnih interesa hrvatskih otoka kroz međunarodnu suradnju, sudjelovanje u pripremi i praćenju izvršenja državnog proračuna u okviru djelokruga Uprave, te obavlja druge poslove iz svoga djelokruga.

Za obavljanje poslova iz djelokruga Uprave za otoke, ustrojavaju se sljedeće ustrojstvene jedinice:

7.1. Sektor za politiku održivog razvoja otoka i pripremu razvojnih programa

7.2. Sektor za pripremu i provedbu natječaja i projekata za održivi razvoj otoka.

7.1. Sektor za politiku održivog razvoja otoka i pripremu razvojnih programa

Članak 121.

Sektor za politiku održivog razvoja otoka i pripremu razvojnih programa koordinira i vodi poslove koji se odnose na unaprjeđenje zakonodavnog okvira vezano uz održivi razvoj otoka, prati stanje, planira i predlaže mjere u vezi s unaprjeđenjem politika razvoja otoka na državnoj razini i njihovo usklađivanje s drugim mjerama, koordinira i izrađuje strategiju održivog razvoja otoka, u suradnji s partnerskim institucijama na regionalnoj i lokalnoj razini sudjeluje u poslovima izrade regionalnih i županijskih strategija vezanim za razvoj otoka, sudjeluje u poslovima vezanim uz međunarodne projekte, sudjeluje u izradi višegodišnjih programskih dokumenata za sufinanciranje intervencija iz ESI fondova u financijskoj perspektivi 2014. – 2020. i drugih instrumenata Europske unije, namijenjenih stvaranju preduvjeta za održiv gospodarski i društveni razvoj otoka i povećanje kvalitete života na otocima, obavlja, koordinira analitičko-statističke poslove u vezi s prikupljanjem, obradom i razmjenom podataka o razvoju otoka te izrađuje analize i sastavlja izvješća o provedbi programa namijenjenih održivom razvoju otoka, obavlja poslove vezano uz sudjelovanje na međunarodnim skupovima, seminarima, edukacijama, okruglim stolovima, forumima u području održivog razvoja otoka, koordinira i provodi promidžbene i edukativne aktivnosti za privlačenje investicija te promicanje održivog razvoja otoka, te obavlja druge poslove iz svoga djelokruga.

Za obavljanje poslova iz djelokruga Sektora za politiku održivog razvoja otoka i pripremu razvojnih programa, ustrojavaju se sljedeće ustrojstvene jedinice:

7.1.1 Služba za politiku održivog razvoja otoka

7.1.2 Služba za izradu, praćenje i vrednovanje programa, planova i mjera održivog razvoja otoka.

7.1.1. Služba za politiku održivog razvoja otoka

Članak 122.

Služba za politiku održivog razvoja otoka predlaže, izrađuje i prati primjenu propisa koji uređuju pitanja poticanja održivog razvoja otoka te osigurava njihovu učinkovitu provedbu, priprema i izrađuje godišnja Izvješća za potrebu izvještavanja Hrvatskoga sabora o učincima svih vidova provedbe Zakona o otocima, na temelju kojih su tijela i pravne osobe proračunskim ili vlastitim sredstvima ulagale u razvoj hrvatskih otoka ili na bilo koji način sudjelovale u provedbi odredbi Zakona o otocima, prikuplja i obrađuje statističke pokazatelje vezane za razvoj otoka te s obzirom na razvojne i fizičke posebnosti otoka definira zasebni indeks razvijenosti za otoke i propisuje kriterije razvrstavanja otoka u skupine u svrhu strateškog planiranja njihova razvoja prema pripadnosti određenoj skupini, izrađuje i koordinira izradu stručnih studija i elaborata, surađuje s nadležnim državnim tijelima i tijelima Europske unije vezano za uvođenja neobavezne oznake kvalitete »proizvod otočne poljoprivrede”, predlaže, izrađuje te osigurava učinkovitu provedbu nacionalnih strateških dokumenata vezanih uz otočni razvoj na državnoj razini te osigurava njihovu usklađenost s drugim strateškim dokumentima, sudjeluje u poslovima izrade strateških dokumenata vezanih za razvoj otoka na županijskoj razini, razini gradova, odnosno općina, te obavlja druge poslove iz svoga djelokruga.

7.1.2. Služba za izradu, praćenje i vrednovanje programa, planova i mjera održivog razvoja otoka

Članak 123.

Služba za izradu, praćenje i vrednovanje programa, planova i mjera održivog razvoja otoka sudjeluje u izradi višegodišnjih programskih dokumenata za sufinanciranje intervencija iz ESI fondova u financijskoj perspektivi 2014. – 2020. i drugih instrumenata Europske unije, namijenjenih stvaranju preduvjeta za održiv gospodarski i društveni razvoj otoka, i povećanje kvalitete života na otocima, obavlja stručne i administrativne poslove prikupljanja podataka, praćenja i vrednovanja učinaka i izvještavanja o realizaciji i ključnim pokazateljima uspješnosti vezano uz provedbu programa, planova i mjera ulaganja na hrvatskim otocima, te obavlja druge poslove iz svoga djelokruga.

Za obavljanje poslova iz djelokruga Službe za izradu, praćenje i vrednovanje programa, planova i mjera održivog razvoja otoka, ustrojavaju se sljedeće ustrojstvene jedinice:

7.1.2.1. Odjel za izradu programa, planova i mjera održivog razvoja otoka

7.1.2.2. Odjel za praćenje i vrednovanje programa, planova i mjera održivog razvoja otoka.

7.1.2.1. Odjel za izradu programa, planova i mjera održivog razvoja otoka

Članak 124.

Odjel za izradu programa, planova i mjera održivog razvoja otoka, u suradnji s Upravljačkim tijelima Operativnih programa ESI fondova u financijskoj perspektivi 2014. – 2020., usmjerava ulaganja, određuje prioritete i planira financiranje mjera od posebne važnosti za održivi razvoj otoka, koordinira i izrađuje regionalni Operativni program za održivi razvoj otoka – višegodišnji programski dokument kao osnovni uvjet za korištenje ESI fondova i drugih instrumenata Europske unije, uključujući osiguravanje usklađenosti s regulativama i strategijama Europske unije i nacionalnim strateškim okvirom, uključivanje odgovarajućih dionika u proces planiranja i izradu potrebnih popratnih dokumenata, vođenje pregovora s Europskom komisijom, za potrebe promicanja održivog razvoja otoka planira mjere za korištenje međunarodnih financijskih mehanizama i drugih programa pomoći koji su dostupni Republici Hrvatskoj prema bilateralnim i međunarodnim ugovorima, uključujući Financijski mehanizam EGP i Norveški financijski mehanizam te Švicarski program suradnje, CEF, programe Europske teritorijalne suradnje – Jadransko – jonski program transnacionalne suradnje (INTERREG V-B ADRION), Program prekogranične suradnje Italija – Hrvatska i Program transnacionalne suradnje Mediteran, prikuplja informacije o područjima ulaganja koja nisu pokrivena iz drugih izvora financiranja te navedene informacije koristi kao osnovu za određivanje prioritetnih područja ulaganja i financiranja, izrađuje intervencijske planova za provedbu mjera integriranih teritorijalnih ulaganja za otoke, te obavlja druge poslove iz svoga djelokruga.

7.1.2.2. Odjel za praćenje i vrednovanje programa, planova i mjera održivog razvoja otoka

Članak 125.

Odjel za praćenje i vrednovanje programa, planova i mjera održivog razvoja otoka obavlja stručne i administrativne poslove praćenja i vrednovanja učinaka i izvještavanja o realizaciji i ključnim pokazateljima uspješnosti vezano uz provedbu svih programa, planova i mjera ulaganja na hrvatskim otocima, prati pripremu, objavljivanje i napredak provedbe postupaka dodjele bespovratnih sredstava u okviru navedenih programa, planova i mjera, prati ugovaranje, plaćanja, financijske pokazatelje i sveukupnu apsorpciju dostupnih sredstava u okviru ovih programa, planova i mjera, osigurava podatke za pripremu polugodišnjih, godišnjih i ad hoc izvješća vezano uz financirane projekte, priprema godišnje planove vrednovanja, obavlja sve poslove vezano uz koordinaciju i provođenje vanjskog vrednovanja u suradnji s Europskom komisijom i tijelima državne uprave tijekom provođenja vrednovanja, te obavlja druge poslove iz svoga djelokruga.

7.2. Sektor za pripremu i provedbu natječaja i projekata za održivi razvoj otoka

Članak 126.

Sektor za pripremu i provedbu natječaja i projekata za održivi razvoj otoka obavlja poslove pripreme stručnih podloga za planiranje, predlaganje, usklađivanje i provedbu i promidžbu državnih poticajnih mjera, razvojnih programa i projekata te godišnjih i višegodišnjih nacionalnih programa održivog razvoja otoka, pruža podršku lokalnim i regionalnim akterima na otocima u formuliranju i pripremi projekata za sufinanciranje iz nacionalnih izvora, kontrolira, planira, priprema i odobrava transfere iz državnog proračuna namijenjenih za programe i projekte izgradnje komunalne, prometne, društvene, gospodarske infrastrukture, prometnog povezivanja, poticanja gospodarskog razvoja, te drugih projekata i programa održivog razvoja otoka, provodi ostale mjere iz Zakona o otocima, prati realizaciju po sporazumima i ugovorima te investicijskim zajmovima, obavlja poslove vezane za provođenje Projekta »Hrvatski otočni proizvod«, pruža podršku lokalnim akterima na otocima u formuliranju i pripremi projekata za sufinanciranje iz fondova Europske unije i instrumenata Europske unije, priprema natječaje za projekte financirane iz ESI fondova i EU instrumenata na području otoka, priprema zalihu projekata za financiranje iz ESI fondova i EU instrumenata, prikuplja, analizira i sistematizira infrastrukturne i druge projekte za koje se traži financiranje EU izvora, sudjeluje u izradi i vođenju baze projekata, sudjeluje u radu Odbora za odabir projekata, izrađuje izvješća o provedbi projekata, priprema planove nabave, planira i upravlja alokacijama sredstava Europske unije, osigurava nacionalno sufinanciranje projekata, te obavlja druge poslove iz svoga djelokruga.

Za obavljanje poslova iz djelokruga Sektora za pripremu i provedbu natječaja i projekata za održivi razvoj otoka, ustrojavaju se sljedeće ustrojstvene jedinice:

7.2.1. Služba za pripremu i provedbu nacionalnih razvojnih programa i projekata za održivi razvoj otoka

7.2.2. Služba za pripremu i provedbu natječaja i projekata sufinanciranih iz fondova i instrumenata Europske unije za održivi razvoj otoka.

7.2.1. Služba za pripremu i provedbu nacionalnih razvojnih programa i projekata za održivi razvoj otoka

Članak 127.

Služba za pripremu i provedbu nacionalnih razvojnih programa i projekata za održivi razvoj otoka obavlja poslove pripreme stručnih podloga za planiranje, predlaganje, usklađivanje i provedbu i promidžbu državnih poticajnih mjera, razvojnih programa i projekata te godišnjih i višegodišnjih nacionalnih programa održivog razvoja otoka, pruža podršku lokalnim i regionalnim akterima na otocima u formuliranju i pripremi projekata za sufinanciranje iz nacionalnih izvora, obavlja stručne i tehničke poslove provedbe postupaka koji se odnose na organiziranje izrade strateških infrastrukturnih i drugih projekata od posebne važnosti za održivi razvoj otoka, sudjeluje u planiranju, programiranju, izradi, provedbi i vrednovanju godišnjih i višegodišnjih infrastrukturnih i drugih investicijskih projekata za koje se traži financiranje iz sredstava državnog proračuna, kontrolira, planira, priprema i odobrava transfere iz državnog proračuna namijenjenih za programe i projekte izgradnje komunalne, prometne, društvene, gospodarske infrastrukture, prometnog povezivanja, poticanja gospodarskog razvoja te drugih projekata i programa održivog razvoja otoka, provodi ostale mjere iz Zakona o otocima, organizira i nadzire prikupljanje, obradu i analizu prijedloga tehničke i druge dokumentacije potrebne za realizaciju investicija, usmjerava i kontrolira rad nadzornih službi i izvoditelja radova, kontrolira obračunske situacije i račune za obavljene radova i usluga te prosljeđivanje na naplatu, sudjeluje u realizaciji te vođenju evidencije naplate, vodi evidencije i očevidnike o planiranim i završenim infrastrukturnim i drugim projektima, kao i projektima u tijeku realizacije, sudjeluje u provedbi tehničkih pregleda te vođenje očevidnika i čuvanja tehničke dokumentacije, sudjeluje u izradi periodičnih izvješća o tijeku i stanju provedbe infrastrukturnih i drugih projekata, odnosno o realizaciji planova i programa te financijske i tehničke izvršenosti, prati realizaciju po sporazumima i ugovorima te investicijskim zajmovima, obavlja poslove vezane za provođenje Projekta »Hrvatski otočni proizvod«, obavlja poslove iz područja dodjele nacionalne oznake »Hrvatski otočni proizvod«, izrađuje i provodi propise vezane za postupak dodjele, produljenja, prenošenja i oduzimanja prava vizualnog označavanja proizvoda oznakom »Hrvatski otočni proizvod«, sudjeluje u promociji proizvoda označenih oznakom »Hrvatski otočni proizvod«, te obavlja druge poslove iz svoga djelokruga.

7.2.2. Služba za pripremu i provedbu natječaja i projekata sufinanciranih iz fondova i instrumenata Europske unije za održivi razvoj otoka

Članak 128.

Služba za pripremu i provedbu natječaja i projekata sufinanciranih iz fondova i instrumenata Europske unije za održivi razvoj otoka obavlja poslove pružanja podrške lokalnim akterima na otocima u formuliranju i pripremi projekata za sufinanciranje iz EU fondova i EU instrumenata, priprema natječaje za projekte financirane iz ESI fondova i EU instrumenata na području otoka, priprema zalihu projekata za financiranje iz ESI fondova i EU instrumenata, prikuplja, analizira i sistematizira infrastrukturne i druge projekte za koje se traži financiranje EU izvora, sudjeluje u izradi i vođenju baze projekata o planiranim projektima za financiranje na području otoka, sudjeluje u radu Odbora za odabir projekata, sudjeluje u izradi Priručnika o internim procedurama za provedbu poslovnih procesa u skladu s odgovarajućim smjernicama, organizira mjesečne sastanke sa svim relevantnim dionicima uključenim u provedbu projekata s ciljem praćenja provedbe u skladu s rokovima, prati cjelokupnu kvalitetu provedbe projekata, sudjeluje u kontroli administrativnog i financijskog upravljanja te u provjerama provedbe aktivnosti, izrađuje izvješća o provedbi projekata, priprema planove nabave, planira i upravlja alokacijama sredstava Europske unije te osigurava nacionalno sufinanciranje projekata, osigurava povrat nepravilno utrošenih sredstava od strane korisnika, održava stalnu stručnu komunikaciju sa svim relevantnim ustrojstvenim jedinicama Ministarstva i drugim relevantnim dionicima u provedbi projekata i programa (voditeljima projekata, stručnim timovima, Posredničkim tijelom razine 2, te krajnjim korisnicima), provodi mjere informiranja i komunikacije s posebnim naglaskom na mjere namijenjene korisnicima, vodi poslove vezane uz upisivanje podataka u Izvještajni sustav (MIS) i za pripremu sektorskih, godišnjih i završnih izvješća o provedbi projekata te sudjeluje u pripremi izvješća za nadzorne odbore, te obavlja druge poslove iz svoga djelokruga.

8. UPRAVA ZA POTPOMOGNUTA PODRUČJA

Članak 129.

Uprava za potpomognuta područja obavlja poslove vezane uz provedbu politike regionalnoga razvoja u dijelu koji se odnosi na upravljanje programima i projektima za potpomognuta područja i područja s razvojnim posebnostima (brdsko-planinska i područja koja prema stupnju razvijenosti značajno zaostaju za nacionalnim prosjekom) te područja u riziku od siromaštva, uključujući: predlaganje unaprjeđenja zakonodavnog i institucionalnog sustava upravljanja potpomognutim područjima, područjima s razvojnim posebnostima, slabije razvijenim područjima i područjima u riziku od siromaštva u cilju sveukupne i svrsishodne politike regionalnoga razvoja spram ovih područja, sudjelovanje u kreiranju javnih politika od posebne važnosti za ova područja, predlaganje strateških ciljeva, prioriteta i mjera, uključujući i mjere usmjerene na rješavanje stambenih pitanja na ovim područjima temeljem zakonskih odredbi, sudjelovanje u izradi strateških i programskih dokumenata, izvještavanje o provedbi provedbenih mjera namijenjenih ovim područjima, obavljanje upravnih i stručnih poslova koji se odnose na planiranje, izradu i provedbu strateških dokumenata i programa razvoja područja, sudjelovanje i priprema podloga za vođenje međuresornih radnih skupina, vezano uz održivi razvoj lokalnih zajednica na državnoj razini, pripremanje stručnih podloga za planiranje, predlaganje, usklađivanje, provedbu, praćenje provedbu, vrednovanje i promidžbu državnih poticajnih mjera, razvojnih programa i projekata, godišnjih i višegodišnjih programa održivog razvoja lokalnih zajednica, pružanje podrške lokalnim zajednicama u formuliranju, pripremi projekata i izradi projekata i pripremi projektne dokumentacije za sufinanciranje iz EU fondova, iz sredstava donatora te drugih izvora financiranja, koordinaciju pripreme i provedbe integriranih programa depriviranih područja te uspostave sustava i mehanizama za provedbu integriranih teritorijalnih ulaganja za male gradove na depriviranim područjima, obavlja funkcije Upravljačkog tijela u odnosu na Specifični cilj 9b1 Operativnog programa »Konkurentnost i kohezija« te u odnosu na prvu prioritetnu os Operativnog programa »Regionalna konkurentnost 2007. – 2013«. Uprava obavlja poslove pripreme i provedbe programa i projekata usmjerenih na fizičku, gospodarsku i društvenu regeneraciju depriviranih područja u sklopu Programa integrirane fizičke, gospodarske i socijalne regeneracije malih gradova na ratom pogođenim područjima (u daljnjem tekstu: program integrirane regeneracije malih gradova), korištenje tehničke pomoći za pripremu intervencija namijenjenih programu integrirane regeneracije malih gradova, sudjeluje u obavljanju poslova financijskog upravljanja, provedbe, praćenja i vrednovanja operativnih programa uključujući: provedbu postupaka dodjele bespovratnih sredstava, izvršavanje i upravljanje ugovorima o dodjeli bespovratnih sredstava, poslove vezane uz praćenje provedbe projekata i programa, planiranje proračuna i prognoze novčanog tijeka, poslove vezane uz informiranje i vidljivost, upravljanje rizicima, sudjelovanje u aktivnostima prevencije, otkrivanja i ispravljanja nepravilnosti, sudjelovanje u postupcima revizije, sudjelovanje u aktivnostima vezanim uz proces uspostave sustava kao i u aktivnostima vrednovanja i zatvaranja operativnih programa, pruža pomoć i potporu korisnicima u pripremi projektne dokumentacije za projekte prihvatljive za financiranje iz ESI fondova, te obavlja druge poslove iz svoga djelokruga.

Za obavljanje poslova iz djelokruga Uprave za potpomognuta područja, ustrojavaju se sljedeće ustrojstvene jedinice:

8.1. Sektor za potpomognuta područja i područja s razvojnim posebnostima

8.2. Sektor za integrirane programe depriviranih područja.

8.1 Sektor za potpomognuta područja i područja s razvojnim posebnostima

Članak 130.

Sektor za potpomognuta područja i područja s razvojnim posebnostima obavlja poslove vezane uz pripremu, provedbu, praćenje i izvještavanje o programima, projektima i mjerama za poticanje razvoja gospodarstva, ostanak ili naseljavanje stanovništva te podizanje kvalitete života na potpomognutim područjima i područjima s razvojnim posebnostima financiranim sredstvima ESI fondova, državnog proračuna ili iz drugih izvora, sudjelovanje u procesu programiranja i izrade posebnih teritorijalnih programa i koncepata za potpomognuta područja i područja s razvojnim posebnostima, praćenje provedbe, obavljanje terenskih pregleda, izvješćivanja o provedbi, pružanju potpore i pomoći jedinicama lokalne i područne (regionalne) samouprave s potpomognutih područja i područja s razvojnim posebnostima u pripremi projektne dokumentacije za projekte prihvatljive za financiranje iz ESI fondova i iz drugih izvora financiranja s ciljem rješavanja složenih razvojnih problema i učinkovitijeg iskorištavanja posebnog potencijala predmetnih područja, predlaganje strateških ciljeva, prioriteta i mjera, uključujući i mjere usmjerene na rješavanje stambenih pitanja na ovim područjima temeljem zakonskih odredbi, izvršavanje i upravljanje ugovorima vezanim uz pripremu projektne dokumentacije i provedbe projekata održivog razvoja lokalne zajednice, praćenje napretka u pripremi i provedbi, sudjelovanje u provjerama na licu mjesta, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova, planira i osigurava proračunska sredstva za financiranje, prati izvršenje proračuna te predlaže korektivne mjere, prikuplja, unosi i pohranjuje podatke, koordinira procedurama vezanim za nepravilnosti iz svoga djelokruga rada, te obavlja druge poslove iz svoga djelokruga.

Za obavljanje poslova iz djelokruga Sektora za potpomognuta područja i područja s razvojnim posebnostima, ustrojavaju se sljedeće ustrojstvene jedinice:

8.1.1. Služba za potpomognuta područja

8.1.2. Služba za područja s razvojnim posebnostima.

8.1.1. Služba za potpomognuta područja

Članak 131.

Služba za potpomognuta područja obavlja poslove vezane uz primjenu zakonima propisanih mjera za poticanje razvoja gospodarstva, ostanak ili naseljavanje stanovništva te podizanje kvalitete života na potpomognutim područjima, predlaganje strateških ciljeva, prioriteta i mjera, uključujući i mjere usmjerene na rješavanje stambenih pitanja na ovim područjima temeljem zakonskih odredbi, izdavanje potvrda o ostvarivanju prava na poreznu olakšicu i vođenje evidencije o svim dodijeljenim poreznim olakšicama i njihovim korisnicima na potpomognutim područjima u skladu s važećim zakonskim i podzakonskim propisima na potpomognutim područjima, izradu dokumenata vezanih uz planiranje proračuna i prognozu novčanog tijeka za pripremu projektno tehničke dokumentacije, praćenje i izvještavanje o pokazateljima na razini projekata, poslove vezane uz plaćanja i povrate, osiguravanje korištenja sredstava u skladu s ciljnim vrijednostima te u navedenu svrhu predlaganje korektivnih mjera, sudjelovanje u aktivnostima prevencije, otkrivanja i ispravljanja nepravilnosti te utvrđivanju mjera za suzbijanje prijevara te izvješćivanje o provedbi projekata iz svoga djelokruga. Služba također obavlja poslove vezane uz provedbu programa i projekata održivog razvoja u potpomognutim područjima s ciljem rješavanja složenih razvojnih problema, učinkovitijeg iskorištavanja posebnog potencijala predmetnih područja, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova. U koordinaciji s nadležnim ustrojstvenim jedinicama Ministarstva sudjeluje u procesu izrade programa, prati provedbu te izvješćuje o provedbi, obavlja poslove vezane uz plaćanja i povrate po sklopljenim ugovorima, te obavlja druge poslove iz svoga djelokruga.

Za obavljanje poslova iz djelokruga Službe za potpomognuta područja, ustrojavaju se sljedeće ustrojstvene jedinice:

8.1.1.1. Odjel za poticajne mjere

8.1.1.2. Odjel za provedbu projekata.

8.1.1.1. Odjel za poticajne mjere

Članak 132.

Odjel za poticajne mjere obavlja poslove vezano za izdavanje potvrda o ostvarivanju prava na poreznu olakšicu i vođenje evidencije o svim dodijeljenim poreznim olakšicama i njihovim korisnicima na potpomognutim područjima u skladu s važećim zakonskim i podzakonskim propisima na potpomognutim područjima, predlaganje strateških ciljeva, prioriteta i mjera, uključujući i mjere usmjerene na rješavanje stambenih pitanja na ovim područjima temeljem zakonskih odredbi, pružanje potpore i pomoći jedinicama lokalne i područne (regionalne) samouprave s potpomognutih područja u pripremi projektne dokumentacije za projekte prihvatljive za financiranje iz ESI fondova i iz drugih izvora financiranja, izvršavanje i upravljanje ugovorima vezanim uz pripremu projektne dokumentacije, praćenje napretka u pripremi projektne dokumentacije, sudjelovanje u provjerama na licu mjesta vezano uz kontrolu kvalitete projektne dokumentacije, izradu dokumenata vezanih uz planiranje proračuna i prognozu novčanog tijeka za pripremu projektno tehničke dokumentacije, praćenje i izvještavanje o pokazateljima na razini projekata, poslove vezane uz plaćanja i povrate, osiguravanje korištenja sredstava u skladu s ciljnim vrijednostima te u navedenu svrhu predlaganje korektivnih mjera, sudjelovanje u aktivnostima prevencije, otkrivanja i ispravljanja nepravilnosti, utvrđivanju mjera za suzbijanje prijevara, izvješćivanje o provedbi projekata iz svoga djelokruga, te obavlja druge poslove iz svoga djelokruga.

8.1.1.2. Odjel za provedbu projekata

Članak 133.

Odjel za provedbu projekata obavlja poslove vezane uz provedbu programa i projekata održivog razvoja lokalne zajednice potpomognutih područja kroz pripremu i programiranje posebnih mjera i intervencija te mehanizama provedbe i modela upravljanja potpomognutim područjima financiranim sredstvima ESI fondova, državnog proračuna i iz drugih izvora s ciljem rješavanja složenih razvojnih problema, učinkovitijeg iskorištavanja posebnog potencijala predmetnih područja, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova. U koordinaciji sa nadležnim ustrojstvenim jedinicama Odjel iz svoga djelokruga sudjeluje u procesu programiranja i izrade posebnih teritorijalnih programa i koncepata za potpomognuta područja, prati provedbu, obavlja terenske preglede te izvješćuje o provedbi, obavlja poslove vezane uz plaćanja i povrate po sklopljenim ugovorima, te obavlja druge poslove iz svoga djelokruga.

8.1.2. Služba za područja s razvojnim posebnostima

Članak 134.

Služba za područja s razvojnim posebnostima obavlja poslove vezane uz provedbu programa i projekata održivog razvoja brdsko-planinskih područja i slabije razvijenih područja svrstanih u III. skupinu po indeksu razvijenosti, pripremu i programiranje posebnih mjera za ova područja, u cilju učinkovitijeg iskorištavanja posebnih potencijala predmetnih područja, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova. Služba razvija nove modele, koncepte i razvojne ideje i potiče nove inicijative za pomoć lokalnim zajednicama i drugim sektorima za opstanak i ostanak na tim područjima. U koordinaciji s nadležnim ustrojstvenim jedinicama Ministarstva sudjeluje u procesu izrade programa, prati provedbu te izvješćuje o provedbi, obavlja poslove vezane uz terenske provedbe, plaćanja i povrate po sklopljenim ugovorima, te obavlja druge poslove iz svoga djelokruga.

Za obavljanje poslova iz djelokruga Službe za područja s razvojnim posebnostima, ustrojavaju se sljedeće ustrojstvene jedinice:

8.1.2.1. Odjel za brdsko-planinska područja

8.1.2.2. Odjel za razvojne inicijative.

8.1.2.1. Odjel za brdsko-planinska područja

Članak 135.

Odjel za brdsko-planinska područja obavlja poslove vezane uz provedbu programa i projekata održivog razvoja brdsko-planinskih područja, pripremu i programiranje posebnih mjera i intervencija te mehanizama provedbe i modela upravljanja brdsko-planinskim područjima u kontekstu financiranja sredstvima ESI fondova i iz ostalih izvora s ciljem rješavanja složenih razvojnih problema, učinkovitijeg iskorištavanja posebnog potencijala predmetnih područja, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova. U koordinaciji s nadležnim ustrojstvenim jedinicama Odjel iz svoga djelokruga sudjeluje u procesu programiranja i izrade posebnih teritorijalnih programa i koncepata za brdsko-planinska područja, prati provedbu te izvješćuje o provedbi, obavlja poslove vezane uz terenske provjere, plaćanja i povrate po sklopljenim ugovorima, te obavlja druge poslove iz svoga djelokruga.

8.1.2.2. Odjel za razvojne inicijative

Članak 136.

Odjel za razvojne inicijative obavlja poslove vezane uz provedbu programa podrške regionalnom razvoju, provodi projekte za održivi razvoj slabije razvijenih područja, koja zaostaju za prosjekom sukladno indeksu razvijenosti i raspoređene su u III. skupinu po indeksu razvijenosti, pružanje podrške učinkovitijem iskorištavanju posebnosti potencijala predmetnih područja te razvija i druge razvojne inicijative za pomoć lokalnim zajednicama i drugim sektorima za opstanak i ostanak na tim područjima, obavlja poslove pripreme i programiranja posebnih mjera i intervencija te mehanizama provedbe i modela upravljanja određenim područjima u kontekstu financiranja sredstvima ESI fondova i iz ostalih izvora s ciljem rješavanja složenih razvojnih problema, poboljšanja suradnje i partnerstva između lokalnih partnera te lokalnih i državnih institucija, razvijanja administrativnih kapaciteta i jačanja uloge tijela lokalne vlasti u primjeni i provedbi ESI fondova, sudjeluje u procesu programiranja i izrade posebnih teritorijalnih programa i koncepata, prati provedbu te izvješćuje o provedbi, obavlja poslove vezane uz terenske provjere, plaćanja i povrate po sklopljenim ugovorima, te obavlja druge poslove iz svoga djelokruga.

8.2. Sektor za integrirane programe depriviranih područja

Članak 137.

Sektor za integrirane programe depriviranih područja obavlja poslove vezane uz funkcije Upravljačkog tijela u odnosu na Specifični cilj 9b1 Operativnog programa »Konkurentnost i kohezija« te u odnosu na prvu prioritetnu os Operativnog programa »Regionalna konkurentnost 2007. – 2013.« obavlja poslove programiranja, pripreme i provedbe programa i projekata usmjerenih na fizičku, gospodarsku i društvenu regeneraciju depriviranih područja, u koordinaciji i suradnji s ostalim ustrojstvenim jedinicama Ministarstva i drugim nadležnim tijelima, sudjeluje u razvoju novih razvojnih koncepata za novo programsko razdoblje iz svoje nadležnosti u fazi programiranja i planiranja provedbenih mehanizama i koncepata, obavljanju poslova financijskog upravljanja, provedbe, praćenja i vrednovanja operativnih programa uključujući: provedbu postupaka dodjele bespovratnih sredstava, izvršavanje i upravljanje ugovorima o dodjeli bespovratnih sredstava, poslove vezane uz praćenje provedbe projekata i programa, planiranje proračuna i prognoze novčanog tijeka, poslove vezane uz informiranje i vidljivost, upravljanje rizicima, sudjelovanje u aktivnostima prevencije, otkrivanja i ispravljanja nepravilnosti, sudjelovanje u postupcima revizije, sudjelovanje u aktivnostima vezanim uz proces uspostave sustava kao i u aktivnostima vrednovanja i zatvaranja operativnih programa, pruža pomoć i potporu korisnicima u pripremi intervencijskih planova i projektne dokumentacije za projekte prihvatljive za financiranje iz ESI fondova i drugih izvora financiranja, osigurava koordinaciju aktivnosti unutar Sektora i koordinaciju aktivnosti s drugim tijelima vezano uz poslove iz svoje nadležnosti, prati propise iz područja javne nabave, državnih potpora, prostornog planiranja, graditeljstva, zaštite okoliša, obveznih odnosa te ostale propise vezane uz djelokrug Sektora te na iste daje stručna mišljenja, izrađuje stručne analize, prikaze, podloge i izvješća o provedbi programa i projekata, vodi evidencije o poslovima iz svoga djelokruga, te obavlja druge poslove iz svoga djelokruga.

Za obavljanje poslova iz djelokruga Sektora za integrirane programe depriviranih područja, ustrojavaju se sljedeće ustrojstvene jedinice:

8.2.1. Služba za pripremu programa i koordinaciju

8.2.2. Služba za provedbu integriranih programa.

8.2.1. Služba za pripremu programa i koordinaciju

Članak 138.

Služba za pripremu programa i koordinaciju obavlja poslove vezane uz funkcije Upravljačkog tijela u odnosu na Specifični cilj 9b1 Operativnog programa »Konkurentnost i kohezija« koje se odnose na sudjelovanje u procesu programiranja vezano uz integrirane programe depriviranih područja, izradu intervencijskih planova za deprivirana područja i jačanje kapaciteta dionika uključenih u proces izrade intervencijskih planova za korištenje sredstava ESI fondova i drugih javnih sredstava, doradu metodologija za izradu intervencijskih planova i provedbu programa regeneracije, izradu i doradu kriterija odabira intervencijskih planova, izradu poziva na dostavu intervencijskih planova, davanje pojašnjenja vezano uz dokumentaciju poziva, izradu i dopunu odluka o prihvaćanju intervencijskih planova te sporazuma o provedbi intervencijskih planova i ostale popratne dokumentacije, sudjeluje sa sektorskim znanjima u pripremi dokumentacije poziva na dostavu projektnih prijedloga za provedbu intervencijskih planova, obavlja poslove tehničkog tajništva Koordinacijskog odbora za provedbu programa integrirane regeneracije malih gradova, u koordinaciji s nadležnim ustrojstvenim jedinicama Ministarstva, a vezano uz djelokrug rada Sektora, sudjeluje u procesu uspostave sustava uključujući izradu/ažuriranje priručnika o postupanju, strategije organizacijskog razvoja, analize radne opterećenosti, obavlja poslove vezane za informiranje i vidljivost, upravljanje rizicima, korištenje sredstava prioritetne osi Tehnička pomoć, te obavlja druge poslove iz svoga djelokruga.

Za obavljanje poslova iz djelokruga Službe za pripremu programa i koordinaciju, ustrojavaju se sljedeće ustrojstvene jedinice:

8.2.1.1. Odjel za pripremu programa i intervencijske planove

8.2.1.2. Odjel za horizontalna pitanja i koordinaciju.

8.2.1.1. Odjel za pripremu programa i intervencijske planove

Članak 139.

Odjel za pripremu programa i intervencijske planove sudjeluje u procesu programiranja vezano za korištenje ESI fondova, koordinira tijela u sustavu uključena u pripremu i provedbu programa integrirane regeneracije malih gradova u sklopu Operativnog programa »Konkurentnost i kohezija« i Operativnog programa »Učinkoviti ljudski potencijali«, obavlja poslove vezane uz uspostavu, nadzor i unaprjeđenje sustava za provedbu mehanizma integrirane regeneracije malih gradova, predlaže kriterije odabira područja za provedbu mjera u okviru programskih dokumenta za korištenje ESI fondova, surađuje s koordinacijskim tijelom i posredničkim tijelima razine 2 tijekom izrade, provedbe, praćenja i vrednovanja Partnerskog sporazuma i operativnih programa vezanih uz program integrirane regeneracije malih gradova, koordinira izradu intervencijskih planova u okviru programa integrirane regeneracije malih gradova, organizira evaluaciju i odobrenje intervencijskih planova u okviru programa integrirane regeneracije malih gradova, na osnovu nalaza vrednovanja tijekom i nakon provedbe, predlaže modifikaciju u provedbi programa integrirane regeneracije malih gradova i mogućeg širenja na druga područja, izrađuje selekcijske kriterije za odabir operacija, koordinira izradu istih te podnosi na odobrenje Odboru za praćenje, izrađuje programski dodatak, izrađuje priručnike o internim procedurama i odgovarajućem revizijskom tragu vezano za program integrirane regeneracije malih gradova, čuva dokumente i evidencije o provedbi funkcija radi osiguravanja odgovarajućeg revizijskog traga, usklađuje financijske okvire intervencijskih planova s nadležnim ustrojstvenim jedinicama, izvještava za program integrirane regeneracije malih gradova, obavlja funkcije korisnika tehničke pomoći u sklopu programa integrirane regeneracije malih gradova Operativnog programa »Konkurentnost i kohezija«, priprema opise tehničke i stručne sposobnosti prijavitelja za ugovaranje tehničke pomoći u pripremi i evaluaciji intervencijskih planova, te obavlja druge poslove iz svoga djelokruga.

8.2.1.2 Odjel za horizontalna pitanja i koordinaciju

Članak 140.

Odjel za horizontalna pitanja i koordinaciju sudjeluje u procesu uspostave sustava uključujući izradu/ažuriranje priručnika o postupanju, strategije organizacijskog razvoja, analize radne opterećenosti, obavlja poslove vezane uz upravljanje rizicima, vodi registar revizija te osigurava postupanja po nalazima i preporukama revizora, korištenje sredstava prioritetne osi Tehnička pomoć, bavi se politikama nediskriminacije, ravnopravnosti spolova, prava osoba s invaliditetom i održivim razvojem u planiranju i provedbi projekata u svim područjima ulaganja, koordinira izradu programskih dodataka, osigurava usklađenost sa zahtjevima vidljivosti Operativnog programa »Konkurentnost i kohezija« u djelokrugu Sektora, prati regulativu i osigurava primjenu regulative vezane uz postupke javne nabave i državne potpore, tehničko je tajništvo Koordinacijskog odbora za provedbu programa integrirane regeneracije malih gradova u sklopu Operativnog programa »Konkurentnost i kohezija« 2014. – 2020. i Operativnog programa »Učinkoviti ljudski potencijali«, te obavlja druge poslove iz svoga djelokruga.

8.2.2 Služba za provedbu integriranih programa

Članak 141.

Služba za provedbu integriranih programa obavlja poslove vezane uz funkcije Upravljačkog tijela u odnosu na Specifični cilj 9b1 Operativnog programa »Konkurentnost i kohezija«, koje se odnose na provedbu programa i projekata usmjerenih na fizičku, gospodarsku i društvenu regeneraciju depriviranih i drugih područja s razvojnim posebnostima, na smanjivanje socijalne nejednakosti, siromaštva i isključenosti na tim područjima, poticanje njihove demografske obnove, naseljavanje, povećanje kvalitete života, poboljšanje infrastrukture, jačanje potencijala za ulaganja za rast i radna mjesta, priprema dokumentaciju poziva na dostavu projektnih prijedloga, izrađuje upute za prijavitelje, kriterije odabira i ostalu dokumentaciju, daje pojašnjenja uz dokumentaciju, organizira e-savjetovanja i informativne radionice, nadzire izvršavanje i upravljanje ugovorima o dodjeli bespovratnih sredstava, odnosno obavlja poslove vezane uz plaćanja i povrate, sudjeluje u provjerama na licu mjesta za projekte iz svoga djelokruga, odlučuje o izmjeni ugovora o dodjeli bespovratnih sredstava, priprema Registar povrata, prati napredak u provedbi projekata te prati pokazatelje na razini projekata, sudjeluje u izradi dokumenata vezano uz planiranje proračuna i prognozu novčanog tijeka, osigurava korištenje sredstava u skladu s ciljanim vrijednostima te priprema korektivne mjere vezano uz isto, izrađuje izvješća o provedbi projekata i programa iz svoga djelokruga, sudjeluje u vrednovanju programa iz djelokruga Službe, prati provedbu projekata u okviru prve prioritetne osi Operativnog programa »Regionalna konkurentnost 2007. – 2013.«, izrađuje izvješća o provedbi prve prioritetne osi, sudjeluje u zatvaranju programa, te obavlja druge poslove iz svoga djelokruga.

Za obavljanje poslova iz djelokruga Službe za provedbu integriranih programa, ustrojavaju se sljedeće ustrojstvene jedinice:

8.2.2.1. Odjel za pripremu poziva

8.2.2.2. Odjel za provedbu projekata.

8.2.2.1. Odjel za pripremu poziva

Članak 142.

Odjel za pripremu poziva obavlja poslove Upravljačkog tijela vezane uz provedbu Specifičnog cilja 9b1 Operativnog programa »Konkurentnost i kohezija«, koji se odnose na pripremu dokumentacije poziva na dostavu projektnih prijedloga, izrađuje upute za prijavitelje, kriterije odabira i ostalu popratnu dokumentaciju, obavlja koordinaciju s posredničkim tijelom razine 2 te sektorskim tijelima vezano uz usklađivanje dokumentacije poziva na dostavu projektnih prijedloga, daje pojašnjenja vezano uz dokumentaciju poziva, organizira i provodi e-savjetovanje i informativne radionice za potencijalne prijavitelje, priprema odluke o financiranju te sudjeluje u pripremi i sklapanju ugovora o dodjeli bespovratnih sredstava, priprema opise tehničke i stručne sposobnosti prijavitelja za ugovaranje tehničke pomoći u pripremi poziva, korisnik je tehničke pomoći za pomoć u pripremi poziva za sektorska pitanja, te obavlja druge poslove iz svoga djelokruga.

8.2.2.2. Odjel za provedbu projekata

Članak 143.

Odjel za provedbu projekata obavlja poslove koji se odnose na provedbu projekata financiranih iz ESI fondova i drugih izvora financiranja, a usmjerenih na fizičku, gospodarsku i društvenu regeneraciju depriviranih područja i područja u riziku od siromaštva, obavlja poslove Upravljačkog tijela vezano uz provedbu Specifičnog cilja 9b1 Operativnog programa »Konkurentnost i kohezija«, koji se odnose na ocjenu i odobrenje intervencijskih planova u okviru programa integrirane regeneracije malih gradova, sudjelovanje u odborima za odabir projekata u okviru provedbe intervencijskih planova, suradnju s posredničkim tijelima razine 2 i malim gradovima u praćenju napretka provedbe projekata, praćenje izvršavanja i upravljanja ugovorima o dodjeli bespovratnih sredstava uključujući praćenje napretka u provedbi projekata te praćenje pokazatelja na razini projekata, sudjelovanje u provjerama na licu mjesta, izmjene ugovora o dodjeli bespovratnih sredstava, poslove vezane uz plaćanja i povrate, pripremu Registra povrata, kao i poslove koji se odnose na sudjelovanje u izradi dokumenata vezanih uz planiranje proračuna i prognozu novčanog tijeka, osiguravanje korištenja sredstava u skladu s ciljanim vrijednostima te pripremu korektivnih mjera vezano uz isto te sudjelovanje u izrađivanju izvješća o provedbi Specifičnog cilja 9b1 Operativnog programa »Konkurentnost i kohezija«. Odjel obavlja i poslove Upravljačkog tijela vezano uz provedbu prve prioritetne osi Operativnog programa »Regionalna konkurentnost 2007. – 2013.« koji se odnose na praćenje provedbe projekata, izradu izvješća o provedbi prve prioritetne osi, sudjelovanje u zatvaranju programa, te obavlja druge poslove iz svoga djelokruga.

9. SAMOSTALNA SLUŽBA ZA UNUTARNJU REVIZIJU

Članak 144.

Samostalna služba za unutarnju reviziju obavlja poslove unutarnje revizije za Ministarstvo i institucije iz nadležnosti Ministarstva koje nemaju, odnosno nisu u obvezi ustrojiti vlastitu unutarnju reviziju te surađuje s jedinicama za unutarnju reviziju u institucijama iz nadležnosti, koje imaju ustrojenu vlastitu jedinicu za unutarnju reviziju, izrađuje strateške i godišnje planove revizije, provodi pojedinačne unutarnje revizije i daje preporuke u svrhu postizanja veće učinkovitosti i djelotvornosti sustava, izrađuje izvješća o obavljenim unutarnjim revizijama, prati provedbu preporuka navedenih u izvješćima iz prethodnih razdoblja, izrađuje godišnja izvješća o radu Samostalne službe i dostavlja ih ovlaštenim institucijama i osobama u skladu s važećim propisima, daje mišljenje o sustavu financijskog upravljanja i kontrola za revidirana područja u kontekstu Izjave o fiskalnoj odgovornosti, surađuje sa Središnjom harmonizacijskom jedinicom Ministarstva financija i ostalim tijelima nadležnima za poslove unutarnje revizije, te obavlja druge poslove iz svoga djelokruga.

IV. UPRAVLJANJE MINISTARSTVOM

Članak 145.

Ministar predstavlja Ministarstvo i upravlja njegovim radom.

Državni tajnik provodi utvrđenu politiku Vlade Republike Hrvatske u jednom ili više područja za koje je nadležan. Državni tajnik kojeg odredi ministar, zamjenjuje ministra u slučaju njegove odsutnosti ili spriječenosti, te obavlja druge poslove koje mu povjeri ministar.

Radom upravnih organizacija u Ministarstvu upravljaju pomoćnici ministra.

Radom Glavnog tajništva upravlja glavni tajnik Ministarstva.

Radom Kabineta ministra upravlja tajnik Kabineta ministra.

Radom sektora upravljaju načelnici sektora.

Radom samostalnih službi upravljaju voditelji samostalnih službi.

Radom službi upravljaju voditelji službi.

Radom odjela upravljaju voditelji odjela.

Radom pododsjeka upravlja voditelj pododsjeka.

Članak 146.

Državni tajnik odgovoran je za svoj rad ministru i Vladi Republike Hrvatske.

Pomoćnik ministra odgovoran je za svoj rad ministru i Vladi Republike Hrvatske.

Glavni tajnik Ministarstva odgovoran je za svoj rad ministru i Vladi Republike Hrvatske.

Tajnik Kabineta ministra odgovoran je za svoj rad ministru.

Načelnici sektora u sastavu upravnih organizacija odgovorni su za svoj rad ministru, nadležnom državnom tajniku i pomoćniku ministra koji upravlja tom upravnom organizacijom.

Voditelji službi u sastavu upravnih organizacija odgovorni su za svoj rad ministru, nadležnom državnom tajniku i čelnicima unutarnjih ustrojstvenih jedinica u čijem se sastavu služba nalazi.

Voditelji odjela u sastavu upravnih organizacija odgovorni su za svoj rad ministru, nadležnom državnom tajniku i čelnicima unutarnjih ustrojstvenih jedinica u čijem se sastavu odjel nalazi.

Voditelji pododsjeka u sastavu upravnih organizacija odgovorni su za svoj rad ministru, nadležnom državnom tajniku i čelnicima unutarnjih ustrojstvenih jedinica u čijem se sastavu pododsjek nalazi.

Načelnici sektora u sastavu Glavnog tajništva odgovorni su za svoj rad ministru, nadležnom državnom tajniku i glavnom tajniku Ministarstva.

Voditelji službi u sastavu Glavnog tajništva odgovorni su za svoj rad ministru, nadležnom državnom tajniku i glavnom tajniku Ministarstva.

Voditelji službi ustrojenih u sastavu sektora u Glavnom tajništvu odgovorni su za svoj rad ministru, nadležnom državnom tajniku, glavnom tajniku Ministarstva i načelniku sektora.

Voditelji odjela u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva i čelnicima unutarnjih ustrojstvenih jedinica u čijem se sastavu nalaze.

Voditelji pododsjeka u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva i čelnicima unutarnjih ustrojstvenih jedinica u čijem se sastavu pododsjek nalazi.

Voditelji samostalnih službi odgovorni su za svoj rad ministru i nadležnom državnom tajniku.

Članak 147.

Stručno i savjetodavno tijelo ministra je Kolegij ministra.

Sastav i način rada Kolegija ministra utvrdit će se Pravilnikom o unutarnjem redu Ministarstva.

V. SLUŽBENICI I NAMJEŠTENICI MINISTARSTVA

Članak 148.

Poslove i zadatke iz djelokruga Ministarstva, ovisno o vrsti, složenosti, stručnoj spremi i drugim uvjetima obavljaju državni službenici i namještenici, raspoređeni na radna mjesta, sukladno propisima.

Okvirni broj potrebnih državnih službenika i namještenika za obavljanje poslova iz djelokruga Ministarstva prikazan je u tablici koja je sastavni dio ove Uredbe.

VI. SURADNJA S DRUGIM TIJELIMA DRŽAVNE UPRAVE TE S PRAVNIM OSOBAMA KOJE IMAJU JAVNE OVLASTI

Članak 149.

Ministarstvo surađuje s tijelima državne uprave i pravnim osobama koje imaju javne ovlasti u vezi s obavljanjem stručnih i upravnih poslova iz djelokruga Ministarstva.

Ministarstvo surađuje i sa stručnim, znanstvenim i drugim ustanovama i institucijama radi rješavanja pojedinih stručnih i upravnih pitanja iz djelokruga Ministarstva.

Članak 150.

Za raspravljanja o pojedinim pitanjima iz djelokruga rada Ministarstva, utvrđivanja nacrta propisa, davanja stručnih mišljenja i prijedloga o značajnim pitanjima iz djelokruga Ministarstva, ministar osniva stručne savjete, odnosno radne grupe.

Odlukom o osnivanju stručnog savjeta, odnosno radne grupe, utvrđuje se njihov djelokrug i način rada.

VII. NAČIN PLANIRANJA POSLOVA

Članak 151.

U Ministarstvu se utvrđuje godišnji plan rada, koji sadrži opći prikaz zadaća i poslova, a posebice izrade nacrta propisa, neposredne provedbe zakona i drugih propisa, upravnog nadzora, te praćenje stanja u područjima iz djelokruga Ministarstva, podatke o ciljevima koji se planiraju ostvariti, a koji su vezani uz opće i posebne ciljeve sadržane u strateškim planovima za trogodišnje razdoblje, te podatke o najznačajnijim rizicima koji mogu utjecati na realizaciju postavljenih ciljeva.

Izradu Prijedloga godišnjeg plana rada koordinira glavni tajnik Ministarstva.

Prijedlog godišnjeg plana rada utvrđuje se najkasnije 20 dana prije isteka roka za podnošenje zahtjeva za osiguranje sredstava za iduću proračunsku godinu.

Godišnji plan rada donosi ministar, najkasnije do kraja tekuće godine za iduću godinu.

VIII. RADNO VRIJEME I UREDOVNI DANI

Članak 152.

Radno vrijeme Ministarstva uredit će se Pravilnikom o unutarnjem redu Ministarstva.

Uredovne dane određuje ministar posebnom odlukom.

IX. PRIJELAZNE I ZAVRŠNE ODREDBE

Članak 153.

Pitanja od važnosti za rad Ministarstva koja nisu uređena zakonom, Uredbom o načelima za unutarnje ustrojstvo tijela državne uprave i ovom Uredbom, uredit će se Pravilnikom o unutarnjem redu Ministarstva.

Pravilnikom iz stavka 1. ovoga članka utvrdit će se broj potrebnih državnih službenika i namještenika s naznakom njihovih osnovnih poslova i zadataka, stručnih uvjeta potrebnih za njihovo obavljanje, njihove ovlasti i odgovornosti, te druga pitanja od važnosti za rad Ministarstva.

Ministar će u roku 30 dana od dana stupanja na snagu ove Uredbe donijeti Pravilnik o unutarnjem redu Ministarstva, uz prethodnu suglasnost središnjeg tijela državne uprave nadležnog za službeničke odnose.

U roku 30 dana od dana stupanja na snagu Pravilnika iz stavka 1. ovoga članka, ministar će donijeti rješenja o rasporedu državnih službenika na odgovarajuća radna mjesta te sklopiti ugovore o radu s namještenicima.

Članak 154.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva regionalnoga razvoja i fondova Europske unije (»Narodne novine«, broj 112/14).

Članak 155.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/44

Urbroj: 50301-25/05-17-2

Zagreb, 4. svibnja 2017.

Predsjednik
 mr. sc. Andrej Plenković, v. r.

OKVIRNI BROJ POTREBNIH DRŽAVNIH SLUŽBENIKA I NAMJEŠTENIKA MINISTARSTVA REGIONALNOGA RAZVOJA I FONDOVA EUROPSKE UNIJE

|  |  |  |
| --- | --- | --- |
| Redni broj | Naziv unutarnje ustrojstvene jedinice | Broj službenika i namještenika |
| 1. | KABINET MINISTRA | 10 |
| 2. | GLAVNO TAJNIŠTVO | 1 |
|  | \* neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. | Sektor za ljudske potencijale i opće poslove | 1 |
| 2.1.1. | Služba za upravljanje i razvoj ljudskih potencijala | 1 |
| 2.1.1.1. | Odjel za upravljanje radnim odnosima | 4 |
| 2.1.1.2. | Odjel za planiranje i razvoj ljudskih potencijala | 4 |
| 2.1.2. | Služba za opće poslove i uredsko poslovanje | 1 |
| 2.1.2.1. | Odjel za opće poslove | 4 |
| 2.1.2.1.1. | Pododsjek za vozni park | 5 |
| 2.1.2.2. | Odjel za uredsko poslovanje | 6 |
| 2.2. | Sektor za pravne poslove | 1 |
| 2.2.1. | Služba za normativno-pravne poslove | 6 |
| 2.2.2. | Služba za zastupanje i suradnju s pravosudnim tijelima | 6 |
| 2.3. | Služba za nabavu | 1 |
| 2.3.1. | Odjel za pripremu i provedbu postupaka nabave financiranih iz EU sredstava | 3 |
| 2.3.2. | Odjel za pripremu i provedbu postupaka nabave financiranih iz nacionalnih sredstava | 3 |
| 2.3.3. | Odjel za kontrolu postupaka nabave | 5 |
| Glavno tajništvo – ukupno | | 53 |
| 3. | UPRAVA ZA FINANCIJE I INFORMACIJSKO-TELEKOMUNIKACIJSKE SUSTAVE |  |
|  | \* neposredno u Upravi, izvan sastava nižih ustrojstvenih jedinica Uprave | 1 |
| 3.1. | Sektor za financijsko planiranje, upravljanje troškovima i kontrolu | 1 |
| 3.1.1. | Služba za proračun, ovjeravanje troškova i kontrolu | 1 |
| 3.1.1.1. | Odjel za kontrolu i ovjeravanje troškova | 1 |
| 3.1.1.1.1. | Pododsjek za kontrolu projektne dokumentacije | 2 |
| 3.1.1.1.2. | Pododsjek za ovjeravanje projektnih troškova i izvješćivanje | 2 |
| 3.1.1.2. | Odjel za planiranje i praćenje izvršenja proračuna | 1 |
| 3.1.1.2.1. | Pododsjek za planiranje i izvršenje proračuna | 2 |
| 3.1.1.2.2. | Pododsjek za praćenje operativnih troškova | 2 |
| 3.1.2. | Služba za financiranje razvojnih programa | 8 |
| 3.2. | Sektor za informacijsko-telekomunikacijske sustave | 1 |
| 3.2.1. | Služba za informacijsko- telekomunikacijsku podršku | 6 |
| 3.2.2. | Služba za unaprjeđenje sustava i poslovnih procesa | 6 |
| Uprava za financije i informacijsko-telekomunikacijske sustave – ukupno | | 34 |
| 4. | UPRAVA ZA STRATEŠKO PLANIRANJE I KOORDINACIJU EU FONDOVA |  |
|  | \* neposredno u Upravi, izvan sastava nižih ustrojstvenih jedinica Uprave | 1 |
| 4.1. | Sektor za strateško upravljanje i koordinaciju investicija iz EU instrumenata | 1 |
| 4.1.1. | Služba za strateško planiranje i praćenje razvoja | 1 |
| 4.1.1.1. | Odjel za upravljanje, kontrolu i informacijski sustav | 5 |
| 4.1.1.2. | Odjel za nacionalnu razvojnu strategiju | 5 |
| 4.1.2. | Služba za koordinaciju razvojnih projekata i centraliziranih EU instrumenata | 8 |
| 4.2. | Sektor za programiranje, koordinaciju i strateško praćenje ESI fondova | 1 |
| 4.2.1. | Služba za poslove koordinacije i programiranja ESI fondova | 1 |
| 4.2.1.1. | Odjel za strateško praćenje u području konkurentnosti i kohezije (tematski ciljevi 1, 2 i 3) i objedinjene poslove koordinacije ESI fondova | 5 |
| 4.2.1.2. | Odjel za strateško praćenje u području konkurentnosti i kohezije (tematski ciljevi 4, 5, 6 i 7) i programiranje ESI fondova | 5 |
| 4.2.2. | Služba za izvještavanje i vrednovanje ESI fondova | 1 |
| 4.2.2.1. | Odjel za strateško praćenje tematskih ciljeva 8, 9, 10 i 11 ESI fondova te izvještavanje o ESI fondovima | 5 |
| 4.2.2.2. | Odjel za strateško praćenje u području ruralnog razvoja, pomorstva i ribarstva te vrednovanje na razini Sporazuma o partnerstvu | 5 |
| 4.2.3. | Služba za kohezijsku politiku i EU poslove | 8 |
| 4.3. | Sektor za EU programe i međunarodne financijske mehanizme | 1 |
| 4.3.1. | Služba za koordinaciju IPA programa i Prijelaznog instrumenta i programiranje međunarodnih financijskih mehanizama | 1 |
| 4.3.1.1. | Odjel za koordinaciju pripreme i provedbe financijskih, društvenih, socijalnih i administrativnih prioriteta | 5 |
| 4.3.1.2 | Odjel za koordinaciju pripreme i provedbe gospodarskih, znanstvenih, okolišnih i energetskih prioriteta | 5 |
| 4.3.2. | Služba za upravljanje, praćenje i vrednovanje IPA programa, Prijelaznog instrumenta i međunarodnih financijskih mehanizama | 8 |
| 4.4. | Sektor za komunikaciju i jačanje kapaciteta u području EU fondova | 1 |
| 4.4.1. | Služba za jačanje kapaciteta, koordinaciju i vidljivost u području EU fondova | 1 |
| 4.4.1.1. | Odjel za jačanje kapaciteta za provedbu EU fondova | 5 |
| 4.4.1.2. | Odjel za koordinaciju i vidljivost EU fondova | 5 |
| 4.4.2. | Služba za komunikaciju i promotivne aktivnosti o EU fondovima | 8 |
| Uprava za strateško planiranje i koordinaciju EU fondova – ukupno | | 92 |
| 5. | UPRAVA ZA PROVEDBU OPERATIVNIH PROGRAMA I FINANCIJSKIH INSTRUMENATA |  |
|  | \* neposredno u Upravi, izvan sastava nižih ustrojstvenih jedinica Uprave | 1 |
| 5.1. | Sektor za uspostavu i unaprjeđenje rada sustava | 1 |
| 5.1.1. | Služba za uspostavu sustava | 1 |
| 5.1.1.1. | Odjel za institucionalni okvir i pravila | 5 |
| 5.1.1.2. | Odjel za praćenje i razvoj administrativnih kapaciteta | 4 |
| 5.1.2. | Služba za potporu poslovnim procesima | 6 |
| 5.1.3. | Služba za kontrolu kvalitete sustava | 1 |
| 5.1.3.1. | Odjel za provedbu planiranih i ad hoc provjera na razini sustava | 7 |
| 5.1.3.2. | Odjel za osiguranje pravilnosti i zakonitosti izdataka i provedbu provjera na razini sustava | 7 |
| 5.1.3.3. | Odjel za koordinaciju revizija i kontrola | 4 |
| 5.2. | Sektor za horizontalna pitanja i postupanje po prigovorima | 1 |
| 5.2.1. | Služba za upravljanje rizicima i horizontalna pitanja | 1 |
| 5.2.1.1. | Odjel za upravljanje rizicima | 4 |
| 5.2.1.2. | Odjel za praćenje nepravilnosti i potporu sustavu u području javne nabave i državnih potpora | 5 |
| 5.2.2. | Služba za postupanje po prigovorima | 1 |
| 5.2.2.1. | Odjel za prigovore u postupcima odabira operacija | 7 |
| 5.2.2.2. | Odjel za prigovore u provedbi operacija | 7 |
| 5.3. | Sektor za provedbu operativnih programa i financijskih instrumenata | 1 |
| 5.3.1. | Služba za upravljanje provedbom operativnih programa | 1 |
| 5.3.1.1. | Odjel za financijsko praćenje | 5 |
| 5.3.1.2. | Odjel za praćenje i izvještavanje | 5 |
| 5.3.1.3. | Odjel za vrednovanje Upravljačkog tijela | 4 |
| 5.3.2. | Služba za financijsku kontrolu, prognoziranje i plaćanja | 1 |
| 5.3.2.1. | Odjel za plaćanja te financijsku kontrolu i prognoziranje u područjima jačanja gospodarstva i konkurentnosti te socijalne, zdravstvene i obrazovne infrastrukture | 5 |
| 5.3.2.2. | Odjel za plaćanja te financijsku kontrolu i prognoziranje u područjima energetike, zaštite okoliša, prometne infrastrukture i mobilnosti te informacijsko-telekomunikacijske tehnologije | 5 |
| 5.3.3. | Služba za koordinaciju korištenja sredstava tehničke pomoći | 6 |
| 5.3.4. | Služba za financijske instrumente | 1 |
| 5.3.4.1. | Odjel za razvoj modela provedbe financijskih proizvoda | 5 |
| 5.3.4.2. | Odjel za praćenje i kontrolu kvalitete provedbe financijskih instrumenata | 5 |
| 5.4. | Sektor za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture | 1 |
| 5.4.1. | Služba za pripremu i provedbu projekata u područjima jačanja gospodarstva i konkurentnosti | 1 |
| 5.4.1.1. | Odjel za pripremu i provedbu projekata u području istraživanja i razvoja | 4 |
| 5.4.1.2. | Odjel za pripremu i provedbu projekata u području jačanja poslovne konkurentnosti | 4 |
| 5.4.1.3. | Odjel za pripremu i provedbu projekata u području digitalnog razvoja i razvoja e-usluga | 4 |
| 5.4.2. | Služba za pripremu i provedbu projekata u području socijalne, zdravstvene i obrazovne infrastrukture | 1 |
| 5.4.2.1. | Odjel za pripremu i provedbu projekata u području socijalne i zdravstvene infrastrukture | 4 |
| 5.4.2.2. | Odjel za pripremu i provedbu projekata u području obrazovne infrastrukture | 4 |
| 5.5. | Sektor za pripremu i provedbu projekata u područjima energetike, klimatskih promjena, zaštite okoliša te prometne infrastrukture i mobilnosti | 1 |
| 5.5.1. | Služba za pripremu i provedbu projekata u područjima energetike te prometne infrastrukture i mobilnosti | 1 |
| 5.5.1.1. | Odjel za pripremu i provedbu projekata u području energetike | 4 |
| 5.5.1.2. | Odjel za pripremu i provedbu projekata u područjima prometne infrastrukture i mobilnosti | 4 |
| 5.5.2. | Služba za pripremu i provedbu projekata u područjima klimatskih promjena i zaštite okoliša | 1 |
| 5.5.2.1. | Odjel za pripremu i provedbu projekata u područjima klimatskih promjena, kulturne i prirodne baštine te bioraznolikosti | 4 |
| 5.5.2.2. | Odjel za pripremu i provedbu projekata u područjima upravljanja vodama, gospodarenja otpadom te upravljanja rizicima | 4 |
| 5.6. | Služba za koordinaciju u pripremi i provedbi projekata | 1 |
| 5.6.1. | Odjel za koordinaciju vanjske stručne pomoći tijelima u sustavu | 4 |
| 5.6.2. | Odjel za suradnju s međunarodnim financijskim institucijama i primjenu horizontalnih načela | 4 |
| Uprava za provedbu operativnih programa i financijskih instrumenata – ukupno | | 158 |
| 6. | UPRAVA ZA REGIONALNI RAZVOJ |  |
|  | \*neposredno u Upravi, izvan sastava nižih ustrojstvenih jedinica Uprave | 1 |
| 6.1. | Sektor za politiku regionalnoga razvoja | 1 |
| 6.1.1. | Služba za pravni i strateški okvir politike regionalnoga razvoja | 8 |
| 6.1.2. | Služba za podršku politici regionalnoga razvoja | 8 |
| 6.2. | Sektor za programe urbanoga razvoja | 1 |
| 6.2.1. | Služba za pripremu i koordinaciju programa urbanoga razvoja | 1 |
| 6.2.1.1. | Odjel za pripremu i praćenje programa urbanoga razvoja | 5 |
| 6.2.1.2. | Odjel za uspostavu sustava i horizontalne poslove | 5 |
| 6.2.2. | Služba za provedbu programa urbanoga razvoja | 1 |
| 6.2.2.1. | Odjel za podršku u pripremi projektne dokumentacije | 5 |
| 6.2.2.2. | Odjel za pripremu i objavu poziva te financijsko upravljanje | 5 |
| 6.3. | Sektor za europsku teritorijalnu suradnju | 1 |
| 6.3.1. | Služba za prekograničnu suradnju | 1 |
| 6.3.1.1. | Odjel za prekograničnu suradnju s državama članicama EU | 5 |
| 6.3.1.2. | Odjel za prekograničnu suradnju s državama nečlanicama EU | 5 |
| 6.3.2. | Služba za transnacionalnu i međuregionalnu suradnju | 8 |
| Uprava za regionalni razvoj – ukupno | | 61 |
| 7. | UPRAVA ZA OTOKE |  |
|  | \*neposredno u Upravi, izvan sastava nižih ustrojstvenih jedinica Uprave | 1 |
| 7.1. | Sektor za politiku održivog razvoja otoka i pripremu razvojnih programa | 1 |
| 7.1.1. | Služba za politiku održivog razvoja otoka | 6 |
| 7.1.2. | Služba za izradu, praćenje i vrednovanje programa, planova i mjera održivog razvoja otoka | 1 |
| 7.1.2.1. | Odjel za izradu programa, planova i mjera održivog razvoja otoka | 5 |
| 7.1.2.2. | Odjel za praćenje i vrednovanje programa, planova i mjera održivog razvoja otoka | 5 |
| 7.2. | Sektor za pripremu i provedbu natječaja i projekata za održivi razvoj otoka | 1 |
| 7.2.1. | Služba za pripremu i provedbu nacionalnih razvojnih programa i projekata za održivi razvoj otoka | 8 |
| 7.2.2. | Služba za pripremu i provedbu natječaja i projekata sufinanciranih iz fondova i instrumenata Europske unije za održivi razvoj otoka | 8 |
| Uprava za otoke – ukupno | | 36 |
| 8. | UPRAVA ZA POTPOMOGNUTA PODRUČJA |  |
|  | \*neposredno u Upravi, izvan sastava nižih ustrojstvenih jedinica Uprave | 1 |
| 8.1. | Sektor za potpomognuta područja i područja s razvojnim posebnostima | 1 |
| 8.1.1. | Služba za potpomognuta područja | 1 |
| 8.1.1.1. | Odjel za poticajne mjere | 5 |
| 8.1.1.2. | Odjel za provedbu projekata | 5 |
| 8.1.2. | Služba za područja s razvojnim posebnostima | 1 |
| 8.1.2.1. | Odjel za brdsko-planinska područja | 5 |
| 8.1.2.2. | Odjel za razvojne inicijative | 5 |
| 8.2. | Sektor za integrirane programe depriviranih područja | 1 |
| 8.2.1. | Služba za pripremu programa i koordinaciju | 1 |
| 8.2.1.1. | Odjel za pripremu programa i intervencijske planove | 5 |
| 8.2.1.2. | Odjel za horizontalna pitanja i koordinaciju | 5 |
| 8.2.2. | Služba za provedbu integriranih programa | 1 |
| 8.2.2.1. | Odjel za pripremu poziva | 5 |
| 8.2.2.2. | Odjel za provedbu projekata | 5 |
| Uprava za potpomognuta područja – ukupno | | 47 |
| 9. | SAMOSTALNA SLUŽBA ZA UNUTARNJU REVIZIJU | 6 |
| MINISTARSTVO REGIONALNOGA RAZVOJA I FONDOVA EUROPSKE UNIJE – UKUPNO | | 497 |